
»Lako bi se srce naše moglo 
pokolebati ako svoju sićušnu 
ljudsku volju ne sakrijemo u 
Božju volju.« 

(BI. A. STEPINAC, 
Pismo p. Srećku Majstorovima, 
OEM, Krašić, 12. siječnja 1960*) 








PAPINA RIJEČ 


Nagovor Benedikta XVI. uz molitvu Anđeo Gospodnji na blagdan 
sv. Stjepana, 26. prosinca 2007. 

Kršćansko mučenistvo isključivo je Čin ljubavi 


Draga braćo i sestre! 

Dan nakon Božića liturgijski slavimo "rođenje 
za nebo' 1 prvoga mučenika svetoga Stjepana, "Pun 
vjere i Duha Svetoga" (Dj 6,5) bio je izabran za đa¬ 
kona jeruzalemske zajednice, zajedno s još Šest dru¬ 
gih učenika, pripadnika grčke kulture. Silom koju 
je primio od Boga, Stjepan je vršio brojna čuda i 
navješćivao po sinagogama Evanđelje "nadahnu* 
tom mudrošću". Kamenovanje pred vratima grada 
i umro je, poput Isusa, zazivajući oproštenje svojim 
ubojicama (Dj 7,59-60). Duboka veza što povezu¬ 
je Krista s njegovim prvim mučenikom Stjepanom 
božanska je ljubav: ista Ljubav koja je potakla Sina 
Božjega da sc liši sebe samoga i da postane poslušan 
do smrti na križu (usp. Fil 2,6-8), potakla je potom 
apostole i mučenike da daju život za Evanđelje. 

Valja uvijek isticati tu osobitu značajku kršćan¬ 
skoga mučeništva; ono je isključivo čin ljubavi, 
prema Bogu i prema ljudima, uključujući i same 
progonitelje. Stoga mi danas, u svetoj misi, molimo 
Gospodina da nas nauči "i neprijatelje ljubiti" po 
primjeru "prvomučenika Stjepana, koji je molio i za 
svoje progonitelje" (zborna molitva). 

Koliki su sinovi i kćeri Crkve tijekom stoljeća 
slijedili ovaj primjer! Od prvoga pogubljenja u Je¬ 
ruzalemu do onih što su ih vodili rimski carevi, a i 
danas pristižu vijesti iz raznih krajeva svijeta o mi¬ 
sionarima, svećenicima, biskupima, redovnicima, 
redovnicama i vjernicima laicima koji su progonje¬ 
ni, mučeni, lišavani slobode ili im je ona ograniče¬ 
na zato što su učenici Kristovi i apostoli Evanđelja; 
ponekad se trpi i umire i zbog zajedništva sa sveop¬ 
ćom Crkvom i vjernosti papi. 

U svojoj enciklici Spe salvi (usp. br. 37), podsje¬ 
ćajući se iskustva mučeništva Vijetnamea Pavla Le- 
Bao-Thina (umro 1857.), naglašavam daje patnja 
preoblikovana u radost snagom nade koja proizlazi 


iz vjere. Kršćanski mučenik, poput Krista i po zajed¬ 
ništvu s Njime, "prima u svojoj nutrini križ i smrt, 
te ih pretvara u čin ljubavi. Ono što naizvan izgleda 
kao brutalno nasilje, iznutra postaje Čin ljubavi koja 
se u potpunosti daruje. Nasilje se tako pretvara u 
ljubav, a tako i smrt u život” (Homilija na Marien- 
feldu - Koln, 20. kolovoza 2005.). 

Kršćanski mučenik ostvaruje u svome vremenu 
pobjedu ljubavi nad mržnjom i smrću. 

Molimo za sve koji trpe poradi vjernosti Kristu i 
njegovoj Crkvi, Neka nam Blažena Djevica Marija, 
Kraljica Mučenika, pomogne da budemo vjerodo¬ 
stojni svjedoci Evanđelja, odgovarajući neprijatelji¬ 
ma razoružavajućom silom istine i ljubavi. 



Vjernici prinose dar kruha za Euharistiju, koji će im Benedikt 
XVI. uzvratiti Tijelom Kristovim u Pričesti, duboko svjesni da 
je Euharistija otajstvo koje valja vjerovali, slaviti i živjeti. 


Slika na naslovnoj strani: Ovu, jednu od rijetkih fotografija bi. Alojzija Stepinca u boji, snimio je u 
srpnju 1952. Alan Reich, američki student slavistike i ruskoga jezika iz New Yorka, koji je s kolegom 
Haroldom Vaughom, također studentom slavenskih jezika, doputovao u Zagreb. Na molbu kardinala 
F. Spellmana, njujorškoga nadbiskupa, odlučili su poći u Krašić. Za pratioca zamoliše kolegu studenta 
Sinišu Sljepčevića, koji je 1941. u Jastrebarskom iz Srpske pravoslavne prešao u Katoličku crkvu. 

U Krašić su stigli nenajavljeni. Siniša se zbog opreza nije približavao župnoj kući. Premda dvojica 
njegovih američkih kolega nisu bila najavljena, nadbiskup Stepinac ih je srdačno primio i zadržao se 
s njima u duljem razgovoru. Na rastanku je dopustio da ga Alan fotografira, a za uspomenu slikao se s 
oba gosta. 

Za vrijeme posjeta Hrvatskoj 15. listopada 2007. godine Siniša je došao u Ured Postulature i postu¬ 
latom predao spomenute dvije Kardinalove fotografije snimljene u srpnju 1952. Uredništvo Glasnika 
zahvaljuje dr. Sljepčeviću za fotografije i za svjedočanstvo o brizi Katoličke crkve za njega i njegovu 
obitelj tijekom 2. svjetskoga rata. 

UREDNIKOVA RIJEČ 


U 2008. godini navršit će se 110. obljetnica ro¬ 
đenja i 10. obljetnica proglašenja blaženim 
zagrebačkog nadbiskupa i kardinala Alojzi- 
ja Stepinca. Značajne su to i drage obljetnice kako 
za crkvenu, tako i za hrvatsku nacionalnu povijest. 
Njegov je život dar ne samo nje¬ 
govoj obitelji, Crkvi u Hrvata i 
hrvatskom narodu, već i cijelome 
svijetu. 

Alojzije je srdačno dočekan 
u krugu obitelji koja je svako ro¬ 
đenje djeteta osjećala kao osobiti 
Božji pohod i blagoslov. Posebna 
je pak radost njegovo rođenje bilo 
za majku koja gaje cijelog života 
podupirala molitvama i žrtvama. 

Iskustva rodnoga doma i župne 
zajednice, osobito ona vezana uz 
istine katoličke vjere, bila su mu 
svjetlo i uporanj s kojih je gledao 
daljine i naslućivao budućnost 
koja je u svakom trenutku bila 
prepoznatljiva po božanskom sa¬ 
držaju. 

Te su dvije sastavnice na 
osobit način obilježile njegovu 
osobnost: suživljenost s Isusom 
Kristom, utjelovljenom Božjom 
Riječi i živa vjera u Božju pobjedu u svijetu. Iz zre¬ 
nja Božje ljubavi koja je postala čovjekom usvojio je 
krjepost poniznosti, mudrosti, poučljivosti, dobrote 
i blagosti, a iz čitanja te iste Božje riječi iz Knjige 
objave usvojio je krjeposti razboritosti, pravedno¬ 
sti, umjerenosti, jakosti, pobožnosti i domoljublja. 
Znao je da se bršljan može u visine popeti samo pri¬ 
anjajući čvrsto uz snažni hrast. Tu je istinu naučio 
čitajući knjigu Nasljeduj Krista: »Blažen koji razu¬ 
mije što znači ljubiti Isusa, a prezirati samoga sebe 
radi Isusa. Tko se prilijepi uz stvorenje, propast će 
s njime; tko se prihvati za Isusa, stajat će dovijeka. 
Njega ljubi i zadrži kao svog prijatelja koji te ne će 
ostaviti makar te svi ostavili, i koji ne će dopustiti 
da na koncu propadneš« {Nasljeduj Krista , II, 7.). 

Te je vrijednosti naviještao obespravljenom na¬ 
rodu i njegovoj biskupskoj službi povjerenim du¬ 
šama. Zato je njegovo proglašenje blaženim za sve 
nas, koji pripadamo Katoličkoj crkvi i za sve ljude 
dobre volje, događaj i navještaj da će na Božjem 
sudu za svagda i za svakoga čovjeka pobijediti isti¬ 
na i pravda. 

Zato ovaj broj Glasnika , koji nam dolazi uoči 
liturgijskoga blagdana bi. Alojzija Stepinca, o 150. 
obljetnici ukazanja Majke Božje u Lurdu, kao naja¬ 
va 110. obljetnice njegova rođenja želi svakom čita¬ 
telju pružiti prigodu rasta u istoj vjeri u kojoj se do 
blaženih visina vinula duša bi. Alojzija. 


Ovaj smo broj Glasnika opremili izabranim sli¬ 
kama predmeta i dokumenata koji u novootvorenom 
Muzeju bi. Alojzija svakom posjetitelju omogućuju 
bolje upoznati njegov život i mučeničku smrt. Uči¬ 
nili smo to s nakanom da one i našim čitateljima, 
osobito onima koji ne mogu doći 
u Zagreb i u novu Blaženikovu 
spomen-zbirku, približe dragi 
Blaženikov lik. 

Zahvaljujemo čitateljima, oso¬ 
bito onima koji su nam poslali 
svoja svjedočanstva o ozdravlje¬ 
nju ili čudesnom uslišanju. Njiho¬ 
va ćemo imena donijeti u sljede¬ 
ćem broju. 

Neka nam čitanje stranica koje 
slijede, protkanih dokumentima 
koje je on sam sastavio ili su dru¬ 
gi o njemu napisali, te promatra¬ 
nje slika koje nam predočuju Bla¬ 
ženikov zemaljski lik omogući u 
procjepima svagdašnjega života 
prepoznati zrake Božjega svjetla 
koje su do kršćanskoga savršen¬ 
stva oplemenile život i djelo naše¬ 
ga Blaženika. 

Istodobno, neka nas nove spo¬ 
znaje o zastupanjima kršćanskih 
načela u javnome životu po knjižnici MOSKA 
(Modema socijalna knjižnica) i otkrivenje istine o 
bleiburškoj tragediji, učine svjesnijima kako je u 
bezbožnom svijetu, premda teško, ipak neophod¬ 
no živjeti i graditi kršćanski i narodnosni identitet. 
Uostalom, sam nas je Blaženik žrtvom svoga života 
pozvao i opomenuo da se svetinje živi, čuva i za 
njih, ako ustreba, umire. 

Dok je bi. Alojzije u Krašiću izdržavao kaznu 
zbog nepravedne sudske presude krašićki je župnik 
Josip Vraneković zabilježio u svoj Dnevnik ove 
njegove riječi: »Mogu ja otići, ali znajte Katolička 
crkva će ostati. Pobjeda Crkve je sigurna, a ne ko¬ 
munizma. Ni vrata paklena ne će je nadvladati, a 
kamo li Tito ili Ranković«. 

Dok njegov odlazak Ocu bijaše za nj blaženi po¬ 
lazak, za nas je opomena i poticaj da istim idealima 
kršćanske vjere ostanemo vjerni, prema svjedočan¬ 
stvu sestre priorice Karmela u Brezovici, u čijem 
je pismu Blaženik istoga dana pročitao: »Ne umire 
čovjek koji je živio za Boga, nego je umiranje bilo, 
što je bilo do sada. On ide u svjetlo, u vječni život! 
To je naša utjeha i tome se moramo radovati da nam 
Uzoriti ne predbaci kao Isus apostolima: ’Kad biste 
me ljubili, vi biste se radovali što idem k Ocu!'« 

Zagreb, 1. siječnja 2008 

dr. sc. Juraj Batelja, postulator 



Blaženi Alojzije nikad se nije prepu¬ 
štao malodušnosti već je uvijek druge 
i sebe hrabrio riječju Svetoga pisma: 
»U Tebe se. Gospodine, nzdam!« 


i 

TEOLOŠKI PODLISTAK 


Piše: dr. Josip SABOL 


Crkva nam daruje Sveto pismo 


G otovo nema nijednoga pisanoga dokumenta 
bi. Alojzija - njegove propovijedi, njego¬ 
va osobnoga pisma - bez citiranja Svetoga 
pisma. On je živio sa Svetim pismom i od Sveto¬ 
ga pisma u poznavanju Božje Riječi i u najdubljoj 
vjernosti Crkvi. Blaženik je imao neprestano pred 
očima katoličku istinu, daje Božja objavljena riječ 
nerazdvojivo vezana na egzistenciju Crkve, koja je 
Mistično Tijelo Kristovo. Crkva je ona koja nam je 
darovala Sveto pismo. 

Crkva je ona koja nam čuva izvornu i neiskriv- 
ljenu Božju Riječ. To ona može ostvarivati i to je 
njezino poslanje jer je Crkva Mistično Tijelo Kri¬ 
stovo, to će reći daje u njoj i samo u njoj prisutan 
Bogočovjek Isus Krist. Egzistencijalno posadaš- 
njenje Krista Gospodina vidljivo je i opipljivo u 
sakramentalnom životu Crkve i vjernika. Katolička 
crkva ne crpi svoju životnu snagu iz osjećajnog i 
intelektualnog sjećanja na Božja djela u prošlosti 
nego iz svoje vlastite egzistencije. Ona nije učin¬ 
kovito prisutna u svako vrijeme ljudske povijesti 
samo iz tumačenja Božje objave, koja se dogodila 
prije dvije tisuće godina, nego Crkva živi, djeluje i 
posadašnjuje sebe iz svoje sakramentalne svetosti, 
jer je ona Tijelo živoga uskrsloga Krista, njezinoga 
Gospodina i Utemeljitelja. 

Tu je onaj posljednji i najdublji razlog za nepo¬ 
kolebivu sinovsku vjernost i ljubav Crkvi u životu 
bi. Alojzija. Na neki način Blaženik daje prvenstvo 
Crkvi pred Svetim pismom. Tu se nalazi u suglasno¬ 
sti s velikim Augustinom od koga potječe misao: »Ja 
ne bih poklonio Evanđelju svoju vjeru kad me ne bi 
na to pokretao autoritet sadašnje Katoličke crkve«. 
Ovime je jasno rečeno daje Crkva najprije prisutna 
među ljudima, i to kao Kristovo Tijelo. Njezina tje¬ 
lesnost najprije svjedoči prošlost u kojoj se dogodila 
stvaralačka i spasiteljska volja Trojednoga Boga. 

Sveto pismo , uzeto za sebe, ne pokazuje jedin¬ 
stvenost nego višestruku proturječnost. Ovo pitanje, 
ovaj problem nije potpuno riješen niti s kanonom 
Svetog pisma - s mjerodavnim crkvenim popisom 
svetopisamskih dokumenata. Tek živa volja Crkve 
povezuje razne često protuslovne elemente u ovim 
dokumentima i na taj način uspostavlja jedinstve¬ 
nost Svetog pisma i naše vjere ispovijedajući daje 
Isus iz Nazareta pravi Bog i pravi čovjek, daje On 
Krist Gospodin, druga božanska osoba Presveto¬ 
ga Trojstva. S vjerom daje Bog postao čovjekom, 
nalazi Crkva onaj temelj na kojemu počiva njezi- 



Izgovarajući riječi: ‘Oče, budi volja tvoja’ u Kraši- 
ću je 10. veljače 1960. u 2.15 sati umro dr. Alojzi- 
je Stepinac, nadbiskup zagrebački i kardinal Svete 
Rimske Crkve. Premda je Blaženikovo lice odavalo 
mirnoću, oko je suzilo, i upozoravalo na povećanu ko¬ 
ličinu nepoznate tekućine u tijelu kao posljedice obduk- 
cijskog tretmana. Prigodom ekshumacije 1994. usta¬ 
novljeno je da njegovo mrtvo tijelo nije balzamirano. 

no značenje i njezina bitna važnost za čovječanstvo 
kroz povijest. I obratno: taj temelj opet omogućuje 
da Crkva može vjerovati u Bogočovjeka Isusa Kri¬ 
sta, samo ako mi zajedno s Crkvom vjerujemo da 
je Isus Sin Božji, daje Isus istinski i u najdubljem 
smislu objavitelj Boga. 

Odatle opet slijedi da samo u slučaju daje Isus 
Sin Božji, možemo mi ljudi imati dijela na Božan¬ 
stvu Boga u istinskoj spoznaji Boga. Drugim rije¬ 
čima: bez vjere Crkve daje Isus Sin Božji, ostao bi 
Bog za nas ljude zauvijek zagonetka i nepoznanica. 
Ljudi bi bili osuđeni na neumorno traganje za Bo¬ 
gom bez ikakva jamstva da će Boga ikada spoznati. 

Mnogoboštvo je baš dokaz ovog ljudskoga ne¬ 
uspješnog traganja za Bogom. Tko ne pozna Isusa, 
taj ne pozna ni Boga. Isusove riječi glase: »Tko vidi 
mene, vidi Oca. Ja i Otac smo jedno«. To isto kaže 
Isus s rečenicom: »Ja sam put, istina i život«. Mo¬ 
žemo stoga zaključiti: do Boga - našega nebeskoga 
Oca - dolazimo po Isusu. Do spoznaje daje Isus Sin 
Božji dolazimo u Crkvi i po Crkvi. Imajući ovo pred 
očima razumijemo jako dobro zašto je bi. Alojzije 
dao prvenstvo Crkvi u svojoj vjernosti i ljubavi. On 
je znao da svu ljepotu i sve bogatstvo vjere dobiva 
od Crkve. 

Neka Blaženik i nama bude uzor u vjernosti i 
odanosti našoj Katoličkoj crkvi koja je bila i koja 
jest od životne važnosti za naš hrvatski narod i čita¬ 
vo čovječanstvo. 


2 

BLEIBURG I NJEGOVE POSLJEDICE Piše: J. Batelja 


Zataškavanje zločina 

N ažalost, svijet se nije zgranuo zbog gro- 
zovitih komunističkih zločina. Stephane 
Courtois je u Crnoj knjizi komunizma 
zbog toga postavio sljedeće upite: „Što smo 
znali o zločinima komunizma? Što smo o njima 
htjeli znati? Zastoje trebalo čekati kraj stoljeća 
kako bi ta tema stekla status znanstvenog pred¬ 
meta? Naime, očigledno je da proučavanje sta¬ 
ljinističkog i općenito komunističkog terora, u 
usporedbi s proučavanjem nacističkih zločina, 
mora nadoknaditi golemi zaostatak, iako se na 
Istoku danas sve više istražuje? 41 

H rvatska historiografija, kako svjetovna 
tako i crkvena, nije zabilježila broj tih 
žrtava. Hrvatski su biskupi o toj šutnji 
progovorili u pismu o pedesetoj obljetnici za¬ 
vršetka Drugoga svjetskog rata, napominjući: 
»Kroz prošlih pedesetak godina javna se počast 
odavala samo žrtvama jedne strane. Druge se 
žrtve nisu smjele spominjati; bilo ih je opasno 
i znati da su postojale. Mi stoga danas javno 
molimo za te naše sunarodnjake, pripadnike 
hrvatskoga naroda, sinove i kćeri Katoličke cr¬ 
kve. U mislima obilazimo poznate i nepoznate 
masovne grobnice posijane širom domovine, i u 
duhu kršćanske vjere molimo vječni pokoj svi¬ 
ma nastradalima«. 1 2 

Akademik Dubravko Jelčić kaže da se nika¬ 
da ne će saznati »koliko je Hrvata našlo mu¬ 
čeničku smrt u Sloveniji, na Kočevskom rogu, 
koliko na Kamniku ili u okolici Maribora, pa 
kod Slovenjgradeca, Celja, Zidanog Mosta, 
Brežica, koliko u Podutiki kod Ljubljane«. 3 

Zagrebački nadbiskup kardinal Josip Boza- 
nić ustvrdio je prigodom blagoslova oltara na 
Bleiburškompolju 13. svibnja 2007.: »Bleibur- 
ška je tragedija osiromašila cjelokupno hrvat¬ 
sko društvo. Zbog događaja kojima je bila kli¬ 
ca, stotine su tisuća Hrvata stjerane na margine; 

1 COURTOIS S., WERTH N„ PANNE J.-L., PACZKOWSKI 
A., BARTOSEK K., MARGOLIN J.-L., Le Uvre noir du com- 
munisme - Crimes, terreur, repression, izd. Laffont R., Pariš, 
1997.; hrvatsko izdanje: Crna knjiga komunizma. Zločini, teror, 
represija , Golden Marketing, Zagreb, 1999., str. 23. 

2 Pismo Hrvatske biskupske konferencije o pedesetoj obljetnici 
završetka Drugoga svjetskog rata , 1. svibnja 1995., IKA - Do¬ 
kumenti - 4. svibnja 1995., str 17. 

3 JELČIĆ, D., Bleiburg i njegovo značenje, BLEIBURG 

1945.-1995., nav. dj., str. 46. 



mnogi su kasnije bili prisiljeni na iseljeništvo, 
obitelji koje su na bilo koji način bile povezane 
sa žrtvama tih događanja natjerane su na po¬ 
svemašnju šutnju i bile politički maltretirane; 
potomci su smatrani građanima drugoga reda, 
poglavito ako nisu htjeli prihvatiti novu ideo¬ 
logiju i ucjenjivačku igru terora. Bleiburška je 
tragedija, i sve ono što je slijedilo nakon toga 
uvod u zločin puno širih razmjera. Ona je osta¬ 
vila pustoš u duhovnom i kulturološkom tkivu 
hrvatskoga naroda«. 4 

Stradalnici na tim mjestima nisu neki us¬ 
putni zločini. Bijaše to provedba smišljenoga 
plana obračuna s ideološki nepodobnom hrvat¬ 
skom populacijom. Akademik Jelčić to obra¬ 
zlaže ovim riječima: »Bleiburškom operacijom 
komunistički antifašizam u Jugoslaviji pokazao 
je svoje pravo, krvavo lice i svoju totalitaristič- 
ku narav. Bleiburg nije bio obračun komunista 
s ustašama, obračun ‘antifašista’ s ‘fašistima’, 
nego obračun velikosrpskog jugoslavenstva s 
hrvatstvom. Mnogi hrvatski komunisti to dugo 
nisu uvidjeli, zaslijepljeni antifašističkom ma¬ 
skom i frazeologijom kojom se velikosrpstvo 
uvelike služilo; a oni koji to ne uviđaju ni da¬ 
nas, ne bi se smjeli dičiti svojom političkom pa¬ 
meću, a još manje bi smjeli pripisivati sebi neke 
zasluge za Hrvatsku i hrvatstvo«. 5 

Broj žrtava komunističkog režima nisu za- 

4 Kard. Josip BOZANIĆ, Propovijed na Bleiburškom polju 
13. svibnja 2007., Glas Koncila, Zagreb, 2007., str. 20. 

5 JELČIĆ, D., Bleiburg i njegovo značenje , BLEIBURG 
1945.-1995., str. 46. 


3 














BLAŽENI ALOJZIJE STEPINAC 1. [god. XV.) 2008, 



Na početku Križnoga puta, svibanj 1945. 


pisali ni svjedoci, žrtve 
tog progona. Vjerojatno 
iz opravdanoga straha 
koji im je u kosti ubriz¬ 
gao komunistički režim. 

A taj ih je režim brižno 
tajio i onoga bi, tko bi 
se usudio spomenuti ih, 
proganjao ili smrću do¬ 
krajčio. Naime, akad. 

Jelčić svjedoči ovo: 

»Jugokomunističke 
vlasti propustile su, sa¬ 
svim hotimice, utvrditi 
točan broj žrtava i Jase¬ 
novca i Bleiburga odmah 
poslije rata, kada se to 
moglo razmjerno lako i 
s velikom točnošću utvr¬ 
diti jer su sva ta zbivanja 
bila još svježa, a svatko 
je imao nekoga tko je stradao ili na jednoj ili na 
drugoj strani. Jednostavnim popisom moglo se 
doći do istine. Ili joj se barem moglo maksimal¬ 
no približiti. Ali, kao što znamo, jugokomuni¬ 
stičke vlasti nisu se potrudile to učiniti. Obrat¬ 
no, one su se svim silama trudile da se te brojke 
nipošto ne utvrde. Ako me pitate zašto, odgo¬ 
vorit ću vam svojom pretpostavkom: vjerojat¬ 
no zato jer je stvaran broj jasenovačkih žrtava 
bio za potrebe njihove promidžbe premalen, a 
broj bleiburških žrtava za te iste potrebe preve¬ 
lik. Štoviše, on za njih nije ni postojao. Tako su 
broj prvih mogli hipertrofirati do bezumlja, dok 
su bleiburške žrtve posve prešućivali, pa se čak 
i eksplicite tvrdilo da se u Bleiburgu nije ništa 
dogodilo, da bleiburških žrtava nije bilo, daje 
to laž koju su izmislili i koju širi ‘fašistička’ hr¬ 
vatska emigracija i njezini pristaše i sljedbenici 
u zemlji. Tvrdio je to nitko drugi nego jedan 
od onih koji su sami sudjelovali u bleiburškim 
zločinima«. 6 

Počinioci zločina 

Koncepciju zataškavanja spomenutih zloči¬ 
na možemo nazvati kriminalnim činom. Da to 
nije ishitrena tvrdnja, dokazuje Skupština Vije¬ 
ća Europe koja je 25. siječnja 2006. donijela re¬ 
zoluciju br. 1481. Njome se osudilo »totalitarne 
komunističke režime, koji su u prošlom stoljeću 
vladali Srednjom i Istočnom Europom«, a obi¬ 
lježuju ih »teška kršenja ljudskih prava«, koja 
»uključuju pojedinačna i kolektivna ubojstva i 
egzekucije, smrt u koncentracijskim logorima, 
izgladnjivanje, deportacije, mučenje, ropski rad 

6 Nav. mj. 


i druge oblike masovnog fizičkog terora, progon 
zbog nacionalne ili vjerske pripadnosti, kršenje 
slobode savjesti, mišljenja i izražavanja, slobo¬ 
de tiska, te nedostatak političkog pluralizma«. 

Štoviše, »Skupština vjeruje da žrtve zločina 
totalitarnih komunističkih režima koje su još 
žive, ili njihove obitelji, zaslužuju suosjećanje, 
razumijevanje i priznavanje njihovih patnji«. 

A zločin u komunističkoj Jugoslaviji sastoji 
se i »u zabrani bilo kakvog istraživanja o porat¬ 
nim žrtvama i zadržavanju na razini ideologizi- 
ranih složenica«, koja je, prema tvrdnji dr. Jo¬ 
sipa Jurčevića, bila »suglasna s apologetskom 
ulogom koju su imale društvene znanosti u biv¬ 
šoj Jugoslaviji, gdje im je gotovo isključivi za¬ 
datak bio zastupati ideološke interese vladajuće 
strukture«. 7 

Znakovito je da se ni šesnaest godina na¬ 
kon uspostave slobodne hrvatske države, koja 
se diči demokratskim načelima i slobodom 
istraživanja, do danas nije pristupilo sustavni¬ 
jem istraživanju komunističkog i partizanskog 
zločina povezanog uz ubijanja ljudi, u mirno¬ 
dopsko doba, dakle, nakon proglašenja svih 
ratnih djelovanja. Istina, ne treba traumatizirati 
naraštaje okrutnošću jednoga bezbožnog i ne¬ 
ljudskog sustava, ali zbog opomene da se ista 
zlodjela ne ponove u budućnosti, treba današ¬ 
nje naraštaje s njima upoznati. Uostalom, u Re¬ 
publici Hrvatskoj se gotovo svi nosioci javnih 
odgovornosti kunu na ustavne odredbe i načela 
međunarodnih ustanova da zločin ne zastarijeva 
i da zločinca mora stići zaslužena kazna. Stoga 
se opravdano postavlja pitanje: Zašto se u prak- 

-- 5 -?-* 

7 JURCEVIC, J., Bleiburg i križni putovi kao historiografski i 
demografski problem , BLEIBURG 1945. - 1995., str. 91. 

si ne podvrgnu sudskom pravorijeku zločini i 
njihovi izvršitelji? 

Hrvatski su biskupi u spomenutom pismu uz 
50. obljetnicu završetka 2. svjetskog rata progo¬ 
vorili i o zločincima. Nisu ih imenovali, ali su 
zatražili da ih mjerodavne vlasti otkriju i kazne. 
Evo toga zahtjeva: »Uz spomen žrtava nužno se 
povezuje i spomen krvnika, spomen krivaca za 
tako brojne žrtve. Krivci imaju svoje ime i pre¬ 
zime pa je i njihova odgovornost u prvom redu 
osobna. Isprika da su samo izvršavali naređe¬ 
nja ne može ukinuti osobnu krivnju neposred¬ 
nih počinilaca zločina. No, još je veća krivnja 
naredbodavaca, ideologa, tvoraca sustava koji 
unaprijed planiraju krvavi obračun s neistomi- 
šljenicima. Krivnju ne isključuje ni činjenica 
da se u svakom ratu počinjaju zločini. Zakonita 
obrana i zločin ne mogu se poistovijetiti. Krivci 
su na našim prostorima bili pripadnici određe¬ 
noga naroda, stranoga (u Drugome svjetskom 
ratu posebno njemačkoga i talijanskoga) i do¬ 
maćeg - posebno srpskoga i hrvatskoga - čije 
su ime okaljali svojim nedjelima. Mnogi od njih 
članovi su određene Crkve ili vjerske zajednice. 
Ipak, da bi zakoniti sud bio pravedan, nužno je 
tražiti i poštovati istinu i o žrtvama i o krvni¬ 
cima. Uvećanje broja žrtava da bi se snažnije 
nametnuo žig krivnje čitavom jednom narodu 
ili skupini pogađa nevine nepravdom koju ne 
može odobriti nijedna iskrena savjest«. 8 

Za zločin koji je provođen nasiljem pod krin¬ 
kom pravnoga sudskog postupka nad zagrebač¬ 
kim nadbiskupom Alojzijem Stepincem u rujnu 
i listopadu 1946. on je optužio Komunističku 
partiju Jugoslavije. Naime, obraćajući se jav¬ 
nom tužitelju i sucima koji su provodili odluku 
partije o njegovoj eliminaciji, reče: 

»Konačno da kažem par riječi i o Komu¬ 
nističkoj partiji, stvarnom mojem optužitelju. 
Ako se misli da smo mi zauzimali dosadašnji 
stav radi materijalnih stvari, krivo je, jer mi smo 
ostali čvrsti evo i nakon što nas se osiromašilo. 
Nismo protivni tome da radnici dođu do većih 
prava u tvornicama, jer je to u duhu papinskih 
enciklika, niti što imamo protiv pravednih re¬ 
forma, ali neka nam dozvole pristaše komuniz¬ 
ma, ako je slobodno propovijedati i širiti mate¬ 
rijalizam, da bude i nama pravo ispovijedati i 
propagirati naša načela. Katolici su za ta prava 
umirali i umirat će«. 

Daje Nadbiskupova procjena bila ispravna, 
povrđuje D. Bilandžić, jedan od članova i par¬ 
tijskih moćnika, koji svjedoči: 

»Mehanizam vladanja, upravljanja i ruko- 

8 Pismo Hrvatske biskupske konferencije o pedesetoj obljetnici 
završetka Drugoga svjetskog rata , nav. dj., str. 17. 


vođenja KPJ, uspostavljen u ratu, dovršen je 
u procesu uspostavljanja državne kontrole nad 
narodima i teritorijima. Taj mehanizam bio je 
tako konstruiran da osigurava gotovo apsolutnu 
kontrolu nad društvom - sve do privatnog i inti¬ 
mnog života građana. Uz to, svi su glasovi bili 
ugušeni tako da se čuo samo jedan glas - glas 
vladajuće KPJ i države. ‘Mozak i srce’ meha¬ 
nizma bila je mreža organizacija komunističke 
stranke. Svako selo, ulica, lokalna zajednica, 
tvornica, škola, bolnica, vojna jedinica, ustano¬ 
va državne vlasti, sudstva itd. imala je ‘svoju’ 
partijsku organizaciju - ćeliju. Partijska ruko¬ 
vodstva su djelovala na svim razinama teritori¬ 
jalne vlasti - od općinskog do centralnog komi¬ 
teta. Svaka osnovna organizacija i rukovodstvo 
infiltrirala je u svim organima svih državnih, 
političkih, gospodarskih, kulturnih i dr. djelat¬ 
nosti svoje ljude koji su osiguravali da se svi 
moraju držati programa i politike KP. Najveći 
paradoks u društvenom razvoju bila je ideološ¬ 
ka verzija KPJ«. 9 



Kardinal Bozanić je u spomenutoj propovi¬ 
jedi na Bleiburškom polju nedvosmisleno pri¬ 
kazao počinitelje tih zločina. Reče: »Zbog ljudi 
koji nisu poštivali Boga ni čovjeka, Bleiburško 
se polje izlilo i pretočilo u ‘križne putove’, u 
udarce, logore, tamnice, mučilišta i smrt koja 
je svoj zadah i strah širila stotinama kilometara, 
ali jednako tako, poput otrova, godinama bila 
stavljana u hranu odgoja novih naraštaja. Od 
trenutka kada ova dolina više nije smjela gle¬ 
dati lica, nego leđa i korake povratka, krvave 
tragove povratka u jugoslavensku tamnicu hr¬ 
vatskoga naroda, i njezina se ljepota pretvo¬ 
rila u bol, u neizrecivu okrutnost i na kraju u 
bezimenost«. 10 

Da su pripadnici komunističke partije i parti- 

9 BILANDŽIĆ, D., Hrvatska u Europi na kraju Drugoga 
svjetskoga rata , BLEIBURG 1945. - 1995., str. 39. 

10 Kard. Josip BOZANIĆ, Propovijed na Bleiburškom polju 
13. svibnja 2007., Glas Koncila, Zagreb, 2007., 

str. 9.-10. 

zanske vojske počinitelji zločina poslije preda¬ 
je hrvatske vojske na Bleiburškom polju, tvrdi 
Zdenko Zavadlav, zamjenik načelnika OZNA-e 
za šire područje Maribora u vrijeme kad je u 
tom dijelu Slovenije bilo izvršeno više masov¬ 
nih ubojstava sudionika Križnoga puta i Blei¬ 
burga. On je u jednoj izjavi za novine otkrio da 
je i on osobno organizirao masovne likvidacije 
kod Areha na Pohorju. 

Svjedoči: »Mi iz slovenske OZNA-e i 
KNOJ-a ubijali smo slovenske domobrane, a 
kada bismo uhvatili Hrvate, predavali smo ih 3. 
armiji. Tada je baš u dvorcu Bori bilo zapovjed¬ 
ništvo 3. armije Jugoslavenske vojske, koja je 
ondje došla nakon oslobođenja. U rovovima oko 
dvorca ubijali su hrvatske domobrane, ustaše i 
civile - žene, djecu, starce... To su uglavnom 
bili ljudi koji su se probijali prema austrijskoj 
granici, a nisu bili uključeni u Križni put. Ondje 
je ubijeno nekoliko tisuća ljudi«. 

Na upit tko je onda na Kočevskom rogu po¬ 
bio Hrvate, Zavadlav je odgovorio: »Bila je to 
skupina na čelu sa Simom Dubajićem. Inače, 
naša podjela za masovne egzekucije izgledala 
je ovako: 1. armija pokrivala je područje Celja, 
2. armija područje Gorenjske, 3. armija Blei¬ 
burg, a 4. armija Kočevski rog«. 

On je potvrdio i to da je naredbe za egze¬ 
kuciju izdavao partijski vrh. Naime, »naredba 
je stigla s vrha, a zna se gdje je bio vrh«, tvrdi 
Zavadlav i potvrđuje da im je naređeno: ‘Ne¬ 
prijatelja ubijati bez suđenja jer revolucija još 
traje!’. 

A bila je to, prema njegovu svjedočenju, tek 
»prva faza revolucije, a ono poslije rata druga 
faza«." 

Tu prvu fazu opisao 
je Vladimir Dedijer, 
koji je za vrijeme 2. 
svjetskog rata bio član 
odjela za propagandu 
Generalštaba, a nakon 
rata član partijskog 
Centralnog komiteta, u 
svom Dnevniku 6. ko¬ 
lovoza 1942. ovim ri¬ 
ječima: »Mi smo ljudi, 
ali neprijatelja mrzimo 
i istrebljujemo«. Svoju 
je spoznaju provede¬ 
nu u djelo u Dnevnik 
upisao 18. listopada 
1942.: »Zarobljenici su 
ubijeni na licu mjesta, 


odnosno preklani. Čak su i drugarice u tome 
učestvovale. Klali smo ih kao janjad«. 12 

(Nastavak slijedi) 

Antifasizam u stalnom djelovanju 

Kad god u javnosti nositelji javnih vlasti ili 
oni koji misle da su stručnjaci za tumače¬ 
nje povijesnih događanja prikazuju komu¬ 
nistički sustav s „humanističkim licem“, u 
istinoljubivim ljudima pojavljuju se pitanja: 

Je li moguće da se tako brzo zaboravljaju 
povijesne činjenice? Jesu li ljudi namjerno 
zločesti i lažni? Smiju li se prekrajati povi¬ 
jesne zbilje? 

Kako je komunistička diktatura bila pro- 
tučovječni sustav govori svjedočenje vlč. 
Ante Kutleše, danas odgovornoga za hrvat¬ 
sko dušobrižništvo izvan domovine. On je 
od svibnja mjeseca 1968. do veljače 1969. 
bio na odsluženju vojnoga roka na otoku 
Visu. Prigodom svečanosti pri završetku 
vojnih priprema bio je prozvan predstaviti 
se i progovoriti o sebi. Kad je spomenuo da 
je završio gimnaziju, vjersku školu, major 
Tasovac iz Korčule, posprdno je te Kutleši- 
ne riječi popratio riječima: 

- Ti ćeš, dakle, biti pop? 

- Ja se nadam, odgovorio je Ante. 

Nato je major Tasovac ishitrenim glasom 
pred cijelom postrojenom jedinicom povi- 
kao: - Znajte, ako bi do bilo čega došlo, mi 
bi najprije vas strijeljali! 

Svjedok toga događaja bio je i Marijan 
^ Žmak, danas župnik u Buzetu. j 



11 Nedjeljni Jutarnji list , 25. svibnja 2003., str. 12. - 13. 


12 DEDIJER, V., Dnevnik: 1941 - 1944, Rijeka, 1981 , 
str. 265., 307. 

EUHARISTIJSKI KONGRESI 


N adbiskup Alojzije Stepinac odlučio je održavanjem euharistijskih kongresa pokrenuti dublju i 
sveopću moralnu i vjersku obnovu svoje prostrane nadbiskupije. Kongresi su imali značajnu 
ulogu u javnome životu, kako za naviještanje i slavljenje vjerskih istina, tako i za socijalno i 
kulturno uzdignuće naroda. 

Čitateljima ovoga broja Glasnika u glavnim obrisima predočujemo euharistijski kongres koji je 
28. i 29. lipnja 1938. godine proslavljen u Varaždinu. Napominjemo da cijeli prikaz pripreme i pro¬ 
slave ovoga kongresa, potom bibliografiju i slikovne zapise čitatelji mogu pronaći u knjizi Euharistij- 
ska evangelizacija nadbiskupa Alojzija Stepinca koju su objavili Postulatura za proglašenje svetim 
blaženoga Alojzija Stepinca i Glas Koncila. 


VELIČANSTVENO EUHARISTIJSKO SLAVLJE U VARAŽDINU 
28. i 29. lipnja 1938. godine 


E uharistijske svečanosti u Varaždinu, održane 
28. i 29. lipnja 1938., bile su pravi trijumf 
vjere hrvatskoga naroda u Spasitelja nazoč¬ 
noga u sakramentu ljubavi - Presvetom Oltarskom 
Sakramentu. Bilo je to očitovanje nepokolebljive 
odanosti mnoštva hrvatskoga katoličkoga naroda 
katoličkoj vjeri, Crkvi i hrvatskim biskupima. 

Na kongresu je sudjelovalo više od stotinu župa 
Zagrebačke nadbiskupije, odnosno Hrvatskog za¬ 
gorja, Međimurja i Gornje Podravine. Brojni su 
vjernici došli iz Zagreba i Slovenije. Bilo je župnika 
koji su na kongres doveli i više od 2000 župljana. 
Rezultat je bio vjerničko mnoštvo - 50.000 vjernika 
koji su sudjelovali u ovom veličanstvenom euhari- 
stijskom slavlju. 

Pripreme za Kongres 

Euharistijski kongresi u Hrvata zaživjeli su po¬ 
slije Prvoga svjetskog rata. Prvi kongres proslavljen 
je u Zagrebu 18. i 19. kolovoza 1923. godine. Istina, 
godinu dana ranije, tj. 1922., održanje euharistijski 
kongres u Varaždinu, ali „samo za jedan dio naro- 
da“. Naime, njegovu je proslavu potaknuo Savez 
hrvatskih trećoredaca kao završetak „proslave 700- 
godišnjice reda“ 

Kao spomen na taj kongres nadbiskup Stepinac 
je varaždinskom župniku Mihovilu Kanotiju u pi- 



Više od 50.000 vjernika sudjelovalo je u završnim svečanosti¬ 
ma Euharistijskog kongresa u Varaždinu, 29. lipnja 1938. 


srnu od 21. listopada 1937. zaželio da se 1938. u 
Varaždinu ponovno održi euharistijski kongres. Žu¬ 
pnik je tu nadbiskupovu želju spremno prihvatio i 
već je početkom siječnja 1938. sazvao radni Pripre¬ 
mni odbor s ciljem: »Sav se žrtvovati za što ljepši 
uspjeh kongresa«. A gradska je općina „najvećom 
pripravnošću“ bila na usluzi u pripremi i proslavi 
kongresa. 

Pripreme i predvečerje Kongresa 

O pojačanoj duhovnoj pripravi za kongres svje¬ 
doči i činjenica da su se kroz tri mjeseca obavljale 
javne pobožnosti u svim varaždinskim crkvama za 
duhovni uspjeh kongresa, a zadnjih devet dana pred 
sam kongres obavljala se u župnoj crkvi devetnica. 
Domaća tvrtka F. Supana pripremila je preko 6000 
kongresnih znački. Sve su se predviđene radnje 
uredno izvršile. Na sudjelovanje u slavljima kon¬ 
gresa pozvana su sva domaća vjerska, kulturna, na¬ 
cionalna i humanitarna društva. Odazvali su se svi 
osim Jugoslavenskog sokola. 

Grad je bio svečano iskićen. Kroničar svjetovnih 
novina Varaždinske novosti zabilježio je 29. lipnja 
sljedeće: »Već prekjučer popodne počeo se kititi 
grad cvijećem, zelenilom i narodnim trobojkama. 
Jučer je već svaka kuća bila iskićena, a tisuće tro- 
bojaka radosno su lepršale zrakom. U Varaždin je 
pohrlilo i staro i mlado; iz daljih i bližih krajeva«. 

U predvečerje Euharistijskoga kongresa, u po¬ 
nedjeljak 27. lipnja 1938., počeli su pristizati uzva¬ 
nici, gosti i hodočasnici. Među njima su bili beo¬ 
gradski nadbiskup o. Rafael Rodić, koji je prispio 
u Varaždin još u nedjelju 26. lipnja navečer, zatim 
krčki biskup dr. Josip Srebmić u ponedjeljak 27. lip¬ 
nja, brojni svećenici, a zapažena je i skupina od 12 
franjevačkih klerika iz Zagreba koji su došli u ispo¬ 
moć, osobito za asistenciju u bogoslužju. 

Varaždinski križari i križarice priredili su u ka¬ 
zalištu u 20.30 sati euharistijsku akademiju. Bilo je 
tu govora, pjesama, deklamacija, ritmičkih vježbi i 
drugih sadržaja. Akademija je bila izvanredno po¬ 
sjećena i dvorana puna građanstva. Posjetili su je 

i mnogi svećenici. Među njima je bio nazočan i dr. 
Josip Srebmić, biskup krčki, koji je u svom govoru 
označio tu priredbu kao uvod u Euharistijski kon¬ 
gres. 

PR VI DAN KONGRESA 

U utorak 28. lipnja započeo je prvi dan Kongre¬ 
sa. Od ranoga su jutra toga dana počeli dolaziti u 
Varaždin izaslanici raznih katoličkih organizacija. 
Bila su to društva Katoličke akcije: muževa, žena, 
mladića i djevojaka te križari i križarice. 

Vlakom je toga dana došlo više od 3000 vjerni¬ 
ka. Uglavnom su to bili članovi društava Katoličke 
akcije koji su, premda je bio radni dan, došli sudje¬ 
lovati u staleškim zborovanjima. 

U 10 sati prije podne započela su staleška zbo- 
rovanja: Društva Hrvatskih katoličkih muževa ima¬ 
la su zborovanje u bivšoj jahaonici, iza kapucinske 
crkve, Društva Hrvatske katoličke žene zborovale 
su u drugoj polovici jahaonice, a mladići su imali 
zborovanje u Katoličkom domu. 

U 14 sati započeli su sastanci delegata raznih 
društava Katoličke akcije. Križari i križarice imali 
su sastanak u Križarskom domu, katoličke žene i 
djevojke u uršulinskom samostanu, skomaši u Ka¬ 
toličkom domu. Hrvatski katolički muževi u jaha¬ 
onici, a katolički učenici u gradskoj vijećnici. Na 
svim se sastancima izvješćivalo o radu pojedinih 
društava i davale se upute za rad u budućnosti. 

Osobito zapažen bijaše đački sastanak u grad¬ 
skoj vijećnici. Bili su prisutni đaci iz Koprivnice, 
Čakovca i Varaždina. 

Dolazak i doček 
hrvatskoga metropolita 

U 16 sati skupilo se mnoštvo naroda na trgu pred 
župnom crkvom kod velikog i svečano urešenog 
slavoluka i tu je dočekalo nadbiskupa Stepinca. Na 
granici općine, kod Turčina, dočekao je hrvatskoga 
metropolita gradski načelnik gosp. Dragutin Perko s 
nekolicinom gradskih vijećnika, a onda su svi auto¬ 
mobilima krenuli u Varaždin. Pred slavolukom, gdje 
je bilo skupljeno oko 10 tisuća ljudi, nadbiskupa su 
pozdravili varaždinski župnik preč. gosp. Mihovil 
Kanoti i predsjednik Pripremnoga odbora za Euha¬ 
ristijski kongres u Varaždinu dr. Ljudevit Sole. Po¬ 
tom je uspostavljena procesija u kojoj je nadbiskup 
Stepinac ušao u župnu crkvu. 

Nakon propisanog obreda i klanjanja Presvetom 
Sakramentu nadbiskup je pošao u župni dvor. Tu su 
ga pohodili i osobno pozdravili predstavnici civil¬ 
nih, vojnih, gradskih i crkvenih vlasti, svih mjesnih 
društava te pojedinci. 

U 17 sati zaputio se u govornicu uršulinskog sa¬ 
mostana gdje je otvorio prodajnu misijsku izložbu 
koju je priredila Marijina kongregacija gospođa i 
gospođica. Tu je prefekta kongregacija Marija pl. 
Somodji pozdravila nadbiskupa i predala mu sliku 
Žalosne Gospe. 

Preuzvišeni je kratkim govorom zahvalio izra¬ 
zivši radost nad misijskim radom varaždinskih gos¬ 


pođa i gospođica i istaknuo važnost misijskog dje¬ 
lovanja Crkve. 

Otvorenje Kongresa 

U 18 sati je u župnoj crkvi pjesmom Veni, Sancte 
Spiritus - Dođi , Duše Presveti i govorom nadbisku¬ 
pa Stepinca otvoren Euharistijski kongres u Varaž¬ 
dinu. Obraćajući se vjernicima nadbiskup je najprije 
spomenuo kako se na Trgu sv. Petra u Rimu diže 
stup od kamena što gaje rimski car dao dopremiti iz 
Egipta, te nastavio ovim riječima: 

»Papa Siksto V. dao j e na sve poganske spomeni¬ 
ke u Rimu postaviti koji znak kršćanstva, ponajviše 
znak sv. Križa. Na spomenutom stupu dao je ureza¬ 
ti riječi: 'Christus vincit, Christus regnat, Christus 
imperat!' - 'Krist pobjeđuje, Krist kralj uje, Krist 
vlada!’. Kad je te riječi papa Siksto V. dao urezati, 
nije imao pred očima samo prošlost Crkve katolič¬ 
ke, nego i sadašnjost. On nije pri tome mislio niti 
rekao daje Krist pobijedio, nego da Krist nepresta¬ 
no pobjeđuje, kako u prošlosti tako u sadašnjosti i 
budućnosti. (...) 

Čitava je povijest Katoličke crkve ispunjena uz¬ 
dasima i krvlju mučenika, ali sve te borbe, sve te 
patnje dale su jedan rezultat: da Krist pobjeđuje i 
da je ostajao pobjednik. Krist se uhvatio u koštac 
najprije s poganstvom. Teška je to bila borba, ali 
posljednji od progonitelja, Julijan Apostata, morao 
je uskliknuti: 'Pobijedio si, Galilejče!'. Nestalo je 
nasilnika koji su progonili kršćane za vrijeme Rim¬ 
skoga Carstva. Isus Krist je ostao pobjednik. Tako 
je on pobjeđivao kroz sve borbe u starom vijeku, 
tako u srednjem, i mi ne sumnjamo da će Krist u 
ovim borbama sadašnjice također pobijediti, kao 
što ne sumnjamo da će u svim borbama budućnosti 
Krist ostati pobjednik. 

Krist vlada. Ali ne zemljama i kontinentima nego 
dušama koje su vrjednije i trajnije od svijeta. Svaki 
vladar ima zakone po kojima upravlja. Isus Krist je 
dao savršen i neizmjenjiv zakon, kojemu je glavni 
oslon ljubav. On je rekao: »Ljubite se među sobom 
i po tom će svijet poznati da ste moji učenici« (usp. 
Iv 13, 35). I On osvaja ljubavlju. Nema vladaoca 
koji bi se mogao pohvaliti da vlada čitavim svije¬ 
tom. Samo se za Isusa Krista može kazati da vlada 
svijetom, jer njega sluša vojnik i zapovjednik, gos¬ 
podar i sluga, biskup, papa i običan vjernik. Krist sa 
svojim kraljevstvom na zemlji upravlja, a upravlja i 
iz tabemakula, gdje se nalazi pod prilikama kruha u 
Presvetoj Euharistiji. Euharistija je postala znamen 
koji privlači sve oko euharistijskog Krista Kralja 
našega. 

Ovaj kongres, na kojemu se slavi Presveta Eu¬ 
haristija, ima zato veliku i duboku svrhu, a to je 
proslava Isusa Krista pod prilikama kruha. Ali ima 
i drugu svrhu: da pokaže vjersku svijest katolika, 
jer mi živimo u vremenima koja su rijetka u povije¬ 
sti čovječanstva. Paklene sile hoće da sruše Crkvu 
Kristovu, vidimo svuda kako se ruše crkve, oltari 
i križevi, vidimo kako se ubijaju svećenici u Špa¬ 
njolskoj, Meksiku i Rusiji, vidimo kako se dižu vla¬ 
stodršci da sputaju slobodu Crkve Kristove. Te lude 
misle kako će srušiti Crkvu za koju je Krist rekao 

daje ni vrata paklena neće nadvladati! (usp. Mt 16, 
18). 1 kod nas Crkva nailazi na poteškoće u vršenju 
apostolske misije koju joj je dao Krist: masonerija, 
ta paklena družba, nastoji onemogućiti Katoličkoj 
crkvi svaki utjecaj na odgoj djece, posebice na ško¬ 
le. (...) Ali poručujemo im iz ovoga hrama: ’Christus 
vincit! - Krist pobjeđuje!' 

Mi katolički biskupi imamo teških briga i skrbi 
da sačuvamo prava Crkve Božje. Mi smo i sa zadnje 
konferencije poručili svima kojih se tiče neka se ne 
varaju da smo slabići i da ne ćemo znati i moći usta¬ 
ti na obranu Katoličke crkve. Nadalje opominjemo 
vjernike da se ne dadu zavarati lažnim ideologija¬ 
ma. Dolaze k narodu kao da će oni otkupiti svijet. 
Nema drugoga imena koje bi moglo otkupiti svijet 
do imena Isusa Krista, Otkupitelja čovječanstva. 
Nema otkupljenja bez Krista! Budimo zato čvrsti i 
nepokolebljivi, budimo svi katolici združeni u lju¬ 
bavi i jedinstvu oko svojih biskupa. Osobito u času 
kad pozivaju na obranu svetih prava Božjih i Crkve 
katoličke. Sto bude mučnija borba - to je povijest 
dokazala - to je sigurnija pobjeda. Mi se u borbi za 
duše i za prava Crkve ne bojimo nikoga, pa ma ka¬ 
kova sila stajala iza njega. Jer Krist pobjeđuje, Krist 
kralj uje, Krist vlada. 

Imajmo zato uvijek pred očima Kristov život 
i nemojmo se dati prevariti da je sve izgubljeno. 
Ništa, ama baš ništa nije izgubljeno! Kao uvijek u 
historiji zadnji će pobjednik i opet biti Krist. Utječi- 
mo se Njemu molbama u pomoć. Zamolimo Ga da 
učvrsti u nama, u vama, katoličku vjeru, da uzmo- 
gnemo živjeti kao katolici, da uzmognemo umrijeti 
kao katolici, da budemo dostojna djeca Onoga koji 
nas je otkupio - Isusa Krista u Presvetoj Euharisti¬ 
ji.« 

Govor preuzvišenog nadbiskupa snažno je odje¬ 
knuo u dubinama srdaca svih prisutnih. Bili su ispu¬ 
njeni ponosom što imaju takvoga natpastira, takvo¬ 
ga čuvara vjerskih i prirodnih svetinja. 

Svečana podoknica 

Varaždinska društva i društva Katoličke akcije 
priredila su s početkom u 19.30 sati nadbiskupu Ste- 
pincu svečanu podoknicu. Veličanstvena povorka 
krenula je iz dvorišta vatrogasnog doma Jelačićevim 
trgom, Gajevom ulicom, Trgom kralja Tomislava i 
Gundulićevom ulicom pred župni dvor. Najprije je 
vatrogasna glazba odsvirala jednu skladbu, a onda 
se hrvatski metropolit pojavio na prozoru župnoga 
dvora. 

Nakon ushićenih poklika nazočnoga mnoštva 
pozdravio ga je u ime građanstva Varaždina dr. Ante 
Magdić kratkim, ali plamenim govorom. 

Nadbiskup je odgovorio zahvaljujući i pozdrav¬ 
ljajući sve nazočne te ih pozvao da stanu složno uz 
svoje biskupe. 

Ocrtao je prilike u kojima žive katolici u Kralje¬ 
vini Jugoslaviji i o tome kazao svoje odlučno mišlje¬ 
nje. Njegov je govor bio neprestano prekidan burom 
oduševljenja. Prisutno mnoštvo bilo je razdragano. 
Mnogima su zablistale suze u očima. Odjek nad¬ 
biskupovih riječi još je dugo odzvanjao u dušama 


okupljenih vjernika. Na završetku podoknice svi su 
spontano i oduševljeno otpjevali pjesmu pohvalnicu 
rodnoj grudi Lijepa naša domovino. 

Procesija sa svijećama 

Odmah po završetku podoknice kombinirani je 
pjevački zbor Vile , Vijenca i Sv.. Nikole otpjevao 
pjesmu pod naslovom Tvoj biser krasni nakon koje 
se počela svrstavati procesija sa svijećama. Neiz- 
mjerljiva dužina procesije i goruće svijeće davale 
su nezaboravan izgled i dirale najdublje ljudske i 
vjerničke osjećaje. Prema prosudbi mjerodavnih, u 
procesiji je sudjelovalo 10.000 vjernika. Rijeka lju¬ 
di kretala se Jagićevom, Preradovićevom te Ulicom 
dr. Magdića u pavlinsku crkvu, gdje je mons. dr. 
Stjepan Bakšić održao pobudnu i sadržajnu propo¬ 
vijed na temu Po Mariji k Isusu. Iznio je dogmatske 
razloge na koje se upire štovanje Djevice Marije. 
Potkrijepio ih je dokazima iz Svetog pisma i crkve¬ 
ne predaje, iz kojih proizlazi daje Marija suradnica 
u djelu našega Otkupljenja. 

Kazula - misnica u kojoj je bi. 
Alojzije Stepinac slavio Mladu 
misu. Na stražnjoj strani temelj¬ 
na tkanina izrađena od svilene 
tkanine, koja je tkana u platne¬ 
nom vezu, bež je boje. U sredi¬ 
ni je križ koji je izvezen istom 
vrstom konca u istim tonovima, 
a raspored biljnoga motiva pri¬ 
lagođen je križu. Natpis 4 IHS’ - 
Isus Krist Spasitelj - nalazi se na 
sjecištu u križu. Na svim mjesti¬ 
ma gdje dolaze pozamanterijske 
trake izvezen je biljni motiv u 
smeđim i oker tonovima. 

Odmah po završetku podoknice, u 22 sata, brojni 
su hodočasnici i građani Varaždina pogledali vrlo 
uspjelu priredbu Marijin križ u čast Euharistijskog 
kongresa, koju je u Katoličkom domu priredila Ma¬ 
rijina kongregacija gimnazijalaca i gimnazijalki. 

Noćno klanjanje 

Nakon priredbe uslijedila su noćna klanjanja u 
svih pet varaždinskih crkava. U pavlinskoj crkvi - 
žene, u župnoj - muževi, u franjevačkoj - mladići, u 
uršulinskoj - djevojke, u kapucinskoj - Slovenci. 

U 22 sata u svim je crkvama održana propovi¬ 
jed na temu Cesta i pobožna sveta Pričest - zalog 
obiteljske sreće. Propovjednici su bili: muževima 
mons. dr. Milan Beluhan, duhovnik križarskih 
bratstava i sestrinstava, ženama - preč. Stjepan Ma- 
lec, župnik u Vidovcu; mladićima - vlč. Ivo Suić, 
župnik u Veleševcu; djevojkama - fra Grgo Vampo- 
vac, gvardijan u Varaždinu; Slovencima je govorio 
kapucin o. Ivan Reberc, gvardijan u Varaždinu. 

U pola noći slijedile su ponoćke u pet spome¬ 
nutih crkava grada Varaždina. U župnoj crkvi je 
misu ponoćku predvodio biskup dr. Josip Srebmić, 
u franjevačkoj crkvi nadbiskup Rafael Rodić, u 
pavlinskoj dr. Stjepan Bakšić, u uršulinskoj mons. 
Matija Proštenik, u kapucinskoj crkvi o. Ivan Re- 

bere. Pričestilo se vrlo mnogo vjernika. Crkve su 
bile otvorene cijelu noć. Ispovijedalo se i na trgu 
pred crkvom. 

GLA VNI DAN KONGRESA 

Glavni je dan Kongresa osvanuo probuđen sun¬ 
čanim zrakama, a to je pogodovalo dolasku hodo¬ 
časnika i realiziranju kongresnih sadržaja. Sa svih 
strana dolazile su nepregledne procesije naroda pod 
vodstvom svojih svećenika. Mnoštvo je svijeta ula¬ 
zilo u grad noseći crkvene barjake i zastave Katolič¬ 
ke akcije, pjevajući pjesme u čast Krista Gospodina 
i njegove Presvete Majke. 

Po točnom računu, bilo je sakupljeno oko 50 ti¬ 
suća vjernika iz cijele Podravine, Međimurja i Za¬ 
gorja. Rano ujutro služili su svećenici Sv. Mise po 
svim crkvama i u parku franjevačkog kolegija te 
pričešćivali mnoštvo vjernika. 

Jutarnje poboznosti 

Na glavni dan Kongresa, u srijedu 29. lipnja, 
obredi su započeli Euharistijskim klanjanjem i pri- 
češćivanjem djece. Adoracije su u pet sati započele u 
svih pet gradskih crkava. Tom su prigodom na temu 
Euharistija - naknada za obiteljske grijehe propo¬ 
vijedali: muževima preč. Pavao Jesih, prebendar i 
generalni duhovnik Katoličke akcije u Zagrebačkoj 
nadbiskupiji, ženama mons. dr. Alojzije Wagner, 
duhovnik Društava hrvatskih katoličkih žena, mla¬ 
dićima Josip Butorac, vjeroučitelj u Nadbiskupskoj 
klasičnoj gimnaziji na Salati u Zagrebu, djevojka¬ 
ma o. Hermenegildo Herman, kapelan u Čuntiću, a 
Slovencima, kojih je na kongres došlo oko 700, o. 
Ivan Reberc. 

Poslije propovijedi i Svete Mise slijedila je za¬ 
jednička sv. Pričest. Rijetko su gdje na vjerskim 
svečanostima tolika mnoštva vjernika pristupila 
stolu Gospodnjemu kao u Varaždinu. Djeca su bila 
pričešćivana u 7 sati u parku Franjevačkog kole¬ 
gija. Najprije je u improviziranoj sjenici slavljena 
tiha misa, a potom je mnoštvo djece pristupilo sv. 
Pričesti. 

Pontifikalna misa i javno zborovanje 

Narod je od ranih jutarnjih sati nadolazio i svo¬ 
jom molitvom i pjesmom ispunjao crkve, trgove i 
gradske ulice. Kroničar bilježi: »Iz svih ulica koje 
vode u Varaždin naviru mnoštva naroda i pjevaju. S 
kolodvora dolazi mnoštvo vjernika. Grad Varaždin 
svečano je iskićen narodnim zastavama, svijećama, 
vijencima i cvijećem. Varaždinski kler, i svjetov¬ 
ni i redovnički, vrši svoju službu na zadovoljstvo 
svih prisutnih. Dominira lik mjesnog župnika preč. 
Kanotija, koji mimo, ali ustrajno sve nadzire i daje 
upute«. 

Samo vlakovima, kako je izračunato prema pro¬ 
danim željezničkim kartama, doputovalo je 25.000 
vjernika. Okolni župnici doveli su velike procesije. 
Iz gdjekoje župe došlo je i više od 2.000 ljudi. 

Osobito su brojno bile zastupane župe: Biškupec, 
Bartolovec, Sv. Ilija, Maruševec, Vidovec, Bednja, 
Bela, Ivanec Varaždinski, Remetinec, Martijanec, 


Petrijanec, Dmje, Bukovec, Vinica, Križovljan, 
Kuzminec, Kneginec, Mađarevo, Ludbreg, Jalža- 
bet. 

Iz Međimurja su došle velike povorke iz Čakov¬ 
ca, Belice, Macinca, Sv. Martina na Muri, Nedeli- 
šća, Kotoribe itd. Uopće, nije bilo nadaleko i naši¬ 
roko oko Varaždina nijedne župe koja nije učinila 
velike napore samo da se Euharistijskome Kristu 
dade što veća slava. 

I ovom se prigodom očitovalo daje i u Gornjoj 
Podravini, u Hrvatskom zagorju i u Međimurju 
snažno razvijen duhovni život. 

U 9 sati počela je na oltaru pred župnom crkvom 
svečana pontifikalna Sveta Misa koju je predsla- 
vio hrvatski metropolit dr. Alojzije Stepinac. Oltar 
je bio smješten na posebnoj tribini i vrlo svečano i 
ukusno uređen, a na njemu je bila postavljena po¬ 
znata barokna slika Majke Božje iz pavlinske crkve. 
Brojnost Božjega naroda na trgu i okolnim ulicama 
procijenjena je na oko 40.000. 

Liturgijsku pjesmu predvodili su udruženi zbo¬ 
rovi Vila i Sv. Nikola koji su uz dirigiranje regensa 
kora prof. Josipa Miškulina izveli Misu Josipa Vr- 
hovskoga, uz svesrdnu pomoć i suradnju franjevač¬ 
kih glazbenika o. Kamila Kolba i o. Anzelma Ca- 
njuge. Tako je bilo i u drugim glazbenim nastupima 
tijekom Kongresa. 

Propovijed mons. Josipa Srebrnića 

Propovijed je održao krčki biskup dr. Josip Sre- 
brnić. Govorio je na temu Obitelj i Euharistija. 

Ponajprije je iznio kršćanski nauk o značenju 
obitelji. Protumačio je kako obitelj ima uzvišeno 
poslanje uvoditi u život nove i nove ljude. »Krist 
je podigao ženidbu na sakrament te taj sakrament 
predao Crkvi na čuvanje i njegovanje«, rekao je dr. 
Srebrnić te nastavio: »Ženidba je svetinja Božja, 
zato je zločin pred Bogom svaki izvanbračni spolni 
život i 'slobodna ljubav'. Zločin je bračna rastava.« 

Govornik je na kraju pozvao sav hrvatski narod 
da se mnogo i mnogo moli Bogu kako bi hrvatske 
obitelji postale doista euharistijske i pune euharistij- 
skog života. U snazi euharistijskoga života učvršću¬ 
je se temelj narodne budućnosti. 

Zborovanje 

Odmah nakon pontifikala slijedilo je javno zbo¬ 
rovanje. Nije ga omela ni zloća ljudi koji su prere- 
zavši megafonski vod onemogućili razglas. No, »ta¬ 
kve tamne akcije nisu pomutile veličanstven uspjeh 
kongresa«. Snalažljivi govornici pošli su s tribine 
na balkon dr. Milkovića koji se nalazi u sredini trga 
i odatle progovorili narodu. 

Svi članovi franjevačkog III. reda imali su u 
13.30 sati svoje zborovanje u blagovaonici Kolegi¬ 
ja, govorio im je franjevac o. Dionizije Andrašec. 

Rezolucije Kongresa 

Nakon zborovanja slijedilo je čitanje kongresnih 
rezolucija kojima se u ime 50.000 Hrvata katolika 
okupljenih na javnom zborovanju u Varaždinu pri- 

godom Euharistijskog kongresa iznijelo sljedeća 
stajališta: 

1. protiv zakona o fizičkom odgoju, kojim se 
brani i sprječava omladina u svetkovanju nedjelje; 

2. za čestu sv. Pričest i zajedničku molitvu u obi- 
telji; 

3. protiv tabora fantovskih odsjeka u Ljubljani, 
zborovanja katoličke omladine u Sloveniji, koje se 
održava pod protektoratom države protivne Crkvi; 

4. prosvjed protiv beogradske vlade koja je sra¬ 
motno povukla sklapanje konkordata s Katoličkom 
crkvom. 

Više od 50.000 katoličkih vjernika s najvećim je 
oduševljenjem pozdravljalo govornike, a osobito je 
gorljivo popraćalo sadržaj rezolucije kad je u koro¬ 
vima, od po nekoliko tisuća ljudi zahtijevalo slobo¬ 
du Crkve i klicalo biskupima. 

Veličanstvena teoforička procesija 

Odmah poslije podneva otpočelo je svrstavanje 
u procesiju koja je s po 8 osoba u redovima u 15 sati 
krenula vanjskim dijelovima grada. Nakon mnoštva 
vjernika iz 80 župa Hrvatskog zagorja, Međimurja 
i Podravine, svrstanih abecednim redom u procesi¬ 
ji su bili članovi katoličkih društava i organizacija 
svrstani ovim redom: Hrvatsko kulturno društvo 
Napredak, Hrvatski radiša, Društvo hrvatskih Zago¬ 
raca, Pjevačko crkveno društvo ‘Sv. Nikola’, Hrvat¬ 
sko pjevačko društvo ‘Vijenac’, Hrvatsko pjevačko 
društvo ‘Vila’, Hrvatska žena, Varaždinske žene, 
Zanatlijsko pomoćno društvo, Kćeri Marijine, Že¬ 
ljezničko društvo sv. Antuna, Željezničko društvo 
sv. Vida, Marijina kongregacija gospođa, Marijina 
kongregacija gospode, Hrvatski katolički narodni 
savez, Euharistijsko društvo Trsat, Treći red franje¬ 
vaca, Treći red kapucina, Industrijska vatrogasna 
četa Tivar, Prvi hrvatski varaždinski vatrogasni zbor, 
Željezničarska glazba, Građanska četa, Odbor orga¬ 
nizacije Hrvatske seljačke stranke, Pripremni odbor 
za kongres, svećenici kapucini, svećenici franjevci, 
svjetovno svećenstvo, crkveni odličnici, djevojčice 
u bjelini s vinovom lozom i pšeničnim klasjem, pre- 
uzvišeni nadbiskup koji je nosio Presveto Otajstvo, 
gradski načelnik s poglavarstvom i zastupnicima, 
časne sestre po tri u redu, sanitetsko vozilo. 

Osobitu živost davala su procesiji društva Kato¬ 
ličke akcije. Križari su imali posebnu povorku u ko¬ 
joj su bili poredani po svojem običajnom redu. Na 
čelu su im se nalazili članovi Velikoga križarskoga 
bratstva iz Zagreba Mirko Cerovac i Franjo Grgić. 

Hrvatski katolički muževi, žene, mladići i dje¬ 
vojke stupali su većinom zajedno sa svojim župama. 
Jedino se dio skomaša pridružio biškupečkim sko- 
mašima i Mladim junacima. S njima su se nalazili 
u ime Dijecezanskog okružja Hrvatske seljačke ka¬ 
toličke omladine Petar Grgeč i Ivo Lendić. Zastupa¬ 
no je bilo šezdesetak društava Katoličke akcije, od 
kojih je njih 45 imalo svoje zastave. Posebno valja 
istaknuti revne članove društva Hrvatski katolički 
muževi i žene iz zagrebačkih župa. 

Pjevajući pobožne pjesme i glasno moleći pro¬ 
lazila je procesija kroz gradske ulice sve do 17 sati 


kada je nadbiskup Stepinac donio Presveto Otajstvo 
do oltara na Trgu slobode pred župnom crkvom. 

U procesiji je stupalo više od 25.000 vjernika, a 
kada se sav narod sakupio taj se broj gotovo udvo¬ 
stručio. Varaždinske novosti zabilježile su da je u 
procesiji »bilo blizu 45.000 ljudi«. 

ZAVRŠETAK 

EUHARISTIJSKOGA SLAVLJA 

Procesija i špalir slili su se pred oltar koji je sav 
bio iskićen žaruljama na trgu pred župnom crkvom. 
Slijedio je zaključak kongresa na kojemu je sudje¬ 
lovalo između 50 i 60 tisuća ljudi. Taj veliki broj 
sudionika kongresa ima statističku potvrdu. Naime, 
u slavljima kongresa organizirano je sudjelovalo 69 
župa s 372 barjaka, a bilo je i mnogo neorganizira¬ 
nih dolazaka hodočasnika. Jutarnjim je vlakovima 
28. lipnja prispjelo 2500, a 29. lipnja pristiglo je 
23.000 sudionika kongresa. Računa se da je osim 
toga stiglo i oko 25.000 pješaka. U procesiji je bilo 
svrstano 26.000 ljudi. Na Petrovo, 29. lipnja ujutro 
podijeljeno je 22.000 svetih pričesti. 

Završni govor nadbiskupa Stepinca 

Nakon poklona Svetom Otajstvu nazočnom je 
mnoštvu progovorio sam nadbiskup Stepinac. Nje¬ 
gove misli mogli bismo sažeti u rečenicu: »Došlo 
što došlo, mi ćemo ići nepokolebljivo za Isusom i 
Katoličkom crkvom!« Evo njegovih riječi: 



Kalež iz Riznice zagrebačke katedrale kojim je 
bi. Alojzije Stepinac slavio Euharistiju 

»Predragi vjernici! Evo završava Euharistijski 
kongres u Varaždinu. Gledajući Euharistijskog Spa¬ 
sitelja na oltaru, kojega smo malo prije pronijeli kroz 
ulice ovoga grada, i gledajući otpad mnogih ljudi od 
Krista, možda negdje u kojem našem kraju, a još u 
većem broju u Europi, i nehotice mi dolazi na um 
iz Sv. pisma ona zgoda kad je Spasitelj navijestio u 
jednom svom govoru ustanovljenje Euharistije. Re¬ 
kli su Mu onda mnogi Njegovi učenici: Tvrd je ovaj 
govor i tko može da ga razumije!' (Iv 6, 60). 

I uistinu mnogi nisu shvatili Njegove riječi i pre¬ 
stali su biti Njegovi učenici. Ali Isus nije popustio 
nego je rekao onim učenicima, tj. apostolima koji 
su preostali, a tih je bilo malo: 'Hoćete li i vi ići od 
mene?' Ali sv. Petar, čiji se dan danas slavi, prvak 
apostola, stupi pred Isusa Krista i reče Mu: 'Gospo¬ 
de, kome ćemo ići? Ti imaš riječi vječnoga života' 
(Iv 6, 67s). 

Vi ćete se razići kućama, ali znajte da veliki broj 
svijeta neće Krista, nego kaže i danas: Tvrd je ovo 
govor'. I otpada jedan za drugim i otpada obitelj za 
obitelji, narod za narodom. 

I na vas će navaljivati. A što 
ćete vi učiniti? Hoćete li i vi 
reći: Tvrd je ovaj govor i tko 
ga može shvatiti!'? Na rastan¬ 
ku smo sa Spasiteljem. Ali 
mi sa sv. Petrom govorimo: 

'Kuda ćemo ići od Tebe, Gos¬ 
pode, kad jedino Ti imaš riječi 
vječnoga života!'. I došlo što 
došlo, mi ćemo ići nepokole¬ 
bljivo i vjerno za Isusom, za 
Crkvom katoličkom. S njom 
ćemo ići u život ako ustreba, 
s njom ćemo ići i u smrt. Uvi¬ 
jek vjerni Euharistijskome 
Spasitelju.« 

Slijedila je posvetna mo¬ 
litva Srcu Isusovu, blago¬ 
slov s Presvetim Otajstvom 
i zahvalna pjesma Tebe Boga 
hvalimo. 

Na završetku je, prije ra- 
zilaska, progovorio narodu 
o. Stjepan Poglajen. Sve je 
nazočne pozvao da vjerno 
provedu u djelo ono što su na 
Euharistijskom kongresu čuli 
i u što su se osvjedočili te da 
sa svojim biskupima ustraju u 
borbi za prava Crkve. S pje¬ 
smom na ustima: Do nebesa 
nek se ori Božji se narod u 
najvećem redu počeo razilaziti 

Dojmovi s Euharistijskoga 
kongresa u Varaždinu 

Uvodničar dnevnika Hrvatska straža govoreći o 
Euharistijskom kongresu u Varaždinu zabilježio je 
sljedeće: 

»Trebalo je doći ovih dana na Euharistijski kon¬ 
gres u Varaždin pa vidjeti ona mnoštva svijeta, onu 
pitomost fizionomija naših seljaka i seljakinja, ono 
poštenje što im iz očiju izvire, onaj smisao za či¬ 
stoću i ukusnost odijevanja, onu uljudnost u govoru 
i izražavanju, skladnost i jednostavnost pjevanja, 
onaj visoki i superiorni stil žarke i duboke pobož- 
nosti svih dobi, zvanja i staleža, da se osjeti prava 
bit kulture, konkretno da se osjeti u čemu se sastoji 
hrvatska tisućgodišnja kultura, koja nije samo časna 
i svijetla tradicija, nego još uvijek živa stvaralačka 


stvarnost i svojina najširih slojeva hrvatskoga na¬ 
roda. 

U Varaždinu se prilikom euharistijskoga trijum¬ 
fa mogla osjetiti naročita povezanost svećenstva s 
narodom. Svećenstvo je dolazilo na čelu brojnih 
vjerničkih skupina sa svih strana, pokazujući pri 
tom najveću očinsku brigu za svako dijete, za red, 
za prestiž svoje župe, a narod je zadivljujućom dis¬ 
ciplinom i dostojanstvenošću slijedio svoje župnike 
s povjerenjem i ljubavlju. 

Varaždinsko euhari- 
stijsko slavlje ne bi bilo 
onako uspjelo da kler sje¬ 
vernog dijela Zagrebač¬ 
ke nadbiskupije ne uživa 
ugled pred narodom, a k 
tome povjerenje i ljubav 
svojih vjernika. I kad se 
taj kler zauzme srcem za 
neku stvar skupa s naro¬ 
dom - onda doživljavamo 
onako veličanstvene i ne¬ 
zaboravne prizore kao što 
je bio varaždinski Euhari¬ 
stijski kongres. 

Treba istaknuti i činje¬ 
nicu daje crkvena organi¬ 
zacija Zagrebačke nadbi¬ 
skupije omeđila zapadnu i 
sjevernu granicu hrvatske 
domovine prema drugim 
katoličkim narodima isto 
onako kao što je rimoka¬ 
tolička vjera (shvaćena 
dogmatski) omeđila hr¬ 
vatsku narodnu svijest, 
odnosno hrvatstvo prema 
Istoku i Jugoistoku. Zato 
je razumljiva odanost pu¬ 
čanstva Hrvatskog zagor¬ 
ja i Međimurja ne samo 
katoličkoj vjeri i Crkvi 
nego i Zagrebačkoj nadbi¬ 
skupiji kao takvoj (...). 

Preuzvišeni Stepinac govorio je narodu iz srca 
i iz duše. Zato je prilikom objeda u župnom dvoru 
mogao dr. Lj. Sole s punim pravom istaknuti daje 
preuzv. dr. Stepinac 'svojim govorima najuriš osvo¬ 
jio srca Varaždinaca i čitavog Zagorja, Podravine i 
Međimurja, i da ga nijedna sila na svijetu više ne 
može iz srca toga naroda istisnuti'. 

Prisutno vjerničko mnoštvo osjetilo je zov svoga 
natpastira. Vjernici su postali svjesni svih opasno¬ 
sti, svih briga koje uznemiruju naš episkopat. Dali 
su tome i dokaz kad je njih desetke tisuća jednogla¬ 
sno, na najsvečaniji način, obećalo izričitu vjernost 
i potporu episkopatu. 

Započeli su pokret i općenarodno gibanje hrvat¬ 
skog katoličkog naroda. On je razumio svoje bisku¬ 
pe i oduševljeno se okuplja oko njih na obranu svete 
katoličke vjere koja je ujedno temelj i hrvatske tisuć- 
godišnje kulture.« 



Relikvijar u obliku križa s moćima svetaca dar je i pri¬ 
znanje pape Ivana XXIII. kardinalu Alojziju Stepincu za 
svjedočanstvo vjere 

KRONIKA 


Varaždinska biskupija u svetištima bi. A. Stepinca 


V iše tisuća vjernika Varaždinske biskupije ho¬ 
dočastilo je na Dan neovisnosti 8. listopada 
2007. u Zagreb i Krašić u povodu 10. obljet¬ 
nice uspostave te mjesne Crkve. Hodočasnike je 
putovima bi. Stepinca, suzaštitnika biskupije, vodio 
varaždinski biskup Josip Mrzljak uz sudjelovanje 
više desetaka svećenika, među kojima su bili župni¬ 
ci, župni vikari te djelatnici Biskupskog ordinarijata 
i drugih crkvenih ustanova. 

Tijekom prijepodneva hodočasnici su posjetili 
grob blaženika Stepinca u zagrebačkoj katedrali, 
gdje je misno slavlje predvodio zagrebački nadbi¬ 
skup i metropolit kardinal Josip Bozanić u zajedniš¬ 
tvu s više od 80 svećenika, a popodne su sudjelovali 
u pobožnosti križnog puta u Krašiću, i to stazama 
kojima je nadbiskup Stepinac smio šetati za vrijeme 
kućnoga pritvora. 

U homiliji je kardinal Bozanić istaknuo kako su 
se u proteklom stoljeću dogodili mnogi događaji i 
promjene, pa je tako i komunizam, koji je izgledao 
jako moćan, neprolazan i trajan, propao kao režim, 
premda je njegovo djelovanje još uvijek moćno na 
nekim područjima. 

Osvrnuvši se na Stepinčevu poruku u kojoj je 
isticao daje njegova savjest čista i mirna, kardinal 
je naglasio daje upravo u tome bila njegova snaga i 
čvrstoća. »Čovjeku koji svoj život ravna po Božjim 
zapovijedima savjest je čista, a život miran«, Ste- 
pinčeva je poruka i današnjem čovjeku kojem je sa 
svetim blagoslovom u srcu isticao: »Živite po Bož¬ 
jim zapovijedima, slijedite Boga u svom životu!«. 
Pritom je kazao kako je upravo to poruka današnjim 
mladima i obiteljima jer će time živjeti miran i bla¬ 
goslovljen život. 



Hodočasnici Varaždinske biskupije obavljaju pobožnost križ¬ 
nog puta koji je uređen uz stazu kojom je smio hodati zasužnje- 
ni kardinal Stepinac, u Krašiću, 8. listopada 2007. 


Na kraju slavlja biskup Mrzljak je zahvalio ho¬ 
dočasnicima što su se na Dan neovisnosti okupili 
oko blaženoga Alojzija Stepinca te zahvalio svim 
svećenicima koji su pridonijeli organizaciji i ostva¬ 
renju hodočašća. 


Potom je rijeka hodočasnika prošla oko groba 
blaženoga Alojzija Stepinca, obavljajući svoje osob¬ 
ne pobožnosti i moleći njegov zagovor i zaštitu. 

Nakon pobožnosti u katedrali hodočasnici Va¬ 
raždinske biskupije uputili su se u Krašić, gdje su 
posjetili župnu crkvu u kojoj je kršten blaženi Aloj- 
zije i gdje je slavio svoju posljednju misu. Mnogi 
su obišli i župnu kuću u kojoj je u kućnom pritvoru 
izdržavao nepravednu kaznu i gdje je preminuo 10. 
veljače 1960. godine. Nakon pozdravnih riječi kra- 
šićkoga župnika Dragutina Kučana hodočasnici su 
pod vodstvom biskupa Mrzljaka sudjelovali u po¬ 
božnosti križnog puta čije su postaje uz put kojim 
se smio kretati kardinal Stepinac u vrijeme svoga 
zatočeništva u Krašiću. 

Zagreb: 

Otvoren Muzej bi Alojzija Stepinca 

uzej bi. Alojzija Stepinca otvorenje u su¬ 
botu 10. studenoga u kuli Nebojan na za¬ 
grebačkom Kaptolu. Otvorenju je pretho¬ 
dila akademija u dvorani "Vijenac” kojoj su nazočili 
zagrebački nadbiskup kardinal Josip Bozanić, po¬ 
moćni biskupi Vlado Košić i Valentin Pozaić, va¬ 
raždinski biskup Josip Mrzljak, vojni ordinarij Juraj 
Jezerinac, kanonici Kaptola zagrebačkog, mnogi 
svećenici, vjernici, poštovatelji bi. Stepinca. 

Uvodno je o Stepinčevu liku na temelju Blaže- 
nikove oporuke govorio postulator kauze dr. Juraj 
Batelja. Žahvalio je svima koji su omogućili, podr¬ 
žali i ostvarili ovo »novo žarište duhovnoga i kul¬ 
turnoga zbivanja u nadbiskupiji, gradu Zagrebu, i 
cijelom hrvatskom narodu«. Podsjetio je kako je go¬ 
dine 1995. na inicijativu mons. Jezerinca uspostav¬ 
ljena spomen-zbirka kroz koju je prošlo mnoštvo 
učenika, vojnika, hodočasnika, biskupa i kardinala. 
Spomen-zbirka je bila svojevrsna propovjedaonica 
kršćanskih vrjednota po kojima je naš Alojzije za¬ 
volio Isusa, slijedio ga i umro za njega, te katedra 
povijesne istine o hrvatskome narodu i Katoličkoj 
crkvi u XX. st. 



Dalekozor kojim se kardinal Alojzije Stepinac služio kao 
vojnik u Prvom svjetskom ratu. Za vrijeme sužanjstva u Kra¬ 
šiću Kardinal ga je darovao preč. Josipu Gjuranu, župniku u 
Svetoj Jani, a on Postulaturi za proglašenje svetim bi. Alojzija 
Stepinca. 

Novi muzejski postav iz Blaženikove ostavštine 
bit će, nadamo se, mjesto zahvale, blagoslivljanja 
Boga koji nam podari bi. Alojzija. U ovom novom 
prostoru susrest ćemo bi. Alojzija kroz poruke nje¬ 
gove duhovne oporuke koju je on kao sužanj napi¬ 
sao u Krašiću 28. svibnja 1957. godine, istaknuo je 
mons. Batelja. Na kraju svoga obraćanja izrekao je 
molitvu za što skorije proglašenje svetim Alojzija 
Stepinca, a prvi primjerak kataloga Muzeja i novi 
Blaženikov životopis uručio je kardinalu Josipu Bo- 
zaniću. 

O značenju muzejskoga postava govorio je dr. 
Ivan Šaško. Crkveni muzeji imaju jedinstven zada¬ 
tak očuvanja i predstavljanja povijesnoga spomena 
u živome tkivu Crkve onako kako je taj spomen 
bio razvijan na određenome području kroz različi¬ 
te oblike ponajprije umjetničkoga izražavanja. Sam 
prostor Muzeja bi. Alojzija Stepinca ima u sebi di¬ 
namiku sakralnoga prostora. Sam prostor dijela nad¬ 
biskupske palače odnosno kula Nebojan stopljen je 
s prošlošću i osobnim životom i domom bi. Alojzija 
do te mjere da neposredno udahnjuje ozračje proš¬ 
losti. 

Ulaz muzeja pokazuje temeljnu misao iz koje je 
muzej nastao, a muzej je organiziran na vrlo pristu¬ 
pačan način i nenametljivo je i privlačno prepoznat¬ 
ljiv. Postav je neobičan, jer ne počinje kronološki 
rođenjem Blaženika, već njegovom drugom oporu¬ 
kom s pogledom na smrt koja je za njega kako piše 
"tek rastanak". Postav je primjeren kršćanskome 
mučeniku i službi koju je obnašao u okolnostima 
ideoloških sukoba i komunističke strahovlade. Na¬ 
glasak na ruhu, a kombinacija crvene kardinalske 
boje u kombinaciji s crnom na samome početku bo¬ 
jom najavljuje sadržaj svjesne Alojzijeve žrtve koju 
je toliko puta ostavio i u svojim zapisima. 

Zatim je dr. Šaško istaknuo četiri glavne teme 
koje govore o nadbiskupskoj službi bi. Stepinca 
posebno u zauzimanju za ljude koji su bili izlože¬ 
ni progonstvu, o II. svjetskome ratu i poraću, o ta¬ 
mnovanju i beatifikaciji. Ključ čitanja je križ kao 
vidljivo susretište koje u proturječnosti ljudske 
povijesti zrači rječitošću Kristove žrtve. U sklopu 
muzeja nalazi se i multimedijalna dvorana u kojoj 
posjetitelj može pogledati filmski zapis i materijale 
koji zbog ograničenog prostora nisu izloženi, a po¬ 
godna je i za predavanja. Nakon dvorane, posjetitelj 
se može upustiti u šetnju kronološkim tijekom od 
djetinjstva, obitelji i mladenačke dobi te svega što je 
obilježilo njegovu službu kao zagrebačkoga nadbi¬ 
skupa. Kako je grob Blaženika udaljen nekoliko de¬ 
setaka metara od muzeja, muzej je uvod u molitvu, 
istaknuo je dr. Šaško. 

Na kraju je podsjetio kako je ovaj muzej početak 
ostvarivanja velikih projekata koje je Zagrebačka 
nadbiskupija pokrenula na području kulture, smje¬ 
štaju dobara crkvenoga blaga kao što su dijecezan¬ 
ski muzej, riznica zagrebačke katedrale, knjižnica 
Metropolitana, nadbiskupski arhiv i arhiv Prvostol¬ 
noga kaptola. 

U povodu otvorenja Muzeja bi. Alojzija Stepinca 
te u prigodi 10. obljetnice upravljanja Zagrebačkom 
nadbiskupijom kardinala Bozanića izdana je srebrna 


medalja "Blaženici pastiri Crkve zagrebačke". Riječ 
jeo dvojici izuzetnih pastira bi. Augustinu Kažotiću 
i bi. Alojziju Stepincu čiji se likovi i grbovi nalaze 
na aversu. Promjer medalje je 75 mm, težina oko 
170 g, tehnika kovano srebro s pozlatom. Medalju 
je predstavio direktor Glasa Koncila Nedjeljko Pin- 
tarić i autor medalje prof. Damir Mataušić. 



Novootvorena spomen-zbirka blaženoga Alojzija Stepinca 
(detalj) 

Biskup Košić ukratko je predstavio najvažnija 
događanja u Zagrebačkoj nadbiskupiji u proteklih 
deset godina u kojima je na njezinu čelu kardinal 
Bozanić. Podsjetio je kako je 1998., koju je progla¬ 
sio "Godinom Alojzija Stepinca", u Zagrebu doče¬ 
kao papu Ivana Pavla II., te 3. listopada na Mariji 
Bistrici od njega zatražio da Stepinca proglasi bla¬ 
ženim. Podsjetio je kako je i za drugoga pohoda 
BiH 22. lipnja 2003. godine od Pape zatražio i da 
Ivana Merza proglasi blaženim, zatim uvrštavanje u 
Kardinalski zbor. 


Biskup Košić istaknuo je ulogu kardinala Boza¬ 
nića za smještaj sestara Misionarki ljubavi u novi 
dom, uređenje Doma sv. Martina za mlade u Loši¬ 
nju, izgradnju svećeničkog doma sv. Josipa na Kap¬ 
tolu, obnovu Nadbiskupskog stola i Nadbiskupskog 
dvora te osobito zgrade za pastoralne urede, obnovu 
bogoslovije, otvorenje Nadbiskupskog pastoralnog 
instituta te upravo otvorenje Muzeja u čast bi. Aloj¬ 
zija Stepinca. Otvaranje katoličkog sveučilišta ima 
značaj ne samo velikog crkvenog pothvata, nego je 
od nemjerljive nacionalne važnosti osobito za obra¬ 
zovanje mladih naraštaja. 

Biskup Košić podsjetio je i na osnivanje novih 
biskupija s ciljem boljeg organiziranja pastorala, 
osnivanje mnogo novih župa, posebno je podsjetio 
na prvu župu u čast bi. Augustinu Kažotiću te više 
župa posvećenih bi. Alojziju Stepincu, na Godinu 

bi. Augustina Kažotića te najvećega projekta Zagre¬ 
bačke nadbiskupije - II. biskupijsku sinodu. »Za sve 
to, u ime klera i vjernika Zagrebačke nadbiskupi¬ 
je, predana Vam je medalja s iskrenim čestitkama 
povodom 10 godina natpastirske službe«, rekao je 
biskup Košić. Program su uveličali koralisti zagre¬ 
bačke katedrale pod ravnanjem mo. Miroslava Mar- 
tinjaka te zbor župe Dobrog Pastira iz Brestja pod 
ravnanjem prof. Jelene Jakupak. 

Blagoslivljajući Muzej bi. Alojzija Stepinca u 
kuli Nebojan kardinal Bozanić je istaknuo kako s 
posebnim osjećajima pobožnosti i radosti molimo 
za blagoslov rada ovoga muzeja bi. Alojzija Ste¬ 
pinca kako bi se u njemu spajao navještaj radosne 
vijesti i spomen svetosti nama tako dragoga pasti¬ 
ra koji je trajno smjerokaz za život mjesne Crkve, 
svih hrvatskih vjernika i sjajan znak ljubavi prema 
sveopćoj Crkvi. Upravo on komu su bezbožni reži¬ 
mi htjeli spriječiti da progovori istinom Evanđelja 
i udaljiti ga od njegova naroda i ove prvostolnice 
još će snažnije biti prisutan u našoj zbilji po ovdje 
čuvanim i izloženim predmetima. 

»Predstavljanje ove dragocjene baštine koju ne 
promatramo samo u svjetlu starine, postaje nov i 
djelotvoran način kršćanske evangelizacije i vjerno¬ 
sti otajstvu Kristova utjelovljenja«, rekao je kardi¬ 
nal Bozanić. Izrazio je nadu da će muzej potaknuti 
snažnije zanimanje za povijest hrvatske Crkve i hr¬ 
vatskoga naroda, pronalazeći u toj povijesti ono što 
čovjeku pruža mogućnost gledanja prema budućno¬ 
sti u svjetlu kršćanske nade. U onolikoj mjeri u koli¬ 
koj vjernik pronalazi svoju vlastitu prošlost ukorije¬ 
njenu u trag svetosti te živi na svet način, najavljuje 
se da će Bog biti sve u svemu, podsjetio je kardinal. 
»U ovim prostorima nalaze se i nalazit će se pred¬ 
meti koji ne ukazuju samo vjeru jednoga čovjeka, 
nego našu vjeru, oni služe da se spominjemo ljubavi 
našega Gospodina, da se u nama poveća pouzdanje 
u pomoć Blažene Djevice Marije, sv. Josipa i drugih 
svetaca, osobito zaštitnika naše biskupije«, rekao je 
na kraju obreda blagoslova muzeja kardinal Josip 
Bozanić. 

Svečanost otvaranja završila je misnim slavljem 
koje je u zagrebačkoj katedrali predvodio kardinal 
Bozanić u koncelebraciji s biskupima, provincijali¬ 
ma redovničkih zajednica, kanonicima Kaptola za¬ 
grebačkog i svećenicima Zagrebačke nadbiskupije. 

U propovijedi je biskup Košić istaknuo da je 
vjera veća što je veća prisutnost trpljenja i različi¬ 
tih iskušenja u životu te podsjetio na pomoć Božjih 
izabranika i geslo bi. Alojzija Stepinca "U Tebe se, 
Gospodine, uzdam". Može li čovjek drukčije opstati 
nego s pouzdanjem koje hrani životni optimizam, 
ako ne u Bogu, a bi. Alojzije je radi pouzdanja izdr¬ 
žao mnoga mučenja i kušnje, te tako zadobio uskr¬ 
snuće. Mi, kao ljudi ne bismo mogli ni časa živjeti 
bez nade, bez tog Božjeg dara. Onome koji ju iza¬ 
bere kao sliku svoga življenja postaje svjedočanstvo 
savjesti da je Bog uistinu iznad svih očekivanja, te 
istina "što je veći križ, to je veći blagoslov". 

A upravo križ, patnja kao izvor blagoslova, česta 
je misao našega Blaženika i njegov život govori o 
tome. Nije li upravo njegovo trpljenje izvor snage 


tolikim našim vjernicima kroz mnoge generacije? 
Nisu li upravo ovdje na njegovu grobu toliki nalazili 
i nalaze nadahnuće jer on ulijeva pouzdanje, jer se 
sam pouzdao u Gospodina, istaknuo je biskup Košić 
te na kraju sve pozvao na molitvu bi. Stepincu da 
nam izmoli kod Gospodina hrabrost života, da nas 
Gospodin obdari nadom koju ništa ni nitko ne može 
slomiti te se usprkos trpljenjima i protivštinama žr¬ 
tvujemo za ono što je dobro i postanemo dostojni 
uskrsnuća. 

Na kraju mise mladi iz župe Dobrog Pastira iz 
Brestja kardinalu Bozaniću i biskupima uručili su 
prigodan dar, a postulator Batelja izrazio je želju da 
župe Zagrebačke nadbiskupije tijekom godine po¬ 
hode grob bi. Alojzija Stepinca. (IKA) 

Blaženi kardinal Alojzije Stepinac i 
laički pokreti 


^Predstavnici trideset četiriju pokreta, udruga i za-^ 1 
jednica Zagrebačke nadbiskupije uputili su papi 
Benediktu XVI. pismo u kojemu mole da kardi¬ 
nal Stepinac bude što prije proglašen svetim. J 


"Blaženi kardinal Alojzije Stepinac i laički po¬ 
kreti" bila je tema tribine održane 11. studenoga u 
Velikoj dvorani Nadbiskupskog duhovnog stola u 
Zagrebu koju je organizirao Ured za pokrete i udru¬ 
ge Zagrebačke nadbiskupije, a o temi je izlagao po¬ 
stulator Stepinčeve kauze dr. Juraj Batelja. 

Povod održavanja tribine 110. je obljetnica ro¬ 
đenja i 10. obljetnica beatifikacije ovoga Božjega 
ugodnika iz našega naroda, koja će se obilježiti slje¬ 
deće godine. Na tribini su sudjelovali zagrebački 
pomoćni biskup Vlado Košić i tajnik Apostolske 
nuncijature u Hrvatskoj mons. Henryk M. Jagod- 
zinski. 



Brojni predmeti i dokumenti u novootvorenoj Spomen-zbirci 
blaženoga Alojzija Stepinca podsjećaju na pobjedu križa Kri¬ 
stova kroz patnju njegovih učenika (detalj) 


Predstavnici trideset četiriju pokreta, udruga 
i zajednica Zagrebačke nadbiskupije s tribine su 
uputili pismo papi Benediktu XVI. u kojemu mole 
da kardinal Stepinac bude što prije proglašen sve¬ 
tim. Ostali potpisi očekuju se u nekoliko sljedećih 
dana. Nadbiskupov delegat za pokrete i udruge Za¬ 
grebačke nadbiskupije vlč. Andrija Vrane otvorio 
je skup ističući zauzimanje nadbiskupa i kardinala 
Stepinca u promicanju laičkoga angažmana u Crkvi 

i društvu. Potom je dr. Batelja govorio o glavnim 
područjima Stepinčeva djelovanja, posebno ističući 
njegovu brigu oko čuvanja unutarcrkvenoga i op¬ 
ćenarodnoga jedinstva. Na više primjera prikazao 
je Stepinčev rad na promicanju vjerske izobrazbe, 
karitativnog rada i Stepinca kao apostola katoličkog 
tiska. Presudno je bilo nastojanje, tada još nadbisku¬ 
pa Stepinca, oko ujedinjavanja katoličkih udruga i 
stvaranja Katoličke akcije. Dr. Batelja je na kraju 
poručio kako »sve ono što radimo kao laici, mora 
biti prožeto Božjim duhom, jer naša vjera mora biti 
očita u svijetu, ne samo u Crkvi«. 

Na kraju izlaganja pročitano je pismo predstav¬ 
nika pokreta i udruga Svetom Ocu u kojemu isti¬ 
ču da »s vjerom i ljubavlju očekujemo njegovu 
kanonizaciju«, to više što je u hrvatskom narodu 
godina 2008. u znaku 110. obljetnice rođenja i 10. 
obljetnice beatifikacije kardinala Stepinca. »Moli¬ 
tve vjernika s takvom nakanom uzdižu se svakod¬ 
nevno Gospodinu s groba Alojzija Stepinca. Tolika 
svjedočanstva, više stotina zahvala za duhovna i 
fizička ozdravljenja, za čudo ostvarenja suverene i 
slobodne Hrvatske, sastavni su dio corpusa Njego¬ 
ve kauze koji svjedoči život, trpljenje i mučeništvo 
posvećeno Riječi Božjoj i hrvatskom narodu, koji je 
toliko ljubio. 

Naša svjedočanstva potvrđuju njegov život u 
sjeni diktatura 20. stoljeća, koje su ispisale tamne 
stranice naše bliže povijesti, a ukazuju na primljene 
milosti po njemu, uslišane zagovorima, molitvama 
svih nas kršćana«, ističe se u pismu te dodaje daje 
zagrebačka katedrala postala Stepinčeva katedrala i 
mjesto hodočašća hrvatskog puka. »Kardinal Stepi- 
nac najsvjetliji je lik 20. stoljeća hrvatskog naroda 
i zaslužuje biti čašćen po čitavom svijetu! U Vaše 
ruke, Sveti Oče, polažemo naše prošnje, vjeruju¬ 
ći da će biti uslišane, te da će i na taj način Sveta 
Stolica još jednom iskazati ljubav prema hrvatskom 
narodu koji je bio antemurale christianitatis «, ističe 
se u pismu. 

Nakon izlaganja i rasprave, sudionici su čuli tri 
svjedočenja o zagovoru bi. Stepinca u teškim 
situacijama. 

Blaženikove moći u oltaru 
župne crkve u Zaboku 

P omoćni biskup zagrebački msgr. Valen¬ 
tin Pozaić blagoslovio je 18. studenoga 
2007. novi oltar, krstionicu i ambon u 
župnoj crkvi Svete Jelene Križarice u Zabo¬ 
ku, čime je započela proslava 350. godišnjice 
zabočke župe. U novi oltar, izrađen od velebit¬ 
skoga kamena dolita, ugrađene su moći blaže¬ 
noga kardinala Alojzija Stepinca. 

Ovaj je dan što gaje učinio Gospodin, za¬ 
bijelio je krovove našega grada, pozdravljaju¬ 
ći naše misno slavlje na kojemu ćemo blago¬ 
sloviti novi oltar - rekao je na početku slavlja 
župnik Marijan Culjak koji je uz bogoslove, 
domaćeg sina svećenika Roberta Šretera, de¬ 
kana vlč. Dražena Karačića, Zlatka Pavetića, 
vicerektora u zagrebačkoj bogosloviji, te taj¬ 


nika kardinala Josipa Bozanića Željka Faltaka kon- 
celebrirao na misnom slavlju. 

Ovaj oltar načinjen od kamena, čvrst i nepomičan 
ures zabočke ljepotice neka nam bude poticaj da i 
mi takvi budemo, čvrsti, nepokolebljivi da svjedo¬ 
čimo svojim životom ljubav prema Bogu - pozvao 
je vjernike biskup Pozaić. 

Oltar je stol Gospodnji za koji je pozvan narod Bož¬ 
ji i simbol novoga saveza, odakle dolazi svjetlo koje 
obasjava naše životne staze - nastavio je biskup, 
nakon čega su se upalila svjetla nove rasvjete koja 
ističu svu ljepotu crkve s novim baroknim klupama. 
Autor oltara je mladi akademski kipar Petar Do- 
lić. Novac za uređenje crkve darovali su župljani, 
a pridružilo im se u tome Gradsko poglavarstvo i 
županija. Sve radove besplatno su izveli obrtnici i 
majstori te je kupljen samo materijal. 

Kapela bi A. Stepinca u Jertovcu 

N ajveće selo župe Svih svetih u Bedenici ima 
181 domaćinstvo i broji 776 duša, najuda¬ 
ljenije je od župne crkve. Zato je do prošle 
godine odlazak na nedjeljnu svetu misu bio otežan. 
Vjernici su razmišljali o gradnji kapele u tom selu, 
ali to je iziskivalo ogromna novčana sredstva. Dok 
je župom upravljao vlč. Ivan Dužaić počelo se u 
selu, u neiskorištenom dijelu područne škole, slaviti 
svetu misu. 

A kad je župnik Alojzije Slukan prihvatio u na¬ 
rodu dozrelu ideju o gradnji kapele, odlučeno je da 
bude posvećena blaženom Alojziju Stepincu. 

Novosagrađenu kapelu blagoslovio je 26. ruj¬ 
na 1999. Josip Mrzljak, tada pomoćni biskup za¬ 
grebački, a sada biskup varaždinski. Uz župnika 
Slukana u svečanosti su sudjelovali svećenici ze- 
linskog dekanata i brojni vjernici. Bio je prisutan i 
krapinsko-zagorski župan gospodin Želimir Hitrec, 
načelnik općine Konjšćina gospodin Željko Stošić, 
direktor ARMKA gospodin Vinko Marković koji su 
bili glavni donatori za izgradnju kapele, a svesrdnu 



Privremeni oltar sa slikom bi. Alojzija Stepinca u njemu posvećenoj 
crkvi u selu Jertovcu pokraj Bedenice 

omoć pružili su članovi ekonomskog vijeća, oso- 
ito Marijana Đurek. 

Sve je ovo učinjeno s pouzdanjem u dobroga 
Boga, u kojega se uzdao i blaženi Alojzije. Njegov 
zagovor neka pomogne i prati mjesto Jertovec i ci¬ 
jelu župu. Prolaznike pak, osobito one koji putuju ili 
hodočaste u Mariju Bistricu, a prolaze kroz Jertovec 
prema Konjšćini i Zlatar Bistrici molimo da pohode 
novu kapelicu i u njoj će naći blagoslovljeni prostor 
posvećen našem najvećem svjedoku, mučeniku i 
sinu hrvatskog naroda blaženom Alojziju Stepincu. 
Molitva i preporuka našem Blaženiku olakšat će im 
putovanje i pomoći nošenje životnih briga u pouz¬ 
danju i radosti. 

Alojzije Slukan, župnik 

BI. Alojzije Stepinac u SI. Brodu 

N a području najveće slavonskobrodske župe 
Gospe oci Brze Pomoći nalazi se Naselje An¬ 
drije Hebranga. U njemu živi preko 5.000 
stanovnika. Svećenici u tom dijelu grada o blago¬ 
slovu kuća pohode blizu 900 obitelji. Vjernici s 
toga dijela grada već se drugu godinu okupljaju na 
bogoslužje i pobožnosti nedjeljom, blagdanima i u 
drugim prigodama u zakupljenom prostoru, pretvo¬ 
renom u kapelu u čast bi. Alojzija Stepinca. 

S puno vjere se utječu Blaženikovu zagovoru 
kako redovito, tako i svakoga desetoga u mjesecu 
povjeravajući mu potrebe svojih obitelji i cijeloga 
Naselja, napose budućnost svoje zajednice, tj. bu¬ 
duće župe i izgradnje crkve. 

Naselje je, u pratnji domaćega župnika Ivana 
Lenića, u nedjelju 9. rujna 2007. god. posjetio i sla¬ 
vio nedjeljnu misu s vjernicima u spomenutom bo- 
goslužnom prostoru mons. dr. Juraj Batelja, rektor 
zagrebačke katedrale i postulator kauze bi. Alojzija 
Stepinca. Zanosno je propovijedao, posebno osvjet¬ 
ljavajući Blaženikov lik i poruku. Nakon mise vjer¬ 
nici su počastili relikvije bi. Alojzija Stepinca. 

Tako se u SI. Brodu razvija buduća župa pod za¬ 
štitom bi. Alojzija. Na radost svih župljana i građa¬ 
na, u dogovoru s Mjesnim odborom Naselja, izabran 
je dan 10. veljače, Stepinčevo, kao Dan Naselja. 
Vjerujemo da će se na Blaženikov zagovor učvrstiti 
zajedništvo i sloga u ovome dijelu grada, cijelome 
Brodu i našemu hrvatskomu narodu. 


Prelog: Blagoslovljeno poprsje 
bi Stepinca 

N akon mise u žu¬ 
pnoj crkvi sv. 

Jakoba u Prelo- 
gu 18. studenoga otkri¬ 
veno je i blagoslovljeno 
poprsje blaženog kardi¬ 
nala i mučenika Alojzi¬ 
ja Stepinca. Skulptura 
je osobni dar ministra 
kulture mr. Bože Bišku- 
pića. Bista je postavlje¬ 
na na trg ispred župne 
crkve sv. Jakoba u sre¬ 
dištu Preloga. Uz mini¬ 
stra Biškupića slavlju 
su nazočili predstavnici 
županijskih i gradskih 
vlasti, brojni župljani i 
njihovi gosti, a sveča¬ 
nost je uveličala i Zrinska garda iz Čakovca. Popr¬ 
sje je djelo akademskog kipara Ante Jurkića, koji je 
također nazočio samoj svečanosti, a kip je izradila 
ljevaonica Akademije likovnih umjetnosti. Bista je 
postavljena na kamen izvađen iz zagrebačke, Ste- 
pinčeve, katedrale. 

Župnik Antun Hoblaj zahvalio je na daru mini¬ 
stru Biškupiću, a zahvalu je uputio i članovima "Se¬ 
ljačke sloge" kao vjernim sudionicima svih važnih 
crkvenih svečanosti. 

Euharistijsko slavlje predvodio je dr. Juraj Kola- 
rić, prebendar i profesor na Katoličkom bogoslov¬ 
nom fakultetu u Zagrebu. Osobito se osvrnuo na 
zasluge bi. Alojzija Stepinca za sveopću Crkvu i hr¬ 
vatski narod, ali posebice za samo Međimurje, koje 
je tijekom II. svjetskog rata bilo pod mađarskom 
upravom. Kao zagrebački nadbiskup žestoko se su¬ 
protstavio ideji da se Međimurje stavi pod mađarsku 
crkvenu upravu te je zabranio djelovanje mađarskih 
svećenika na području Međimurja, a osnovao je po¬ 
sebni vikarijat sa sjedištem u Selnici, što je imalo 
veliku ulogu ne samo u crkve¬ 
nom smislu, nego i u očuvanju 
nacionalnog identiteta i jezika 
Međimuraca, Hrvata, koji su 
u to vrijeme bili na žestokom 
udaru mađarizacije. 

»Danas ovdje u Prelogu i 
mi se odužujemo Stepincu za 
sve što je učinio za ovaj naš 
kraj«, rekao je dr. Kolarić i za¬ 
ključio: »Ovaj će kip biti vječ¬ 
ni podsjetnik za sve stanovnike 
Međimurja i Preloga na sve što 
je Stepinac bio, značio i učinio 
za Crkvu, za katoličanstvo, za 
svoju domovinu i Međimur¬ 
je«. 


Ivan Lenić, župnik 



Brojni vjernici brodskog Naselja Andrije Hebranga s otvorenoga prostora prate euharistij¬ 
sko slavlje u privremenoj kapelici bi. Alojzija Stepinca, jer svi ne mogu ući u premaleni 
liturgijski prostor 



Poprsje bi. Alojzija Stepinca 
(u bronci) u Prelogu 

Blagoslov obnovljene dvorane bi 
Alojzija i predavanje o Blaieniku 

M ons. dr. Juraj Batelja, postulator Stepinčeve 
kauze i rektor zagrebačke katedrale, blago¬ 
slovio je obnovljenu dvoranu Pastoralnog 
kruga ’Alojzije Stepinac’ u župi Volosko nakon mi¬ 
snoga slavlja u župnoj crkvi sv. Ane u Voloskom 22. 
studenoga 2007. Župnik mons. Josip Šimac zahvalio 
je nakon blagoslova brojnim donatorima i župljani- 
ma koji su pomogli obnovu pastoralne dvorane koja 
će služiti upravo župljanima. 

Potom je u opatijskom hotelu Ambasador dr. Ba¬ 
telja održao predavanje na temu ’Stepinac i domo¬ 
vina’. Predavanju su nazočili brojni župljani i gosti, 
pjevački zborovi iz Jelenja i Srdoča te recitatorska 
skupina djece iz Lovrana. Uz pjesmu i recitacije 
mons. Batelja je okupljenima govorio o bi. Stepin- 
cu. Na temelju istraživanja Blaženikova života iznio 
je niz primjera iz njegova života, a oni potvrđuju 
Blaženikovu izvanrednu vjernost evanđelju i domo¬ 
vini. »Njegova ljubav prema domovini, a posebno 
govori pred komunističkim vlastima nakon II. svjet¬ 
skog rata, u temeljima su stvaranja današnje Hrvat¬ 
ske«, ustvrdio je mons. Batelja. 

Osvrnuo se i na nedavni nemili događaj u Volo¬ 
skom kada je nepoznata osoba fasadu obnovljene 
dvorane naružila pogrdnim grafitima protiv Stepin- 
ca. »Blaženik nam je svojim životom svjedočio o 
ljubavi i praštanju, o tome da u životu vjernika nema 
mjesta mržnji«, istaknuo je postulator. A o Blaženi¬ 
kovu svetačkom svjedočenju vjere nema prijepora. 
To je potvrđeno i poštovanjem koje mu je iskazao 
papa Ivan Pavao II. pri proglašenju blaženim. U 
najtežim je danima sužanjstva i mučeništva snagu 
crpio u vjernosti evanđelju, svjedočeći kako ljubav 
u konačnici pobjeđuje mržnju. 

U godini kada župa Volosko proslavlja 160. 
obljetnicu osnutka, predavanje o Stepincu i blago¬ 
slov dvorane bio je jedan od brojnih kulturnih do¬ 
gađanja i susreta kojima su župljani obilježili važni 
jubilej. 

Predstavljena knjiga 
Svjetlo na putu života 

dvorani Matice hrvatske 26. studenoga 2007. 
predstavljena je knjiga Svjetlo na putu živo¬ 
ta autora o. Hugha Christophera Barboura i 
mons. dr. Jurja Batelje. 

O knjizi su, uz autora mons. dr. Jurja Batelju, 
govorili akademik Ante Stamać i prof. dr. Josip Jur- 
čević. 

Prof. dr. Josip Jurčević, povjesničar čije je po¬ 
dručje istraživanja posebno vezano za Drugi svjet¬ 
ski rat, okupljenima je govorio o povijesnim prili¬ 
kama i činjenicama iz vremena Drugoga svjetskog 
rata i poraća, rekavši, između ostaloga, kako je u 
Hrvatskoj od 1945. do 1990. provedeno 30-ak ti¬ 
suća političkih procesa te se posebno osvrnuo na 
nepravedno suđenje i politički progon kardinala 
Alojzija Stepinca. 

Mons. dr. Juraj Batelja govorio je o kardinalu 


Stepincu, njegovu poimanju života, kardinalovoj 
mladosti u kojoj je odlučio slijediti Kristov put i u 
potpunosti posvetiti život ljubavi prema Bogu i do¬ 
movini Hrvatskoj. 

Brojni su slušatelji osobito pozorno slušali po¬ 
tresno svjedočanstvo dr. Batelje u otuđivanju spa¬ 
šenoga srca bi. Stepinca, koje je od uništenja za po¬ 
stupka obdukcije mrtvoga tijela kardinala Stepinca 
uspio spasiti liječnik dr. Peter Grtimvald, ali ga je 
tajna policija nasilno otuđila i uništila. 

Knjiga Svjetlo na putu života duhovni je životo¬ 
pis blaženoga Alojzija Stepinca, a opisuje duhovni 
rast i donosi Blaženikove duhovne misli od njegovih 
dječačkih dana pa sve do mučeničke smrti. (K. C.) 

Jubilarni oprost o 150. obljetnici 
ukazanja Majke Božje u Lurdu 

apa Benedikt XVI. proglasio je o 150. obljet¬ 
nici ukazanja Majke Božje u Lurdu potpuni - 
jubilejski - oprost. Dekret o oprostu potpisao 
je veliki pokomičar Apostolske pokomičarne kar¬ 
dinal James Francis Stafford i ravnatelj Apostolske 
pokomičarne biskup Gianfranco Girotti. 

Potpuni oprost mogu dobiti hodočasnici koji će 
u jubilarnoj godini između 8. prosinca 2007. i 8. 
prosinca 2008. godine u Lurdu pohoditi četiri mje¬ 
sta: župnu crkvu gdje je krštena Bernardica, kuću 
obitelji Soubirous, pećinu Massabielle, te kapelu u 
bolnici gdje je Bernardica primila Prvu pričest gdje 
se treba zadržati u meditaciji, te izmoliti Oče naš, 
Vjerovanje i jubilarnu molitvu. 

Nadalje, oprost se može dobiti i ako se u vre¬ 
menu od 2. do 11. veljače 2008. godine pohodi bilo 
koja crkva posvećena Gospi Lurdskoj ili u kojoj 
se nalazi oltar njoj posvećen te izmole uobičajene 
molitve. Također oprost od 2. do 11. veljače mogu 
dobiti i osobe koje zbog bolesti, poodmakle dobi ili 
sličnoga razloga budu spriječene pohoditi crkvu. 
Oni trebaju u duši biti povezani s gore navedenim 
mjestima, izmoliti molite, te prikazati svoju bolest 
Bogu preko Marije. 

Podsjećamo čitatelje da je za 100. obljetnicu 
lurdskih ukazanja kardinal Stepinac sastavio zbirku 
propovijedi o tim ukazanjima Majke Božje i o potvr¬ 
di istine vjere o Bogorodičinu Bezgrješnom začeću. 
Postulatura bi. Alojzija Stepinca i Vojni ordinarijat 
u Republici Hrvatskoj zajednički su objavili ovu 
knjigu i ona se može naručiti na adresi Postulature. 

Stepinčeva godina 

rvatska kulturna zaklada proglasila je go¬ 
dinu 2008. jubilarnom godinom blaženoga 
Alojzija Stepinca (1898.-1960.) i Marina 
Držića (1508-1567.). Zaklada je putem Hrvatskog 
slova pozvala sve hrvatske kulturne, prosvjetne, 
vjerske i ine ustanove, a posebice uredništva časo¬ 
pisa, novina, radija i televizije da se jubileju pridru- 

že, obilježavajući ih tijekom čitave 2008. 
godine, kako u domovini tako i u inozem¬ 
stvu. Pozdravno slovo jubilarnoj godini 
u čast bi. Alojzija Stepinca na svečanosti 
21. prosinca 2007. u Galeriji AZ u Zagre¬ 
bu održao je dr. Juraj Batelja, postulator, 
a tekst Mire Muhoberac o Marinu Držiću 
pročitao je glumac Tomislav Martić. 

Zagreb: 

70. obljetnica župe 
Svete obitelji 

B lagdan Svete obitelji svečano je 
proslavljen u istoimenoj zagrebač¬ 
koj župi koja slavi 70. obljetnicu 
postojanja. Središnje misno slavlje pred¬ 
vodio je fra Zvjezdan Linić. 

Župu Svete obitelji godine 1937. usta¬ 
novio je zagrebački nadbiskup Alojzije 
Stepinac. Iz župe su nastale tri župe: Ko¬ 
zari bok, Savica-Šanci i Savica, a sama 
župa danas ima oko 15.000 vjernika. 

Na početku mise župnik Meštrić pod¬ 
sjetio je na prijašnje župnike, od prvog 
župnika mučenika Petra Kovačića, preko 
pok. Marijana Mihelčića, do preč. Mi- 
haela Đilasa. Podsjetio je i na kapelane i 
ostale pastoralne djelatnike te dominikan- 
ke i franjevke koje djeluju u župi. Misno 
slavlje pjevanjem je uveličao župni zbor 
"Marijan Mihelčić" pod vodstvom s. Lu- 
cijane Bobaš. 



Premda je bilo zabranjeno putovati prema Zagrebu, tisuće su vjernika 
pohrlile na sprovod neprežaljenoga pastira u zagrebačkoj prvostolnici 13. 
veljače 1960. 


\ 

DAROVI ZA POKRIĆE TROŠKOVA U POSTUPKU PROGLAŠENJA SVETIM BL. ALOJZIJA 
STEPINCA 

Nakon objavljivanja zadnjega broja Glasnika svoj dar za pokriće troškova u postupku za progla¬ 
šenje svetim kard. Alojzija Stepinca uručili su ovi darovatelji: Ozana CRNOGORAC - Biograd; 

Mara CELIĆ; Ksenija MIHALJEVIĆ -Zagreb; prof. Francek BREBRIĆ; BibijanaTURKALJ 
- Zagreb; obitelj GALOVIĆ; N. N.; Milan N.; Ljerka EŠKULJA - Zagreb; N. N.; obitelj CVITA- 
NOVIĆ - Metković; Barica KUNTIĆ - Zagreb; Dragica SKENDER; Cecelija BLAŽEVIĆ; Marija 
TOMIČIĆ; lvka N„ Marijana N. 

___ J 


I 'N 

Uplatu i pretplatu za Glasnik i svoj dar za pokriće troškova u postupku za proglašenje svetim kardi¬ 
nala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

PARTNER BANKA 

SWIFT - PAZGHR2X 

br. računa: 7350038425 - Juraj Batelja 

___ / 

POVIJESNI OSVRT (2) 


Piše: dr. Boran Ivasović 


Moderna socijalna knjižnica - MOSK 


D r. Boran Ivasović kao student na Institutu za 
teološku kulturu laika Katoličkoga bogoslov¬ 
nog fakulteta Sveučilišta u Zagrebu napisao 
je 2006. godine diplomski rad na temu »Za obnovu 
socijalnog poretka«. Posvetio gaje »najvećem sinu 
hrvatskog naroda XX. st. - blaženom Alojziju STE- 
PINCU«. U radu je prikazao djelovanje i sadržaj 
Mosk-a, Modeme socijalne knjižnice. Mentor rada 
bio je dr. se. Mirko Juraj Mataušić. 

S autorovim dopuštenjem upoznat ćemo čitatelje 
Glasnika u ovom drugom nastavku s najznačajnijim 
idejama koje su na društveni, socijalni, gospodarski 
i kulturni život u Hrvata za Kraljevine Jugoslavije 
izvršile publikacije prožete kršćanskim svjetona¬ 
zorom i katoličkim socijalnim naukom i koji odjek 
imaju u suvremenom hrvatskom društvu. 

2.2. Crkva i socijalno pitanje 

T ri temeljne vrjednote socijalnog i gospodar¬ 
skog života: a) upotreba materijalnih dobara; 
b) rad /osobni i nužni/ i c) obitelj, Crkva je 
zastupala i branila s pozicija Evanđelja. Od počet¬ 
ka kršćanstvo prati socijalna dimenzija svojim di- 
namizmom koji se iščitava u progresivnoj krivulji 
u koordinatama vremena i kulture. Briga za siro¬ 
mašne, udovice, strance, starce, i zaštitu novoro¬ 
đene djece očituje se u praktičnom djelovanju. U 
socijalno naučavanje ulazi učenje o odnosima žene 
i muškarca, o obitelji i ženidbi te naročito o držav¬ 
noj vlasti i o materijalnim dobrima. Nastaje novo 
društvo kao posljedica industrijske revolucije kra¬ 
jem 18. stoljeća i pojavom Francuske revolucije. 
Ono nosi sekularizaciju, liberalizam, socijalizam, a 
sve je praćeno znanstveno-tehničkom revolucijom. 
Time je stari poredak potkopan, sve njegove zasluge 
žele se marginalizirati. U toj zdvojnosti »samo oni 
prodornijeg duha ne gledaju na događaje cmo-bije- 
lom tehnikom, nego nastoje u velikim događajima 
19. stoljeća vidjeti epohalnu promjenu u kojoj ima 
negativnih i razornih elemenata, ali u kojoj se po¬ 
malja novo doba, u inkubaciji već nekoliko stoljeća, 
no sada u teškom i bolnom rađanju«. 1 [6] 

Pečat svemu daje građanski stalež, koji plemstvo 
i crkvene dostojanstvenike gura u ropotarnicu civi¬ 
lizacije, a golema masa seljaka koja se pretvara u 
novu radničku klasu, u proletarijat, prepušta se na 
milost i nemilost građanskih poslodavaca. Time se 
rađa ‘socijalno pitanje’ novoga društva koje će se 
morati rješavati. Tako dolazi do sučeljavanja stavo¬ 
va daje kršćanstvo individualistička i intimistička 
vjera bez posljedica na društvenom polju, što je od¬ 
bijao Henri de Lubac, te »protestantskih autora tzv. 
eshatološke škole koji su naučavali daje izvornom 


Isusovu naučavanju bila tuđa socijalna komponen¬ 
ta« (npr. J. Weiss i A. Schweitzer), a tom su se mi¬ 
šljenju pridružili i Max Weber i Emest Troeltisch. 
Prema njima, Isus je naučavao »čistu etiku unutraš¬ 
njosti bez prava i sile«. 2 [7] 

Na gore navedenom stavu hranili su se K. Marx i 
F. Engels. Izraz ‘iskorištavanje čovjeka po čovjeku’ 
nije skovao K. Marx, jer izvorno potječe od Saint- 
Simona, a od 1845. upotrebljavao gaje francuski 
kardinal Giraud iz Cambraia. Na praktičnom polju 
imamo 1833. Konferencije sv. Vinka Paulskog koje 
je osnovao Frederic Ozanam. U drugoj polovini 19. 
stoljeća katolička socijalna misao uglavnom se ra¬ 
zvija u srednjoj Europi, pretežno u Njemačkoj. Tu 
se javlja „radnički biskup“ iz Mainza W. E. Kettler 
(1811.-1877.). Zatim Adolf Kolping koji kao po- 
stolarski šegrt, a potom svećenik, osniva domove 

1 udruženja (Gesellenverein) za mlade radnike. U 
Zagrebu će biti osnovano Djetićko društvo. U 19. 
stoljeću »svuda se osjećala potreba za novim stavo¬ 
vima i novim poticajima što će izaći iz krila Crkve. 
Dugi pontifikat Pija IX. (1846.-1878.) doveo je Cr¬ 
kvu u sve veću izolaciju, i kulturno i politički. Izo¬ 
lacija je bila i vidljivo označena povlačenjem pape u 
Vatikan zbog neriješenog tzv. rimskog pitanja« 3 4 [8], 
koje je riješio papa Pio XI. Lateranskim sporazu¬ 
mom 1929. godine. 

Godine 1878. dolazi papa Lav XIII. Situacija se 
uvelike mijenja. »Prema njemu, sama Crkva treba 
da se trgne i obnovi, ne vraćajući se pritom, kako su 
mnogi vruće željeli, starome poretku prije Francu¬ 
ske revolucije, nego velikoj katoličkoj tradiciji. Lav 
XIII. je za obnovu, ali u duhu te velike tradicije.« 
4 [9] 

Svojim znamenitim enciklikama pokušao je po¬ 
miriti Crkvu i modeme kulture, a enciklikom Rerum 
novarum zadužuje znanost na polju socijalne misli. 
»Izvorni je tekst napisao isusovac Matteo Libera- 
tore, profesor na isusovačkom kolegiju u Napulju, 
koji je bio samo dvije godine ranije objavio djelo 
Principi di Economia Politica (Rim, 1 889.). On je 
kao okosnicu cijeloga raspravljanja postavio teoriju 
o naravnom pravu, onako kako je to bio iznio nje¬ 
gov redovnički subrat i suborac u nastojanjima oko 
obnove tomizma u Italiji Luigi Taparelli d’Azeglio. 
Encikliku su dorađivali papini tajnici, kardinal Zi- 
gliara i drugi. Uvršteni su i impulsi i sugestije koji 
su dolazili od drugih strana, od Kettelera i njegovih 
sljedbenika u Njemačkoj do Union de Fribourg oko 
kardinala Mermilloda. Taje Unija nekoliko godina 
ranije predala Lavu XIII. i formalnu promemoriju o 
socijalnom pitanju.« 5 [10] 

2 [7] Isto, str. V. 

3 [8] Isto, str. VIII. 

4 [9] Isto, str. VIII. 

5 [10] Isto, str. IX. 


1 [61 Marijan Valković, Sto godina katoličkoga socijalnog nau¬ 
ka ., Zagreb, 1991., str. VI. 

Preslika Papinske bule o imenovanju svećenika Alojzija Stepinca, dr. filozofije 
i dr. teologije, za koadjutora zagrebačkom nadbiskupu dr. Antunu Baueru, s 
pravom nasljedstva, Rim, 28. svibnja 1934. 


Velika enciklika Rerum novarum izdana je 1891. 
sa zakašnjenjem u odnosu na Komunistički manifest 
koji je izdan 1848. godine, ali zato šest mjeseci pri¬ 
je Erfurtskog programa socijaldemokratske stranke 
u Njemačkoj. U Hrvatskoj u Zagrebu 1900. godine 
na Prvom hrvatskom katoličkom sastanku osnova¬ 
na je posebna sekcija koja će se baviti socijalnim 
pitanjima koja se odnose na obitelj, žene, seljake i 
obrtnike. Glavni relator je bio Juraj Vrbanić, profe¬ 
sor narodne ekonomije na Zagrebačkom sveučilištu 
i kasniji narodni zastupnik, sekcijom je predsjedao 
Matija Oršić, a sudjelovao je i arheolog don Frane 
Bulić. 

»Njegova politika i promjene te politike - njego¬ 
ve političke i socijalne enciklike - njegov povratak 
velikoj filozofiji Tome Akvinskoga - njegovo cen¬ 
tralističko usmjerenje katolicizma prema Rimu - 
njegovo zalaganje za svjetske misije - njegova nada 
u velike pokrete povratka Crkvi, sve su to bili izrazi 
grandiozna htijenja za ‘restauracijom’, ne više puto¬ 
vima političke restauracije iz početka stoljeća nego 
obraćanjem modemom svijetu, koje je proizašlo iz 
vrlo utemeljene brige za spas čovječanstva.« 6 [11] 

Pio X. je bio poznat po svojoj borbi protiv tzv. 
modernizma. Papa Benedikt XV. upozoravao je za 
vrijeme Prvog svjetskog rata na nedostatak ljubavi i 
na klasne sukobe kao uzroke ratnih klanja. Nasljed¬ 
nik Benediktov bio je papa Pio XI. On je upozora¬ 
vao na teorije i pokrete sklone nasilju, materijaliz¬ 
mu i hedonizmu te na bezvjerje kao uzrok svih zala. 
Totalitarni sustavi modernog tipa: fašizam, boljše¬ 


vizam i nacionalsocijalizam postajali su 
gospodari Europe. U razmaku od samo 
pet dana, 1937., papa je osudio nacional¬ 
socijalizam enciklikom Mit brennender 
Sorge (14.III.1937.) i bezbožni komuni¬ 
zam enciklikom Divini Redemptoris (19. 
III. 1937.). Pio XI. se u velikoj enciklici 
Quadragesimo anno (15.V.1931.) bavi 
općom obnovom društvenoga poretka. 

Eugenio Pacelli bio je izabran za 
papu 2.III.1939., šest mjeseci prije izbi¬ 
janja Drugoga svjetskoga rata, i uzeo si 
je ime Pio XII. Značajni su njegovi go¬ 
vori: a) božična poruka 24.XII.1939. o 
pravednom međunarodnom miru; b) po¬ 
vodom 50. obljetnice Rerum novarum i 
20. obljetnice enciklike Quadragesimo 
anno ; c) božične radijske poruke 1941. i 
1942. te d) govor radnicima 13.VI.1943. 
u povodu 25. obljetnice svojega biskup¬ 
skog ređenja. 

Modema socijalna knjižnica - kro¬ 
nika (MOSK), koju obrađujem u ovom 
radu, uključuje se, dakle, u vrlo živo 
razmišljanje i raspravljanje katoličkoga 
svijeta, koje u papinskim dokumentima 
dobivaju svoj završni oblik. Po svojim 
idejama MOSK je opće katolički usmje¬ 
ren, ali se obazire i na probleme koji 
su specifični za hrvatsku sredinu tridesetih godina 
prošloga stoljeća. 

3. MOSK (Moderna socijalna 
knjižnica - kronika) 

obzirom na tematiku i građu koju obuhvaća 
i obrađuje MOSK, podijelio sam ga u zaseb¬ 
ne cjeline: 1. Quadragesimo anno ; 2. Zašto u 
Njemačkoj progone Zidove; 3. Kapitalizam; 4. Sve 
o masoneriji; 5. Tko su začetnici i širitelji komuniz¬ 
ma; 6. Posljedice djelovanja masonerije, kapitalizma 
i komunizma; 7. Komunizam i materijalizam protiv 

vjere; 8. Komunizam u 
kulturi; 9. Psihoanaliza i 
10. Matija Gubec. Ovom 
podjelom povezao sam 
sveske različitih brojeva i 
različitih godina izlaženja 
u tematske cjeline i tako 
dobio na njihovoj snazi u 
značenju poruke cjelovite 
edicije. 



Brončani križ ukrašen s po četiri 
isprekidane linije. Na olovnom 
postolju natpis ‘Monte santo’. 


6 [ 1 1 ] Oscar Kohler, u H. Jedin, Velika povijest Crkve VI/2 , Za¬ 
greb, 1981., str. 25. 

3 . 1 . QUADRA GESIMO ANNO 
(svezak 1-2) 

»Enciklika Quadragesimo anno predstavlja je¬ 
dan od najglavnijih dokumenata modernog vreme¬ 
na.« (D. F. Roosevelt, predsjednik SAD) 

N a prijelazu iz XIX. u XX. stoljeće na europ¬ 
skom kontinentu dolazi do drastičnog raslo¬ 
javanja društva, na manjinu brojem neznat¬ 
nu koja je uživala u izobilju svih modernih izuma, 
i većinu koja se borila da izađe iz bijede. Za tu su 
se većinu počele jagmiti sve nove ideologije obeća¬ 
vajući joj svekolika rješenja, koja su u osnovi bila 
revolucionarna. Sve su te revolucionarne ideologi¬ 
je glavnoga krivca vidjele u Katoličkoj crkvi te u 
predstavnicima krupnog i srednjeg kapitala. Te su 
ideologije na radništvo djelovale putem i metodom 
‘Teorije apsurda’ umrežene s ‘Teorijom cinizma’ 
kroz metodologiju ‘Difuznog terorizma’, daje kri¬ 
vac morao biti likvidiran jer samo mrtav neprijatelj 
ni je opasan. 

U takvoj konstelaciji međuljudskih odnosa: »Za¬ 
grmio je dakle dana 15. maja 1891. onaj dugo tra¬ 
ženi glas, koji nije niti težina predmeta mogla da 
prestraši, niti starost da oslabi, nego probuđenom 
snagom poučio ljudsku obitelj da u socijalnom 
predmetu krene novim stazama«. 7 [12] Preuzima 
obranu radnika, koje je naše doba predalo na milost 
i nemilost nečovječnim gospodarima i razuzdanoj 
konkurenciji. Sveti Otac se pak potpuno poslužio 
svojim pravom, oslonio se samo na nepromjenjiva 
načela dobivena iz riznice zdrava razuma i Božje 
objave, pa je odlučno, i »kao onaj koji ima vlast«, 
pokazao i proglasio »prava i dužnosti koje imadu 
da uzajamno vežu kapitaliste i proleterce, one koji 
daju novac i one koji daju rad i ujedno ustanovio što 
mora doprinijeti Crkva, što upravljači države i što 
oni kojih se tiče«. 8 [l 3] 

Ovom brošurom MOSK je želio kod kršćanskih 
radnika i poslodavaca otvoriti prostor za dijalog i 
suradnju u ostvarivanju sukladnosti misli i akcija za 
prihvaćanje ove nove socijalne filozofije. Ta nova 
socijalna filozofija imala je za cilj otkriti korijen sa¬ 
dašnjeg socijalnog meteža, te ujedno pokazati jedini 
put spasonosne obnove te s druge strane pozvati na 
sud suvremenu ekonomiju. Korist od Rerum nova¬ 
rum očitovala se u tome da Crkva nauk enciklike 
Rerum novarum prilagođava općim prilikama do¬ 
tičnog vremena. Time je Crkva pokazala daje vodi 
očinska ljubav te naročito pastirska postojanost u 
obrani siromašnih i slabih. Prema smjernicama i 
odredbama Svete Stolice, sami su biskupi i svećenici 
marljivo i učeno protumačili, komentarima objasni¬ 
li te je prilagodili raznim krajevima. Na katoličkim 
sveučilištima, akademijama i sjemeništima tumačio 
se i širio taj nauk. Očituje se u tome što građanske 
vlasti opravdavaju slobodnu akciju svojih građa¬ 
na, ali tako da se nastoji ukloniti svaka nepravda, 
i to pogotovo prema bolesnicima i siromašnijima. 
Time se traži od države pokroviteljstvo, i to osobito 
pažnju prema nadničarima, što kod vladara razvija 
senzibilitet za plodnu socijalnu politiku. 


7 [12] MOSK, svezak l.,str. 15. 

8 13] 14. MOSK, svezak 1., str. 21. 



L. ULMAN, Poprsje bi. Alojzija Stepinca, 

(gips) u kapeli njemu posvećene župe u nastajanju u 
Naselju Andrije Hebranga u Brodu 

Narodni zastupnici bore se za donošenje socijal¬ 
nih zakona, a to je zahtijevalo od pravne znanosti 
otvaranje nove stranice jer je morala donositi nove 
zakone koji će braniti prava radnika što izviru iz do¬ 
stojanstva čovjeka i kršćanina. Na osnovu tog novog 
nauka osnivaju se raznovrsna strukovna udruženja 
poljodjelaca, radnika, poslodavaca s ciljem ugrađi¬ 
vanja općeg dobra za tijelo, dušu i imetak. U tim se 
udruženjima članovima zajamčuje pravedne i zako¬ 
nite uvjete rada, uzajamno materijalno pomaganje 
te brigu o ispunjavanju vjerskih i ćudorednih i dru¬ 
gih takovih dužnosti. Tim se naukom kod članova 
udruženja kao vjernika javlja dobri duh. I zato mogu 
zaključiti da je enciklika Rerum novarum ‘Magna 
Charta ’ socijalnog reda, jer pokazuje auktoritativni 
nauk crkve u ekonomskim i socijalnim pitanjima jer 
se ona isprepliću, jer se navezuju jedno na drugo. 
»Istina je dabome da takozvani ekonomski zakoni, 
izvirući iz same prirode stvari i naravi ljudskog tije¬ 
la i duha, određuju koje ciljeve na polju ekonomije 
ljudsko djelovanje ne može, a koje može dosegnuti 
i pomoću kojih sredstava; ali sam razum jasno po¬ 
kazuje iz prirode stvari i iz pojedinačne i društvene 
prirode čovjekove, kakav je cilj Bog Stvoritelj pro¬ 
pisao sveukupnoj ekonomskoj djelatnosti. 

Zakon pak moralni je jedan i on nam, ponajprije, 
nalaže kako da u čitavoj našoj djelatnosti postigne¬ 
mo svoj vrhovni i konačni cilj. Zatim nam, jednako, 
zapovijeda kako da u pojedinim oblastima pravim 
putem idemo k onim ciljevima za koje znamo da 
ih je Začetnik naravi Bog predložio dotičnom redu 
djelovanja. Napokon nas upućuje, kako da valjanim 
spajanjem podvrgavamo ove ciljeve pojedinih obla¬ 
sti onom općenom. Ako se ovome zakonu budemo 
vjerno pokoravali, to će se posebni ciljevi, bilo po- 
jedinački, bilo društveni, koje nađosmo u ekonom¬ 
skoj oblasti, zgodno uklopiti u opći red ciljeva, i mi 
ćemo se po njima uspinjati kao po nekim stepenica¬ 
ma i dosegnuti Boga, zadnji cilj svih stvari koji je i 
Sebi i [prema] nama najviše i neiscrpljivo dobro.« 
9 [ 14 ] 

Lav XIII. stao je u obranu prava svojine ili vla¬ 
sništva, za razliku od nadolazećih ideologija koje 
su građane poticale na urušavanje zbilje privatnog 

9 [14] MOSK, svezak 1., str. 20. i 21. 

vlasništva. Crkva je uvijek 
branila dvovrsnost znače¬ 
nja vlasništva: pojedinač¬ 
nog i društvenog, i tako se 
borila i protiv ‘individua¬ 
lizma’ i protiv ‘kolektiviz¬ 
ma’. »Da se uistinu ljudi u 
toj stvari moraju obazirati 
ne samo na svoju vlastitu 
korist nego i na opće dobro, 
slijedi odatle, što je, kako 
rekosmo, značenje vlasniš¬ 
tva dvovrsno: individualno 
i socijalno. Dužnost je onih 
koji su na čelu države, da 
ove obaveze pojedinca 
utvrde gdje god se pokaže 
nužda i gdje naravni zakon 
ništa ne veli. 

Državna vlast može, 
prema tome, dajući se uvijek voditi od naravnog i 
Božjeg zakona, točnije određivati kakvo je upotre¬ 
bljavale imovine slobodno posjednicima, a kakovo 
nije. Kod toga treba onda da pazi na zahtjeve općeg 
dobra.... Uvijek naime treba da netaknuto ostaje pri¬ 
rodno pravo i privatnoga posjeda i oporučnog pre¬ 
nošenja imovine, jer tih dvaju prava država ne može 
oteti: jer je čovjek stariji nego država, a također je 
i obitelj i u misli i u stvari prije nego li građanska 
zajednica. Zato je već taj premudri Velesvećenik 
izjavio da nije dopušteno državi uništavati privat¬ 
nu imovinu pretjeranim porezima i daćama. Javna 
naime vlast ne može dokinuti samo pravo privat¬ 
nog posjedovanja imovine, jer ovo pravo nije dao 
ljudski zakon nego priroda. Spomenuta vlast jedino 
može vršenje prava propisivati i dovoditi u sklad s 
općim dobrom. 

A država, kad vlasništvo dovodi u sklad s po¬ 
trebama općeg dobra, nije neprijateljica nego pri¬ 
jateljica privatnim gospodarima. Baš na taj način 
ona se snažno opire, da iz privatnog posjedovanja 
imovine, koje je mudri Stvoritelj prirode odredio 
za izdržavanje ljudskog života, ne nastanu nesno¬ 
sne poteškoće ili čak prava pogibelj: ona privatnu 
imovinu ne ukida nego štiti, a privatna vlasništva 
ne slabi nego jača«. 10 [ 15] Ovdje ću citirati recen¬ 
zenta iz knjige: Algoritam kapitala , Kako nastaje 
uspješna država dr. Marijana Živkovića: »u knjizi 
Algoritam kapitala ima mnogo novoga, uhu ugod¬ 
noga, to je nedvojbeno, osobito ako imamo u vidu 
kakvo je danas stanje hrvatskog gospodarstva i od¬ 
vojenost novca (banaka) od njega. Stoga ovu knjigu 
preporučujem svakomu tko razmišlja kako i kojim 
instrumentom doći do gospodarski uspješne hrvat¬ 
ske države«. * ll [16] 

»Jer raditi i ne znači ništa drugo nego služiti se 
silama tijela i duše i stavljati ih u gibanje baš u sve¬ 
mu tome što nam je od Boga dano. Naravni naime 
zakon, to jest Božja volja, koja je u njemu sadržana, 
zapovijeda da se poštiva pravi red u ljudskom obra¬ 
đivanju naravnog bogatstva, a taj je red u tom da 


svaka stvar ima svog gospodara.« I2 [ 17] Da kapital i 
rad ovise jedan o drugom, lijepo je uočio Lav XIII. 
pišući: »Ne može postojati kapital bez rada niti rad 
bez kapitala«. ]3 [ 18] I time dokazuje da su nepraved¬ 
ni zahtjevi ekonomskih teoretičara koji zahtijevaju 
da kapitalu sve pripada, kao i onih ekonomskih teo¬ 
retičara koji traže da radu pripada sve osim troška i 
gubitka kapitala ili da sve što služi proizvodnji no¬ 
vih dobara treba prenijeti na državu, tj. socijalizira¬ 
ti. Također tvrdi daje u interesu za opće dobro svih 
važno načelo pravedne podjele, koja zahtijeva da 
opće dobro država mora čuvati neoštećenim. 

Da su naši ekonomisti, zakonodavci i političari 
imali znanja o socijalnom nauku Crkve, ne bi pre¬ 
tvorba i privatizacija u RH bila ozakonjena pljačka, 
i to najveća pljačka u povijesti Hrvata. Divno je vi¬ 
djeti kako se Lav XIII. znanstveno bori za podizanje 
proletarijata, jer kao Otac vidi da jecaji proletera i 
nadničara viču sa zemlje k nebu. Objašnjava kako 
proleteri moraju steći vlastitu imovinu i to štedlji¬ 
vošću i mudrim upravljanjem iste. A ako se to ne 
ostvari, javni red i mir i poredak ljudskog društva 
neće se moći obratiti od pristaša prevrata. 

Čitajući danas knjigu Algoritam kapitala , koja je 
za mene evanđelje u ekonomiji, lijepo se potvrđuje 
izjava Lava XIII. o ‘najsvetijoj istini’, to algoritam 
kapitala matematički, empirijski i egzaktno potvr¬ 
đuje: a) kako je poduzetnik pokretač općeg dobra, 
jer on stvara nove vrijednosti, a po prirodnom dvoj¬ 
nom knjigovodstvu ga se dijeli na vlasnika novca i 
na vlasnika poduzetničkog posla; b) da novac uje¬ 
dinjuje, da poduzetnik privatizira i da se država po¬ 
naša kao najsloženije poduzeće; c) da su svi ljudi u 
startu jednaki. U odnosu na pravednu plaću encikli¬ 
ka Rerum novarum pokazuje da rad za plaću nije po 
sebi nepravedan, i traži da institucije vlasti donose 
pravedne propise i zakone vezane za rad. 

Lav XIII. piše: »Da se ustanovi pravedna mjera 
plaće, treba razmotriti više uzroka«. 14 [ 19] U duhu 
pozitivne sinergije govori o razumu, kapitalu i radu, 
i tako pokazuje umreženost individualnog i socijal- 

12] 17] MOSK, svezak 2., str. 28. 

13 [18] MOSK, svezak 2., str. 29 

14 [19] MOSK, svezak 2., str. 30. 


10 [15] MOSK, svezak 1., str. 23.-24. 

11 [16] Algoritam kapitala , Zagreb, 2003., str. 12. 

nog značaja rada. Jer iz te umreženosti izlazi zna¬ 
čenje i visina plaće, koja mora osigurati sljedeće: 
a) izdržavanje radnika i njegove obitelji, b) snagu 
poduzetnika i c) snagu ekonomskog dobra u opće¬ 
nitosti. »Ne će biti zgorega ako ovdje izrazimo za¬ 
služenu hvalu svima onima, koji su mudro i korisno 
kušali otkriti način kako bi se plaća rada tako dove¬ 
la u sklad s teretima obitelji, da bi s povećavanjem 
ovih i ona rasla i da bi se, što više, u slučaju nužde, 
pošlo u susret u izvanrednim potrebama«. ,5 [20] To 
je do dana današnjeg najbolje otkriveno i na najbolji 
način pokazano u knjizi Algoritam kapitala. A koli¬ 
ko je ova konstatacija aktualna i danas 2005. godine 
u Republici Hrvatskoj vidi se iz sljedeće tvrdnje: »1 
posto taj kuna ima 73 posto bogatstva« (Večernji list , 
1. lipnja, 2003.). 

Komentar: 

O vaj natpis u Večernjem listu zvuči bombastič¬ 
no. Ujedno šalje veoma skeptičnu poruku. 
Iako je ovdje prikazan kapital po poduze¬ 
ćima, čini se kao da je svaki stoti gospodarstvenik 
bogat. Analogijom ispada daje 1% ukupnog stanov¬ 
ništva ili 43.000 Hrvata jako bogato. Interesantno 
bi bilo kad bismo pobrojali sve pojedince koji ovog 
trena na računu imaju iznad milijun eura. Vjerojatno 
bismo pronašli 200 bogataša s preko 10 milijuna eura 
na računu ili, točnije, s prosječnih 50 milijuna eura 
na račun, što ukupno iznosi 10 milijardi eura. Pribro¬ 
jimo li tome 5.000 Hrvata koji imaju između 2 i 10 
milijuna na računu, ispast će da 5.200 Hrvata raspo¬ 
laže s oko 15 milijardi eura. A 5.200 bogatih nije što 
i 43.000 bogatih. Ovo je prije 0,1% nego 1% bogatih. 
Pučanstvo bi prihvatilo izvještaj u kojem piše daje 
svaki tisućiti stanovnik Hrvatske bogat.« l6 [21] 

(Nastavak slijedi) 

Pismo kard. Stepinca 
v/č. Branku Grulichu 

Branimir Horvat, nećak pok. 

BRANKA GRULICHA, svećenika 
Zagrebačke nadbiskupije, darovao je 
4. prosinca 2007. Postulaturi za pro¬ 
glašenjem svetim bi. Alojzija Stepin¬ 
ca izvornik pisma koje je bi. Alojzije 
Stepinac napisao u Krašiću 16. srpnja 
1955. i poslao ga vlč. Grulichu, tada 
župniku u Margečanu, da ga pročita 
braći svećenicima na bratskom susre¬ 
tu. 

Zahvaljujući gosp. Horvatu za ovaj 
čin poštovanja prema ujaku svećeniku 
i bi. Alojziju Stepincu spomenuto pi¬ 
smo objavljujemo u cijelosti. 

GRULICH, Branko (25.XI.1912.- 
25.VII.1989.), svećenik Vrhbosanske 
nadbiskupije. Sin Adolfa i Ane rod. 

Boljkovac. Niže školovanje i prvi ra¬ 
zred realne gimnazije pohađao je u Sarajevu. 

15 [20] MOSK, svezak 2., str. 32 

16 [21] Branko Grahovac, Pučke rasprave , Zagreb, 2003., 
str. 33. 


Ispit zrelosti položio je na isusovačkoj klasič¬ 
noj gimnaziji u Travniku 1932. Bogoslovlje je 
učio u Sarajevu. Svećenički red podijelio mu 
je sarajevski nadbiskup Ivan Šarić 13. ožujka 
1937. Bio je vjeroučitelj i duhovni pomoćnik 
u Derventi, zatim u Sarajevu. Potom ravnatelj 
katedralnog zbora u Sarajevu i predavač crkve¬ 
ne glazbe na Bogosloviji (1940.-1944.). Potkraj 
rata partizani su mu pobili oca i braću. S maj¬ 
kom i sestrom Jelicom dolazi u Zagrebačku nad¬ 
biskupiju. Bio je župnik u Crncu (1945.-1948.). 
Kao crnački župnik proveo je osam mjeseci u 
zatvoru (1947.). Potom bijaše upravitelj župa: 
Gola (1948.-1951.), Ždala (1.1951.), Sveta Ma¬ 
rija Okićka (1951.-1952.) i Margečan (1952.- 
1965.). 

U rujnu 1965. imenovan je upraviteljem 
župe Granešina gdje je ostao do umirovljenja 1. 
rujna 1986. Za uzoran svećenički rad i život bio 
je imenovan počasnim kanonikom Cazmanskog 
kaptola (30.V.1986.). Umro je 25. srpnja 1989. 
u Zagrebu. Pokopan je 28. srpnja 1986. na gro¬ 
blju Miroševac. 

Krašić, 16. VII. 1955. 

Carissime! 

Primio sam Vaše cijenjeno pismo uz potpise 
ostale tamošnje braće svećenika, okupljenih na 
proslavi zaštitnice župe svete Margarete. 

Srdačna hvala na sjećanju i izrazima odanosti 
Vama i svima ostalima. Kad Vam se pruži prili¬ 
ka izrazite im usmeno moje srdačne pozdrave, 
jer se poštom ne služim, odkad je komunizam 
na vlasti u našoj domovini. Razumjet ćete lako, 
koji je tome razlog. 

Vrlo mi je drago da vas sve vidim složne i 
jednoga srca i jedne misli: ustrajati u vjernosti 
Bogu i svetoj Crkvi Božjoj, bez obzira kakove 


Omotnica u kojoj je bila diploma o imenovanju nadbiskupa Aloj¬ 
zija Stepinca kardinalom prispjela je u Krašić oštećena. Nad¬ 
biskup, pozvan u policijsku stanicu na obrazloženje o sadržaju 
omotnice, svoje je mišljenje zabilježio i na samoj omotnici. 

još kušnje došle. Budite uvjereni, ove će teške 
kušnje jednog dana svršiti i Crkva naša izaći 
pomlađena i ojačana još više negoli je to ikad 
bio slučaj u njezinoj dugoj povijesti. Znam sve 
patnje našeg svećenstva. Znam sramotnu izdaju 
pokojeg žalosnog svećeničkog brata, koji se ili 
dao uplašiti toljagom UDBE ili privabiti Judi- 
nim srebmicima, te pao na lijepak žalosnog iz¬ 
dajničkog udruženja CMD, kojemuje po namisli 
i želji KPJ svrha i zadaća uvesti rascijep u našu 
Crkvu, minirati je i ekrazirati iznutra, kad nije 
uspjelo izvana. Znam, koliko su radi toga pove¬ 
ćane patnje dobrih i vjernih svećenika. Ali, kao 
što sam rekao, ove će strahovite kušnje sigurno 
proći i svi će čestiti svećenici moći onda uskli- 
knuti sa Psalmistom: ‘Secundum multitudinema 


dolorum meorum in corde meo, consolationes 
Tuae laetificaverunt animam meam\ Možda će 
dobri Bog tražiti u tu svrhu žrtvu moga života, 
ali to nije važno. Jer ako se sjetim tko je Bog, a 
tko ja, onda i ja moram ponoviti onu riječ Mifi- 
bozeta Davidu: ‘Quis sum ego servus tuus, qu- 
onim respexisti super canem mortuum similem 
mei?’ Da Bog zatraži život naš, bilo bi to za nas 
odlikovanje, koje nismo zaslužili. 

Ostati dakle čvrsti, kad bi baš i mene nestalo, 
jer obećanje Crkvi Božjoj ostaje i dalje na snazi: 
‘Et portae inferi non praevalebunt!’ 

Sve vasblagoslivlje i pozdravlja u Gospodinu 

+ Alojzije kard. Stepinac, 
nadbiskup zagrebački 


MOLITVENA ZAJEDNICA BLAŽENOGA ALOJZU A STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je 
skupina katoličkih vjernika koja nastoji živjeti evanđelje, nadahnuta primjerom bi. Alojzija Stepin¬ 
ca. Do sada se u zajednicu uključilo oko 5.000 molitelja. Ta naša braća i sestre nastoje molitvom, 
praćenom savjesnim kršćanskim životom, pridonijeti vlastitoj osobnoj duhovnoj formaciji, a time 
duhovnoj i moralnoj obnovi Crkve u Hrvata i samoga hrvatskog naroda, na temeljima četmaesto- 
stoljetne katoličke baštine. 

Tko može postati članom i što čini član Molitvene zajednice bi. Alojzija Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja pro¬ 
miče molitveni život, duhovne vrijednosti i širi Kristovu ljubav u sva područjajavnoga života, kako 
je to činio i bi. Alojzije. 


Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

Svaki štovatelj blaženoga Alojzija Stepinca uključen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakoga čovjeka 

- za očitovanje i potvrdu svetosti bi. Alojzija Stepinca u postupku njegove kauze za proglaše¬ 
nje svetim. 

Uz molitvu svaki štovatelj bi. Alojzija Stepinca uključen u ovu molitvenu zajednicu svojim ra¬ 
dom nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i javnom životu 

- surađivati s Postulaturom u promicanju Blaženikova glasa svetosti 

- sudjelovati svakoga 10. dana u mjesecu u slavlju sv. mise ili na molitvenom sastanku 

- darom i žrtvom pridonositi uspješnom dovršetku postupka za proglašenje svetim bi. Alojzija 
Stepinca. 

S vjerom u Općinstvo svetih, za potrebe svoje i braće ljudi, osobito za ozdravljenje bolesnih i 
obraćenje nevjernika, moli zagovor bi. Alojzija Stepinca, biskupa i mučenika s nakanom što skori- 
jega njegova proglašenja svetim. 

SVJEDOČANSTVA 


Progon Stepinca i svećenika Rimokatoličke crkve u Hrvatskoj 
(i BiH) - u fokusu britanske dokumentacije (nastavak) 

Piše: Goran JURIŠIĆ, voditelj Hrvatskoga centra za istraživanje komunističkih zločina, Zagreb 


P od naslovom Pokolj katoličkoga svećenstva u 
Hrvatskoj i Bosni i Hercegovini (za vrijeme 
zadnjih 6 mjeseci od listopada 1944. do ožuj¬ 
ka 1945. god.) britanska je vlada obaviještena o te¬ 
roru koji širi njezin jugoslavenski saveznik: 

»Nakon njihova poraza na Zapadnom frontu Ni¬ 
jemci su započeli, i u Jugoslaviji također, evaku¬ 
aciju svojih trupa, ali umjesto njih došle su trupe 
‘Jugoslavenske narodne armije - Oslobođenja’ - Ti¬ 
tovi partizani. Otoci i veći dijelovi južne obale Dal¬ 
macije prešli su u ruke partizana. Saveznički avioni 
su pomogli čak i partizanima u njihovom prodoru 
kroz Dalmaciju. Ubrzo nakon okupacije svakog 
grada i sela, partizani su uveli strašnu diktaturu Ko¬ 
munističke partije. Počeli su s ‘likvidacijom’ svih 
‘sumnjivih’ elemenata ili onih koji su im se čini¬ 
li dovoljno sumnjivima. Ali, kakvo je to ‘čišćenje’ 
bilo!! Izgovor za ‘likvidaciju sumnjivih elemenata’ 
bila je optužba za političku urotu i suradnju s nepri¬ 
jateljem. Ali, ustvari, glavni motiv takvog ‘čišćenja’ 
nije bio taj razlog; glavni cilj je bio druge prirode, 
a to su politički ciljevi njihove partije - Komuni¬ 
stičke partije. Namjeravajući približiti oslobođenoj 
Jugoslaviji diktaturu Komunističke partije, morali 
su - tako su barem mislili - prije svega eliminirati 
sve vodeće osobe koje se nisu slagale s komunistič¬ 
kim političkim težnjama. U nastojanju da ostvare 
svoje odluke, tražili su (svugdje su postali glavni 


u javnom životu u oslobođenim dijelovima Jugosla¬ 
vije) one koji su u društvu nešto značili ili koji su 
bili vrlo cijenjeni; oni bi takve ljude uhitili i bez 
ikakva suđenja ubili ili deportirali u koncetra- 
cijski logor, gdje bi ih ubili kasnije. Cilj takvih 
djelovanja je očit: namjeravali su eliminirati 
sve svoje sunarodnjake koji bi im jednog dana 
smetali u njihovom trudu da boljševiziraju oslo¬ 
bođenu Jugoslaviju. Među tim ljudima se sigur¬ 
no nalaze katolički svećenici koji uživaju veliko 
poštovanje i autoritet među ljudima jer su oni 
ustvari njihovi duhovni vodiči, posebno u Hrvat¬ 
skoj i Sloveniji. 

Vrlo rijetko i uz veliki rizik izlazili bi izvan gra¬ 
nica zemlje podatci koji govore o zločinima i bru¬ 
talnosti Titovih partizana. Bojeći se opozicije za¬ 
padnih saveznika Jugoslavije, partizani su počeli 
strogo kontrolirati i nadzirati zemlju. Nije dopušte¬ 
no da ljudi imaju ikakva kontakta s predstavnicima 
saveznika koji se nalaze u Jugoslaviji. Nikome nije 
dopušteno izlaziti iz zemlje. Bez svjedoka žele nad¬ 
zirati svoj glavni cilj: boljševizaciju Jugoslavije. 

Unatoč tom velikom riziku, neki ljudi su uspjeli 
pobjeći iz Jugoslavije. Oni govore o realnoj situa¬ 
ciji u zemlji opisujući ju stravičnom.« 

Unatoč navedenom, Churchillov se vanjskopo- 

slovni ministar Enthony Eden sastajao s ‘mar¬ 
šalom 3 Titom, s kojim je ugodno ćaskao 
i pušio cigare, dok su nedužni ljudi 
stradavali kao na tekućoj traci . Po¬ 
znata je Churchillova opaska svojemu 
suradniku, u kontekstu zabrinutosti za 
novi totalitarni poredak u obnovljenoj 
Jugoslaviji, da »neće oni (Englezi) ži¬ 
vjeti na Balkanu«. Ne samo da je Ti¬ 
tov komunistički režim imao unaprijed 
pripremljen plan o provođenju genoci¬ 
da i uvođenju diktature, što potvrđuje 
hrvatska dokumentacija, npr. 110 do¬ 
kumenata objavljenih u knjizi Parti¬ 
zanska i komunistička represija i zločini 
u Hrvatskoj 1944.-1946. Dokumenti 
(naklada Hrvatski institut za povijest - 
Podružnica za povijest Slavonije, Srije¬ 
ma i Baranje - Slavonski Brod , 2005.), 
nego je i britanska dokumentacija na 
tome tragu: pod naslovom VII. PO- 



U novu Spomen-zbirku bi. Alojzija Stepinca postavljenje križ koji je bi. Alojzi- 
je nosio jeruzalemskim ulicama u pobožnosti Križnoga puta tijekom hrvatskoga 
nacionalnoga hodočašća u Svetu Zemlju i posvete oltara u čast bi. Nikole Tave- 
lića, 25. srpnja 1937. 

ijirdvflffifl u ras pravi p TOtt Naao.StapUtcu: 

- -- .^^emu^^jjor.teoau ^ ^ 

tadD.đun.stola od 29.3tII.l9 1 * 1 * 

too dokaz intervencije 1 prosvjeda NadO.St. 
protiv nasilja njaaačkln vojnika 1 crne ieglj 
u Bari , ,Kravarakome i PuŠćl. 



* Dopis F.E.P treicovića .župnika u __ 

HrušaBCli-a od lU. 1.19 1 *?, ea zahilježbom 




kao do^az uspješnog zauzimanja Nadb. povoaon. 
vojničkog nasilja u Hrušavcima. 

17./ Otcružnica sa ^laK,^onfereucija 19^1^1* 

Puicraj.ddoor Slovenaca oopla od j£.yi.W>l,£* 

Dopis pcirtrino.prior iz Omotni Ja 4. .19**1. r*~ . 

Dopla noKota ueeljenlu Slovenaca u Banjaluci 2o.IX.IS 1 *^ 

« Ureda za useljenje - \ cl. X. 19*0. ^ 

Izjava Draga uber2Bna,karlu J r,2U.IA.19 H i). 



kao d Kaz podupiranja brojnih po nacistima 
otjeranin Slovenaca duuovno 1 materijalno, 
meaju ostalim 1 a posebnim tajnim fondom 


od skoro 


UU1*UVUW A. tuatOAAgaAiiv 

___ j posebnim tajnim fondom 

> mllljona kuna /oo^ su kune oile 
još vrijedne/. 


'l.l 


.48./^Opia Nad*-a iiln.unutarnjin posi.hDH 1.VI.1942, At 
s • • " ■ 2.XI. (>'- 

mln.unut.poal.KDH oa i /.xl. 19^2 
Nadb.tzv. x>glavnii:u od 2 1 *. 11 • 1 (***■ -j —— 

icao dokaz, koliko se zauzimao rtadb. za unpše- 
nog Pr,giuu_ Ribara 1 arugove avlov.aveć.doba 
clvšl poglavnici da Je to "sramotna ijaga^l, 
iln.icojl vapi je u neoo za osvetom,kao što 
iramotna ljaga čitavi Jasenovac za NUi" 
čine ee pobija klevetnički Članak dr.J.R. u 
Nar.Listu/, 

, .VIII.194M ^ 

kao dokaz Intenzivnog zauzimanja tfadb.za 
brojne uapšenike 1 osudjenike,napose Srbe,x 
J Mj.z ‘ ’ ■■ J • 


yj2 0./ Dopisi Nadomu 06 4}*.I. 

»60.111 

v/Pro metuoria 


•zatočenike i vojnike. 

/,-vii i - /fe - iv. x945 ^ ^ 

nep. datuma. 


unoria 11. III. 1943 1 


bu^ovca^ d r a. Br. Oiši^a, K runlća, Boroveć*!, n eme t 


Dopisi Na^b-u 1 vadh-s t odAb.V.l^i^.VI^^ 


«adb-a pd'lb.v.i^, ^.vi^hh-, , / A . 

9.X.9W. .II .94 fauLklav:. 2.III,qiifcV-%. 

28. VI. 194^9. xlC **2, 1 Jedna zabiljeiba t $S»3L*a^> j 

A 

kao ookaz zauzimanja tJaob. za 28 osudjenlka, 
meaju kojima dr.R.Hauptfelc^ar.Vlad Ubl,Ing. 
* / KoŠu tlć, Dr ,Ranoniči<y, Dr. u 1 *. Oavranćld , ,Dr. Tavfi 
dr .Kanrnkaf',Prof-Poanorskl/i vd. 


Preslika popisa dokumenata koje je u obranu optuženoga nadbiskupa Stepinca sudu 
predočio dr. Ivo Politeo, nadbiskupov odvjetnik po službenoj dužnosti; javni je tu¬ 
žitelj samovoljno isključio pojedine dokumente koji su govorili u prilog optuženo¬ 
ga nadbiskupa upisavši na njih riječ ‘Ne’ (Sudski stup RH/46., str. 1122.) 


KOLJ FRANJEVACA U MOSTARU britanski je 
veleposlanik pri Svetoj Stolici 11. svibnja 1945. 
izvijestio i o sljedećem: 

„Mostar, glavni grad Hercegovine, bio je okupi¬ 
ran bez velikog otpora i bitaka. Dana 14. veljače u 5 
sati navečer Titove su trupe ušle u grad koji su prije 
toga napustili Nijemci. 

Ulazak partizana u grad bio je uspješan, bez ika¬ 
kvih incidenata. Tijekom noći su nove vlasti sasta¬ 
vile listu svih ‘sumnjivih ljudi’ u gradu. Oni su bili 
spremni za eliminaciju. Egzekucije su se dogodile 
negdje oko ponoći. Komunistički odred je pro¬ 
valio u samostan franjevaca i uhitio je glavnog 
franjevca u Hercegovini fra dr. Petrovića zajed¬ 
no s ostalih šest franjevaca koji su bili profesori 
na Teološkom institutu u Mostaru. Dr. Petrović je 
15 godina bio upravitelj župe Mostarske biskupije, 
mnogo godina je bio i profesor teologije i poznati 
crkveni povjesničar. Njegov dobrotvorni rad uči¬ 


nio gaje još poznatijim: brinuo se za 
edukaciju siromašnih studenata. Sve 

uhićene franjevce partizani su od¬ 
veli u nepoznatom smjeru. Službe¬ 
no ništa nije bilo rečeno o sudbini 
tih franjevaca. Prema glasinama 
koje su kružile Mostarom - bili 
su masakrirani te iste noći i onda 
bačeni u rijeku Neretvu. Opsežna 
lista na kojoj su navedeni katolički 
svećenici u Jugoslaviji - sigurno su 
bili ubijeni. 

Zbog kontinuirane borbe u Ju¬ 
goslaviji i zbog loše komunikacije 
bilo je nemoguće sve do sada usta¬ 
noviti točan broj i imena svih kato¬ 
ličkih svećenika koji su bili ubijeni 
za vrijeme okupacijskoga razdoblja 
u Jugoslaviji koju su okupirali tzv. 
‘gerilci’. Sada je moguće dati slje¬ 
deće statističke podatke o ubijenim 
svećenicima: 

Slovenija: oko 60 biskupijskih 
svećenika, 1 isusovac, 2 teutonca 
(...), 9 sjemeništaraca; Hrvatska: 90 
biskupijskih svećenika, 29 redovni¬ 
ka, 2 isusovca; Bosna: 9 biskupij¬ 
skih svećenika, 6 redovnika, 2 isu¬ 
sovca; Hercegovina: 7 biskupijskih 
svećenika, 37 redovnika (...); Jugo¬ 
slavija: 157 biskupijskih svećenika, 
80 običnih svećenika, 9 sjemeništa¬ 
raca, 10 obične braće (bez vječnih 
zavjeta). 

Ubojstva katoličkih svećeni¬ 
ka obično su započinjala užasnim 
torturama, bez suđenja ili ikakve 
sudske presude. Samo u nekim 
slučajevima nešto kao ‘suđenje’ 
bilo je improvizirano i ‘osuda’ je bila proglaše¬ 
na. Ali nikada nije bilo prava na obranu i nikada 
nisu bile davane druge legalne zaštite. 

Događalo bi se daje pojedinac mogao dosuditi 
egzekuciju slijedeći takva ‘suđenja’ i ‘pravdu’ ubo¬ 
jica. U propagandne svrhe kao motiv egzekucija 
bili su navođeni mnogi politički izgovori. Ali istina 
je bila da su svi ubijeni katolički svećenici bili 
umoreni od ruke komunista - posebno u Sloveni¬ 
ji - sudeći prema unaprijed smišljenom planu da 
se ‘likvidiraju’ svi oni ljudi za koje su komunisti 
smatrali da su potencijalne i realne prepreke nji¬ 
hovoj uspostavi totalitarne komunističke dikta¬ 
ture.« 

Britanski dokument pod naslovom JUGOSLA¬ 
VIJA (HRVATSKI KATOLICI) od 30. svibnja 1945. 
sadrži izvješće o eventualnoj pomoći hrvatskim ka¬ 
tolicima u Titovoj Jugoslaviji, pomoći koja nikad 
nije pružena: 

»Zapovjednik McEwen pitao je državnog taj¬ 
nika za vanjske poslove (Foreign Office, op. a.) 
kakve planove ima kraljevska vlada (Velike Bri¬ 
tanije, op. a.) kako bi ublažila patnju katoličke 
populacije u Hrvatskoj koja se nalazi pod reži¬ 
mom maršala Tita, s obzirom na odgovornost koju 
nam je natovarila Velika Britanija uz pomoć Naci¬ 
onalnog pokreta oslobođenja (Titova vlada, op. a.), 
koji nam je to ustupio. 

Mr. Eden: Moj pošteni i uglađeni prijatelj će ra¬ 
zumjeti da ja ne mogu pristati na implikaciju pomo¬ 
ći koja nam je ustupljena od Nacionalnog pokreta 
oslobođenja Jugoslavije /Titova vlada, op.a./ u bor¬ 
bi protiv Njemačke. To sve radi kraljevska vlada 
odgovorna za vječnu administraciju jugoslavenske 
države. To bi trebala postati odgovornost jugosla¬ 
venske vlade. 

Zapovjednik McEwen: Trebalo bi dati do zna¬ 
nja maršalu Titu da nije politika savezničkih 
snaga da se riješe neliberalnih snaga u Europi, 
da se potiču zamjene. 

Mr. Gallaeher: Da li će vlada uočiti da britanski 
vojnici nisu naviknuti da kao plaćenici budu ponov¬ 
no - uspostavljeni pojedinci u bilo kojoj zemlji na 
Balkanu? 

Mr. Eden: Naša pozicija je prilično jasna. Dok 
god imamo utjecaja na bilo koju od tih zemalja, 
napravit ćemo sve kako bismo omogućili ljudi¬ 
ma tih zemalja da odaberu vladu i administraci¬ 
ju koju oni žele.« 

Dokument britanskog veleposlanstva u Titovoj 
Jugoslaviji, u Beogradu, pod brojem No. 1. D. 8.23 
od 18. rujna 1946., s naznakom reference FO 371, u 
obliku kratkog izvješća Foreign Officeu u Londonu, 
s naznakom VAŽNO govori o tome daje »nadbiskup 
Stepinac uhićen danas rano ujutro u Zagrebu«. 



Trolisni križ ove vrste naziva se i Lazarovim križem. 
Krakovi križa imaju trolisne završetke s bobicama. Po¬ 
vršina prsnoga križa ukrašena je stiliziranim cvjetovima 
ljiljana, a u sredini križa u četverolist je upisan Kristov 
monogram 1HS s krunom. Iz kutova križa izrastaju četiri 
palemete. Kardinal Stepinac bio je pokopan s ovim pr¬ 
snim križem. Budući da je zbog nepoznatih kemikalija 
koje su uštrcane u vene Blaženika pronađen je teško ošte¬ 
ćen, obnovljenje samo djelomično u radionici sv. Petra u 
Vatikanu. Nažalost, zbog nastalih kemijskih procesa ne¬ 
stali su prepoznatljivi ornamenti za ovu vrstu križa. 



Molitva u čast blaženoga Alojzija Stepinca, biskupa i mučenika 




Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako gaje on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim biskupima, 
svećenicima, redovnicima i redovnicama, svećeničkim i redovničkim 
pripravnicima, našim obiteljima da budu čvrste u vjeri i blagoslovljene 
novim i brojnijim životima. 

Budi utjeha svim starijim osobama te pomoć bolesnicima i patnicima. 

Očeve i majke, djecu i mlade očuvaj od unutarnjih i vanjskih pogibelji duše i 
tijela. Udijeli milost svećeničkih i redovničkih zvanja našoj župi, našoj biskupiji i Crkvi u 

Hrvata. 

/Po njegovu zagovoru udijeli mi milost... / 

Po Kristu Gospodinu našemu. Amen. 

Nakon toga izmoli: Oče naš, Zdravo, Marijo, Slava Ocu, sa zazivom: Blaženi Alojzije 

Stepinče, moli za nas! 

SVJEDOK VREMENA - Vilim CECELJA 


J oš nas svega jedna godina dijeli od prosla¬ 
ve stote obljetnice rođenja vlč. Vilima Ce- 
celje, duhovnog velikana kojemu su posve¬ 
ćene ove stranice. Rad na njegovu životopisu se 
nastavlja i možemo reći da je posve izgledno da 
će se iduće godine pojaviti u tisku. I nadalje po¬ 
zivamo čitatelje da se svojim sjećanjima, doku¬ 
mentima i fotografijama jave na adresu Glasnika 
ili na adresu vlč. Lukinovića: Kaptol 27, 10000 
Zagreb, e-mail: alukinovic@zg.t-com.hr ili pak 
gosp. Pomperu: Rosengasse 10, 5020 Salzburg, 
Austria, e-mail: ivo_pomper@hotmail.com 

Prilog u ovom broju posvetili smo Ceceljinoj žu- 
pničkoj službi koja je trajala svega sedam godina, 
četiri u Hrastovici i tri u Kustošiji. Do kraja života 
vlč. Cecelja je ostao povezan s ove dvije župe i no¬ 
sio ih je u svome srcu. 


Cecelja župnik 


Velečasni Cecelja bio je poslije svećeničkoga 
ređenja tri godine kapelan u Bedenici, a 1935. bio 
je najprije imenovan upraviteljem župe u Dubov- 
cu. No, njegov školski kolega, koji je bio određen 
za Hrastovicu, svim ju je silama nastojao izbjeći. 
Cecelja je odlučio poći u Hrastovicu, župu koja je 
tada bila na zlu glasu. Vjerski zapuštena, kao du¬ 
gogodišnje jako središte Radićeva HSS-a snažno 
protucrkveno razvikana, a u materijalnom pogledu 
vrlo siromašna, nije bila župa za koju su se svećeni¬ 
ci otimali. Nju je mogao izabrati samo idealist Vilim 
Cecelja. U Hrastovici se zadržao četiri godine. Hra- 
stovičani su ga ispratili sa suzama i cvijećem okitili 
vlak kojim je odlazio. A otišao je samo s tamburom 
s kojom je i došao u Hrastovicu. Do danas je među 
župlajnima ostao pojam dobroga čovjeka i svetoga 
župnika. 



Hrastovica - župnik Cecelja s mladićima na duhovnim vježbama 

Drugo mu je župničko mjesto bila zagrebačko 
predgrađe Kustošija, u kojem je osim vjerske zapu- 
štenosti vladala ‘nezasitnost i bijeda’. Ljudi, uglav¬ 
nom radnici i najamnici, ljuta sirotinja, živjeli su ne 
samo u potleušicama, već neki i doslovno u špilja¬ 
ma. Nadbiskup bi. Alojzije Stepinac čvrsto je odlu¬ 


čio u takvu Kustošiju dovesti milosrdnoga i dobro¬ 
ga Boga. Osim Vilima Cecelje i pouzdanja u Boga 
Nadbiskup ništa drugo nije imao s čime bi izveo svoj 
naum. Pozvao je svoga ‘Vilima Osvajača’, kako ga 
je rado zvao, i ponudio mu ovu ‘nemoguću misiju’. 
Dakako da se Cecelja spremno odazvao postavivši 
Nadbiskupu tek jedan uvjet - da župa Hrastovica ne 
ostane ispražnjena, nego da dobije vlastitog župni¬ 
ka. 

Tri je godine Cecelja radio u Kustošiji. Uspio je 
sagraditi crkvu, školu i župni dvor. Kustošija je, me¬ 
đutim, promijenila duhovni profil. U njoj je nastao 
snažan duhovni centar i proradio blagotvorni kari- 
tas, ovoj sirotinji od životne važnosti. 

Cecelja je u studenom 1941. preuzeo službu 
zamjenika vojnog vikara i župu je 1942. prepustio 
svojemu nasljedniku Antunu Frimelu. Župničkim se 
poslovima u životu više nije nikada bavio, ali je i u 
Hrastovici i u Kustošiji ostavio dubok trag. Pripovi¬ 
jeda se da su komunisti bili odlučili ukloniti Cecelju 
jer je smetao ostvarenju njihovih nauma. Međutim, 
domaći komunisti, s Kustošije, odbili su to učiniti 
s obrazloženjem: »Tko će onda hraniti našu siroti¬ 
nju?«. 

Cecelja piše 

O Hrastovici (u Spomenici župe): »Na župu 
sam došao tik pred dijeljenjem sv. Potvrde. Položaj 
je bio težak. Trebalo je narod poučavati i priprav¬ 
ljati na sv. Potvrdu, a trebalo je urediti župni dvor 
jer sam došao na župu bez ičesa. No, župljani su 
priskočili i pomoć pak se je sve uredilo. Najveću 
uslugu i pomoć pružio mi je g. Korečić Eugen sa 
svojom gospođom Mirom, koji su preuzeli svu bri¬ 
gu na sebe, a konačno i mene samoga bezplatno hra¬ 
ne. Neka ih Gospodin naplati za sva dobročinstva.« 

»Nakon minulih božičnih blagdana sastali su 
se katolički muževi i zaključili su da prije svakoga 
rada u župi održe zatvorene duhovne vježbe, gdje će 
sami prije svega steći snage i jakosti za teški rad na 
obnovi župe. Određeno je da dani u koje će se držati 
duhovne vježbe budu 31. siječnja (klečanje) te 1. i 
2. veljače. Za vođu duhovnih vježbi zamoljen je o. 
Florencije Forjan, koji je ostao u lijepoj uspomeni 
župljanima još od prošlogodišnjeg klečanja. Preča- 
sni se otac rado odazvao molbi te je svoju dužnost 
obavio na neopisivo oduševljenje slušača. Duhov¬ 
nim vježbama prisustvovalo je 17 muškaraca: iz 
Hrastovice šestorica, iz Budičine šestorica, iz Tabo- 
rišta trojica, iz Križa jedan. Stanovali su u župnom 
dvoru, a kuhale su iste kuharice kao i na zadnjim 
duhovnim vježbama. Osim dnevnog razmatranja o. 
Florencije dao si je truda pak je navečer u 8 sati dr¬ 
žao slobodna raspravljanja kojima su prisustvovali 
i ostali seljani. Njihov se broj kretao od 50 do 80. 
Raspravljalo se većinom o prigovorima protiv vjere 
i Crkve, na koje je prečasni otac spremno i njima 

shvatljivo odgovarao. Zadnju večer bilo je odušev¬ 
ljenje toliko daje otac morao 2 (sata) govoriti o od¬ 
nosima u obitelji.« 

»Protiv duhovnih vježbi vođena je i kontrareak- 
cijajerje tobože posrijedi ’ popovska politika’, ali je 
ta akcija imala slaboga uspjeha.« 

O Kustošiji (u Glasniku srca Isusova i Marijina ): 
»U razgovoru mije Nadbiskup razložio svoje brige 
oko Kustošije, najzapuštenije periferije Zagreba. 
Iznio je svoju odluku da osnuje tamo posebnu župu 
i upita me da li bih se htio prihvatiti ovoga posla. 
Postavio sam samo jedan uvjet. Kako sam već če¬ 
tiri godine radio na zapuštenoj župi Hrastovici kraj 
Petrinje, to mi je bilo žao da župa iza moga odlaska 
opet ostane bez svećenika. Prihvatio sam ponudu uz 
uvjet da Hrastovica svakako dobije župnika. On je 
na to odmah pristao i ja sam mu obećao da ću se 
prihvatiti posla po Uskrsu. (...) 

Po svršenim blagdanima prijavio sam se kod 
Preuzvišenoga i on me autom povezao u Kustošiju i 
pokazao po prilici teren koji bi spadao u novu župu. 
Kad smo se vozili mimo kina primijetio je: «Vidite, 
đavao već ima svoju kuću, pa je vrijeme da se što 
prije osnuje i Božja!». Nakon povratka u dvor, uz 
još neke opaske i upute, reče mi da ću stanovati i 
hraniti se u dvoru dok si ne uredim prilike u Ku¬ 
stošiji. Termin za otvorenje župe nije bio određen, 
ali me molio da posao svršim što prije. Kako je do 
svršetka školske godine i ređenja bilo bezizgledno 
nekoga imenovati župnikom u Hrastovici, to sam uz 
posao organizacije župe morao i dalje voditi župu 
u Hrastovici. Posao sam razdijelio tako da sam od 
ponedjeljka do petka radio u Kmstošiji, a od petka 
do ponedjeljka u Hrastovici. Željezničke veze nisu 
bile loše, pa sam po prilici za dva sata mogao stići 
na cilj. (...) 

Na Uskrs (1940.) usudio sam prvi put progovori¬ 
ti javno o novčanoj pomoći. U župi je bilo velike si¬ 
rotinje. Naglasio sam da nije čudo što nam je mjesto 
na zlu glasu zbog kriminala kad ima ljudi koji kraj 
obilja drugih moraju živjeti po jamama i podava- 
ju se kojekakvim zlim djelima. Stoga sam odlučio 
toga dana osnovati fond Caritasa za koji će se svake 
nedjelje poslije mise skupljati darovi. Pozvao sam 
svu sirotinju da se slobodno obraća meni za pomoć. 
Sišao sam s propovjedaonice i prošao sam kutijom 
kroz crkvu. Palo je prvih 500 dinara! Od onoga dana 
do mojega odlaska sa župe nije kutija nikada bila 
prazna. 



Kustošija - blagoslov temeljca za gradnju škole 1941. god. 


U međuvremenu nastane rat i dođe do proglaše¬ 
nja Nezavisne Države Hrvatske. Pomislio sam: sad 
ili nikad više! Jednom zgodom poslao me Nadbi¬ 
skup u lipnju 1941. poglavniku dru Anti Paveliću 
radi neke intervencije. Upotrijebio sam priliku, ra¬ 
zložio stanje Kustošije i zamolio da se podigne nova 
škola, a kraj škole svakako spada i crkva. Poglavnik 
se nasmijao i reče mi da školu mogu odmah početi 
graditi, ali za crkvu da mi ne da pomoć. Izgovarao 
se na opću tešku situaciju, ali ja nisam popuštao sa 
svojim argumentima, pa mi na koncu reče neka poč¬ 
nem graditi, a kada ne budem mogao dalje, da će se 
već naći neki izlaz. Bilo je, eto, rješenje bez rješe¬ 
nja, ali ipak neko obećanje.« 


U čast Vilima Cecelje: Mato Marčinko, 
Svibanjske pobožnosti Vilima Cecelje 

Sa zvonika crkve svetog Bartola 
zvona pozivaju na večemjicu 
zvonjavom troglasnom 
Cilinka cinkuš 

baritonom srednje pjevuši zvono 
najvećeg brundavi prati ga bas 
S njiva i polja 
u crkvu dolaze 
seljaci utruđeni. 

Na oltaru pokrajnjem 
slika Djevice Marije 
Ona gleda u nebo 
okružena apostolima. 

Duh Sveti 

nad njih silazi s neba. 

(Slika je umakla vatri 
iz goruće crkve Svetoga Duha, 
koju na gori hrastovičkoj 
nakon ratova s Turcima 
biskup obnovi Branjug.) 

Djevičin oltar je okićen 
stručkom jorgovana. 

Najavljen cilikom zvonca 
pred oltar dolazi 
velečastni Vilim Cecelja. 

Tamjanovim kadom miodušnim 
okadi Gospinu sliku. 

Svetačkim sjajem ozarilo mu se lice. 

Okrenuvši puku 

glasom zanosnim zapjeva: 

Kraljice neba, raduj se! 

A puk zapjeva s njim, 
praćen orgulja brujem. 

Nebeski izpuni mir 
srdca umornih težaka.. 

Sa zviezda na selo se spušta 
utihna svibanjska noć 
ljubičasta od jorgovana. 

J 

HRVATSKI SVECI I BLAŽENICI 


ČASNA SLUŽBENICA BOŽJA ANA MARIJA MAROVIĆ 


U ponedjeljak 17. prosinca 2007. u privatnu je 
audijenciju papa Bendikt XVI. primio kar¬ 
dinala Josea Saraivu Martinsa, pročelnika 
Kongregacije za proglašenje svetih. Sveti Otac je 
tijekom audijencije ovlastio kardinala da Kongrega¬ 
cija obznani šest dekreta o čudesima i osam dekreta 
o krjeposnom životu slugu i službenica Božjih koji 
su kandidati za proglašenje blaženima i svetima. 

Za hrvatske katolike značajna je Papina odluka o 
obznanjivanju dokaza o krjeposnom životu u junač¬ 
kom stupnju od sada časne službenice Božje Ane 
Marije Marović, podrijetlom Hrvatice, utemeljite¬ 
ljice Instituta sestara zadovoljštine Srcu Isusovu i 
Srcu Marijinu. 

Naime, ova kandidatkinja za čast oltara potje¬ 
če od imućnih hrvatskih obitelji Marović i Ivano- 
vić koje su se početkom 19. st. iz Dobrote pokraj 
Kotora preselile u Veneciju. Ana Marija je rođena u 
Veneciji, u predjelu Castello, 7. veljače 1815. godi¬ 
ne. Na krštenju je dobila ime Ana. Bila je jedinica, 
dugo iščekivano dijete, pa su je roditelji okruživali 
osobitom pažnjom i ljubavlju. Od najranijeg se dje¬ 
tinjstva isticala pobožnim vježbama i pohađanjem 
crkve. U spoznavanju kršćanskih vrijednosti i nji¬ 
hovoj primjeni u život učitelj joj je bio iznimno po¬ 
božan, učen i u karitativnom radu djelatan svećenik 
Daniel Canale. 

Nakon prve svete Pričesti odlučila je posvetiti se 
Bogu u redovničkom pozivu. Dugo je to čuvala kao 
osobnu tajnu. Kada su to saznali njeni roditelji, že¬ 
stoko su se oprli njenom naumu. 

Da ne povrijedi osjećaje roditelja i najbliže rod¬ 
bine, koja nije imala razumijevanja za njezin naum, 
donijela je odluku da ne će otići u samostan, ali i 
odluku da se ne će ni udavati. Otada se posvema 
posvetila laičkom apostolatu. Osnivala je nabožna 
društva, brinula se za siromašne i odbačene, a orga¬ 
nizirala je i popravke napuštenih crkava. Predstavila 
se javnosti izvornim načinom stjecanja materijalnih 
sredstava za pomoć potrebnima. Naime, uzgajala je 
i prodavala mlade kanarince, vrlo omiljene kućne 
ljubimce bogatih venecijanskih obitelji. Tako zara¬ 
đenim novcem kupovala je siromašnoj djeci lijeko¬ 
ve, hranu i odjeću. 

Bogatstvo nadahnuća pretvarala je u stihove 
iznadprosječne umjetničke vrijednosti. Imala je 
pjesnički dar i nagnuće prema književnosti, osobito 
prema čitanju i proučavanju teoloških spisa koji su 



Ana Marija Marović, crtež 


joj omogućavali usavršavanje u kršćanskim vrlina¬ 
ma. Potpisujući se pseudonimom Filotea, svoje prve 
pjesničke radove i prozne nabožne spise napisala je 
u dobi od 20 godina. 

Godine 1838. objavila je prozno djelo II Mese 
di luglio (Mjesec srpanj), a 1839. objavljeni su nje¬ 
zini Pobožni razgovori o životu sv.. Doroteje, dje¬ 
vice i mučenice (Pie conversazioni sulla vita di S. 
Dorotea V. M.). Godine 1843. objavljene su knjige 
Versi di Filotea (Filotejini stihovi) i Lettere Morali 
(Moralna pisma). Osim spomenutih djela Ana Ma¬ 
rija je napisala i druga djela nabožnog sadržaja, ne 
radi slave, nego da kršćanskim promišljanjem, ute¬ 
meljenim na askezi i mistici, pridonese pozitivnom 
utjecaju na duhovni odgoj ženske mladeži. 

Usporedo s nadarenošću za pisanje, osvajala 
je glazbenom kulturom i slikarstvom. Njezino se 
slikarstvo odlikuje značajkama akademizma s po¬ 
lovine XIX., u povijesti umjetnosti poznatoga kao 
Nazarenska škola. Podržavajući veze s uglednim 
crkvenim ljudima i bogatim obiteljima ostvarila je 
djela koja kritika nije ubrojila u vrhunska ostvare¬ 
nja, ali se glas o svestranom umjetničkom stvara¬ 
laštvu Ane Marije Marović proširio diljem Europe. 

Premda priznata kao glazbenica, pjesnikinja i 
slikarica, Ana Marija Marović je životno djelo ipak 
ostvarila utemeljenjem Zavoda za napuštene i od¬ 
bačene žene i djevojke. Godine 1864. obukla je s 
drugih sedam susestara redovničko odijelo novoga 
instituta Riparatrici del S. Cuore di Gesu (Družba 
za naknadu uvrjeda nanesenih Presvetom Srcu Isu¬ 
sovu) i uzela redovničko ime Ana Marija. Djelova¬ 
njem toga zavoda i njemu pripojenih ustanova, uz 
nemalene žrtve, uspijevala iz ralja prostitucije oteti 
brojne djevojke i žene. Odbačene od društva koje 
im nije omogućavalo povratak redovitom životu, 
potporom ovoga Zavoda, kroz rehabilitaciju i mo¬ 
ralnu potporu, mnoge od njih uspijevale bi se vratiti 
u uredan i normalan život. 

Ta ustanova i danas djeluje. Karizmu 'zadovolj¬ 


štine' promiče radom u školi, u pozitivnom i dina¬ 
mičkom procesu prihvaćanja ljudske osobnosti i 
promicanjem životnih vrijednosti te njenim rastom 
u fizičkoj i duhovnoj, subjektivnoj i uzajamnoj, po¬ 
vijesnoj i metafizičkoj sastojnici. 

Godine 1869. pohodila je Rim i Svetoga Oca 
bi. Pija IX., a 3. listopada 1887. nakon što je pri¬ 
mila svete sakramente umirućih umrla je u Veneciji 
na glasu svetosti. Njezinome ukopu, na groblju S. 
Michele u Veneciji prisustvovali su svi slojevi gra¬ 
đanstva s mletačkim načelnikom na čelu i visokim 
crkvenim dostojanstvenicima. Godine 1932. njezini 
su posmrtni ostatci s groblja na otočiću S. Miche¬ 
le preneseni u crkvu njene redovničke zajednice, a 
uskoro je započeo i postupak za njezino proglašenje 
svetom. 


Prije šest godina umro je kardinal Franjo Kuharić 


U utorak 11. ožujka 2008. navršit će se šest go¬ 
dina od blažene smrti nadbiskupa zagrebačkoga i 
kardinala Franje Kuharića, za kojega je papa Ivan 
Pavao II. posvjedočio da bijaše „cijenjen i zaslu¬ 
žan pastir, koji je znao velikodušno, mudro i vjerno 
služiti Božjem narodu povjerenom njegovoj pasto¬ 
ralnoj brizi 44 i da bijaše „čovjek potpuno posvećen 
evanđeoskoj zadaći, davši dosljedno svjedočanstvo 
za Krista, neumorno ulijevajući pouzdanje i hra¬ 
brost vjernicima u tijeku teških kušnji kojima je bila 
izložena hrvatska zemlja 44 . 

Kardinal Kuharić rođenje 15. travnja 1919. u 
Pribiću; za svećenika gaje 15. srpnja 1945. zaredio 
bi. Alojzije Stepinac. Pomoćnim biskupom zagre¬ 
bačkim imenovan je i posvećen 1964. Nadbisku¬ 
pom zagrebačkim postao je 1970. Ivan Pavao II. 
imenovao ga je kardinalom u konzistoriju održa¬ 
nom u Vatikanu 2. veljače 1983. Godine 1997. je 
umirovljen. Pokopan je u zagrebačkoj katedrali 14. 
ožujka 2002. 

Neka ova obljetnica sve Kristove vjernike pota¬ 
kne na ozbiljno razmišljanje o „susretu s božanskim 
Sucem 44 koji je kardinal Kuharić doživio kako je po 
Evanđelju vjerovao, a što je vjerovao to je druge 
učio i sam vjerno živio: „Bog je ljubav! 44 (1 Iv 4,8). 
Iščekujući taj blaženi susret zapisao je u Oporuci: 
„Kakva spoznaja! Nova i vječna! Ljudima na zemlji 
nepriopćiva! Istina je otkrivena! Prijatelji, samo to 
je važno. 44 

A tu je važnost još jasnije uočio iz potpore svoga 
biskupa zareditelja bi. Stepinca koji gaje iz sužanj- 
stva u Krašiću 26. srpnja 1955. ohrabrio ovim rije¬ 
čima: 44 Vi ste ne samo sinovi nego i svećenici Crkve 
Božje. Imadete u rukama još mnogo jača sredstva 
za proslavu Crkve i spas besmrtnih duša. Zato vam 
svima ponovo stavljam na srce, dok jedan dio (iako 



Ivan Pavao II. i kardinal Franjo Kuharić radosno su 
svjedočili na zemlji: “Bog je ljubav!” (1 Iv 4,8) 
Ta im je spoznaja sada u cijelosti otkrivena. 


neznatan) žalosnih svećenika sramoti svoju majku 
Crkvu žalosnim otpadom i upropašćuje duše, koje su 
im bile povjerene, da vi dvostrukom revnošću radite 
na proslavi Crkve katoličke i spasu besmrtnih duša 
našeg ispaćenog naroda, kojemu dovikujte često u 
ovim žalosnim danima pometnje svih pojmova onu 
riječ svetoga Ambrozija: Ubi Petrus, ibi Ecclesia; 
ubi Ecclesia, ibi nulla mors, sed vita aeterna („Gdje 
je Petar, tamo je i Crkva; a gdje je Crkva, tamo nema 
nikakve smrti, nego život vječni 44 , J. B.). 

OBAVIJESTI 


Obavijest čitateljima Glasnika 

Donosimo popis knjiga, koje je o blaženom Alojziju Stepincu objavila 
Postulatura za njegovo proglašenje blaženim i svetim, a svaki ih čitatelj 
Glasnika može naručiti na adresi Postulature: Kaptol 18, pp. 949, 10001 
Zagreb: 

BARBOUR, H . Ch. i BATEUA, J., Svjetlo na putu života , popravlje¬ 
no i prošireno izdanje (2007.) službenoga duhovnog životopisa kardinala 
Alojzija Stepinca, nadbiskupa zagrebačkoga, mučenika, uz njegovo pro¬ 
glašenje blaženim (1998.) /50 kn + poštarina/; 

BATEUA, J., Najljepše Mariji. Misli blagopokojnog kardinala-nadbi- 
skupa Alojzija Stepinca o štovanju Majke Božje, Zagreb, 1990. (30 kn + 
poštarina); 

Sluga Božji Alojzije Stepinac (kratki ilustrirani životopis), Zagreb, 

1995. (30 kn + poštarina); 

ALOJZIJE KARDINAL STEPINAC , nadbiskup zagrebački, Propovije¬ 
di, govori, poruke (1941.-1946.). Uvod napisali dr. J. BATELJA i dr. C. 

TOMIĆ, Zagreb, 1996. (80 kn + poštarina); 

ALOJZIJE-VIKTOR STEPINAC , Pisma iz sužanjstva (1951.-1960.), 

(predgovor: mons. J. BOZANIĆ, nadbiskup zagrebački; uvod, bilješke i 
predmetno kazalo napisao i sastavio dr. J. BATELJA), Zagreb, 1998. (100 kn + poštarina); 

Alojzije STEPINAC, nadbiskup zagrebački, Propovijedi, govori, poruke (1934.-1940.) Priredio i pred¬ 
govor napisao: dr. Juraj BATELJA; proslov: dr. Ante MATELJAN, Zagreb, 2000. (100 kn + poštarina); 

Nevenka NEKIĆ, Susret u Emausu , romansirana biografija bi. Alojzija Stepinca u najtješnjoj svezi sa 
žrtvom obitelji Brizić iz Gornjega Humca na otoku Braču, koju su komunisti progonili gotovo do istrjeblje- 
nja (pogovor: prof. dr. se. J. BATELJA), Zagreb, 2004. (50 kn + poštarina); 

BATELJA, J., Euharistijska evangelizacija nadbiskupa Alojzija Stepinca , izd. Postulatura za proglaše¬ 
nje svetim blaženoga Alojzija Stepinca i Glas Koncila, Zagreb, 2006. (180 kn + poštarina); 

VRANEKOVIĆ, Josip, Dnevnik (L dio), Bilješke o životu i djelovanju u Krašiću zatočenog nadbiskupa 
zagrebačkoga i kardinala Alojzija Stepinca. Pozdravno slovo za knjigu napisao je zagrebački nadbiskup 
i kardinal Josip Bozanić, a uvodne misli i bilješke dr. Juraj Batelja. Pogovor je sastavio fra Bonaventura 
Duda, a ilustracije su iz arhiva Postulature (100 kn + poštarina); 

Križni put s Alojzijem Stepincem - Tekst križnoga puta sastavio prof. Anton Šuljić, a postulator dr. Juraj 
Batelja probrao misli nadbiskupa i kardinala Stepinca o križnome putu te Isusovoj muci, smrti i uskrsnuću 
(15 kn + poštarina). 

Alojzije kard. STEPINAC, Propovijedi o lurdskim ukazanjima (priredio te uvodnim slovom i bilješka¬ 
ma popratio dr. J. Batelja), pozdravno slovo: mons. Juraj Jezerinac, vojni ordinarij; izdavač: Postulatura bi. 
Alojzija Stepinca i Vojni ordinarijat u Republici Hrvatskoj; (50 kn + poštarina). 



Krunica s kojom bijaše pokopan kar¬ 
dinal Alojzije Stepinac. Alojzije Ste¬ 
pinac rado je molio krunicu. Dnevno 
i po petnaest otajstva. S takvom kruni¬ 
com želio je biti i pokopan. 


OBAVIJESTI 


r \ 

Vjernici koji na Blaženikov zagovor budu uslišani - zadobiju tje¬ 
lesno ili duhovno ozdravljenje ili koju osobitu milost - neka opis 
uslišanja i cjelovitu liječničku dokumentaciju dostave na adresu: 

dr. Juraj Batelja, postulator 
Kaptol 18, p. p. 949 

10001 ZAGREB 

k__/ 


U Spomen-zbirci bi. Alojzija na Kaptolu 31 možete nabaviti me¬ 
dalju bi. Alojzija-odlivenu u srebru ili bronci, uokvirenu staklenim 
okvirom - koja može biti dragi dar ili uspomena. Cijena je 180 kn. 

_Z 



Porculanska posudica za blagoslovljenu 
vodu. Umjetnina potječe iz rodne kuće 
kardinala Alojzija Stepinca. 

DOJMOVI POSJETITELJA NOVOOTVORENOGA MUZEJA 

BL. ALOJZIJA STEPINCA 


|T] Blaženi Alojzije, stavljamo se pod Tvoju za¬ 
štitu ! Obitelj Čubrić (10.11.2007.) 

[ 2 ] U svjetlu Božje Jjubavi pohodismo ovo mje¬ 
sto u nadi uskrsnuća. Župa Dobrog pastira, Brestje 
(10. 11.2007.) 

[3] Impresivno, jednostavno i uvjerljivo. Dobar 
putokaz za budućnost, (nečitljiv rukopis) 

[4] Lijepo uređen muzej u kojem je prikazano sve 
nužno za našu povijest, a možemo izvući pouke za 
budućnost. Siniša Filipović (12. 11.) 


5_J Hvala svima koji su se potrudili oko ostvare¬ 


nja »HRVATSKE ISTINE«, ovog malog skromnog 
muzeja našeg dragog Hrvata, njegove uzoritosti 
kardinala i primasa, komunističkog mučenika bi. 
Stepinca. Neka stoji i neka to bude poticaj da se 
muzej istine dopunjuje i raste na čast istom narodu 
Hrvatske. Od sveg srca najiskrenije, Darko Belušić 
Bela (12. 11.) 


6.| Radostan sam što sam obišao novi Muzej bi. 


A. Stepinca. Neka uvijek svijetli njegov lik, a nebe¬ 
ski zagovor prati! Damir Ocvirk (13. 11.) 



Prvi posjetitelji novootvorenoga muzeja bi. Alojzija Stepinca 
sa zanimanjem su pregledali njegove sadržaje, 10. studenoga 
2007. 

7. Dugo vremena razmišljam kako bi našem 
dragom Zagrebu i našoj domovini trebalo mjesto 
gdje bismo svi mogli bolje upoznati veličinu bi. 
kardinala Stepinca. Ovaj muzej uistinu je ono što 


svakom vjerniku treba - živo svjedočanstvo žive 
vjere jednog takvog velikana kao što je bi. Alojzije 
Stepinac! Nek nas zagovara i moli za sve nas! Igor 
Lulić (15. 11.) 


8.| Prekrasan spomen na lik i djelo bi. kardinala. 


Pune dojmova odlazimo, do ponovnog susreta. Ma¬ 
rija i Magdalena (16. 11.) 


9. | Na grobu bi. Alojzija Stepinca svoju župu sv. 


Petra i Pavla iz velike Gorice u zagovor i zaštitu 
Blaženika preporučili su se ministranti sa župnikom 
- vlč. Kujavec (17. 11.) 

10J Hvala vam što ste nam omogućili da se naši 
učenici mogu osvjedočiti o životu i velikim djelima 
ovog velikog čovjeka. Tihana Pethaić, vjeroučitelji- 
ca u OŠ V. Nazora, Daruvar 

111.1 Hvala Bogu i Majci Božjoj za ovo mjesto, 
za sve uspomene i molitve našeg blaženika uzoritog 
A. Stepinca! Volim Te, Uzoriti, oče Alojzije, jer si 
bio tako pažljiv i pastirski nježan prema meni, tada 
tada sedmogodišnjoj djevojčici koja je imala sreću 
viđati Te svakog dana u Krašiću, pričati s Tobom i 
dobivati bombone iz Tvog džepa (reverende). Moli 
za mene i obitelj moju. Ljerka Ivasić (22. 11.) 


12. | Uistinu, gradu Zagrebu nedostajao je je¬ 


dan ovakav prostor u kojem će se vjerno pogledati 
ono što nas podsjeća na blagu uspomenu kardinala 
Stepinca. Njegova svetost je neupitna, ali naše na¬ 
sljedovanje Krista u čistoći i ljubavi je s njegovim 
uopće nemjerljivo. Neka nam on bude vjeran zago¬ 
vornik kod Gospodina. Bogu je odan bio, Mariju je 
častio, poziv živio, a Krista nasljedovao. Ponovimo 
s njim: «U Tebe se, Gospodine, uzdam!». Hrvoje 
Vukov, sjemeništarac (23. 11.) 


13.1 Htio bih reći ... da ... da pogledate film s 


Gregoryjem Peckom u glavnoj ulozi - GRIMIZNO 
I CRNO! I sad ... Nagradno pitanje! O kardinalu 
Stepincu - postoji li takav film, ako ne i bolji s pra¬ 
vim, hrvatskim glumcima, pravim njemačkim glum¬ 
cima, pravom međunarodnom koprodukcijom? A? 
Ako ima, platim kavu. Ako nema, imam scenarij... 
Kaj se furt sramimo svojih poznatih povijesnih lič¬ 
nosti? 


Eeee, moj Kardinale... Tvoj život je bio Bogom 
i narodom protkan, uzbudljiv, mlad, star, spasilač¬ 
ki, agronomski, svetački i sve to ... Kao da mi net¬ 
ko priča priču O HRVATSKOM NARODU U 20. 
STOLJEĆU! SNIMITE FILM! MEDIJ JE PORU¬ 
KA! (potpisnik je nečitljiv, ali se prepoznaje ruko¬ 
pis jednoga mladog vjernika iz Karlovca, iz mješo¬ 
vitoga braka. Hvala mu za razmišljanje i poticaj!, 
op. J. B.) 

VRANEKOVIĆEV DNEVNIK 


N astavljamo objavljivati izabrana poglav¬ 
lja dnevnika vlč. Josipa Vranekovića, u 
kojima je on opisao život i stradanja bla¬ 
ženoga Alojzija Stepinca na izdržavanju kazne 
u Krašiću. 

Blaženik je u Krašić prebačen 5. prosinca 
1951. Bilo je to premještanje iz jednoga za¬ 
tvora u drugi. I tu je bio onemogućen u vrše¬ 
nju biskupske službe, ponižavan i progonjen. 
O tom progonu on je napisao mnoga svjedo¬ 
čanstva. Jedno od njih nalazimo i u pismu koje 
16. siječnja 1960. uputio o. Ivanu Kukuli, pro¬ 
vincijalu Dl. 


s -—- - 

Dragi oče provincijale! 

Vašu božičnu čestitku od 17.XII. p.g. pri¬ 
mio sam u redu jučer, dakle skoro nakon mjesec 
dana. Nije ni čudo, kad znamo gdje živimo. Ali, 
ne ćemo zato klonuti duhom. Srdačna hvala na 
čestitci i dobrim željama, koje uzvraćam i Vama 
i svima članovima Vaše provincije. 

Što smo sve preživjeli ovdje u ovih zadnjih 
nekoliko tjedana, pričat će Vam g. župnik, kad 
dođe do Vas. Mržnja progonitelja kipi na mene i 
dalje, nadajuć se, da će mi ipak na koncu slomiti 
živce. Bog je međutim jači. U Njega sam uvijek 
stavljao svoju nadu i nisam se prevario. Ne ću 
se prevariti ni ubuduće. Bolje je časno poginu¬ 
ti negoli sramotno živjeti kao izdajnik Crkve. 
Znam, da ona ne će propasti, ali će prije ili ka¬ 
snije propasti oni, koji rade na njezinoj propa¬ 
sti. Uz blagoslov i pozdrav u Gospodinu svima 


'v 


+ Alojzije kard. Stepinac 
nadbiskup zagrebački * 1 ^ 


Imao je blaženi Alojzije proročkoga duha. Do¬ 
lazio mu je iz činjenice što je događaje u svijetu 
promatrao s gledišta Svetoga pisma koje je svakod¬ 
nevno čitao, razmatrao i njime nadahnut jačao sebe 

i povjereno mu stado. 

Taj proročki Alojzijev duh upoznat ćemo već 
više puta najavljenim objavljenjem Vranekovićevih 
dnevnika. Ispričavamo se čitateljima zbog neplani¬ 
ranoga zakašnjenja. Držali smo daje potrebno opre¬ 
miti ga popratnim tekstovima za lakše razumijeva¬ 
nje i prikupiti podatke o osobama koje su u njemu 
spomenute. 

U upravo objavljenoj prvoj knjizi Vranekoviće¬ 
vih dnevnika, gdje se nalaze i bilješke koje ovdje 
donosimo, može se vidjeti velika vjera zatočenoga 
nadbiskupa Stepinca i njegova domaćina župnika 
Vranekovića. Neka svim čitateljima bude štivo za 
rast u kršćanskoj vjeri. 



Bista kardinala Alojzija Stepinca, gips; 
autor: Rudolf Švagel, 1934. 

29. X. 1953. 

Brižno obilazi i gleda kako se konačno dovršava 
bunar i sprema kupaonica. Čudno je, što iz Zagreba 
ne dovoze stvari za kupaonicu. 

Čini mi se da se ja ove godine ne budem ovdje 
kupao - govori on u šali. 

30. X. 1953. 

Danas nosi jedna osoba u Zagreb pismo za dr. 
Bakšića. 

*_* 

Petrović je iz Prekrižja preko Vrhovca pobje¬ 
gao u Zagreb pred šefom Udbe, koji je već došao 
u župni stan da ga vrbuje za CMD. Još je dva puta 
tokom dana došao, ali ga nije našao. Pritisak prave 
i na Ljubetića, Kadleca, Lončarića. Ako ništa, neka 
barem idu na skupštinu u Zagreb. - Znak nečije sla¬ 
bosti! 

Čujemo od gđe Weisgerber daje Đuran suđen na 
godinu i pol. Takav se glas pronio. 

31. X. 1953. 

Đuran je poslije izrečene osude 27. o. mj. pred 
sudnicom premlaćen. Prevezen je u Karlovac, a 
otuda na Rijeku, a danas natrag u Zagreb. Svjedoci 
svjedočili istinito - in favorem eius. 2 Tijekom istrage 
su ih mučili te su govorili po želji Drpića. Sada su 
na sudu drukčije govorili. Ipak je izrečena sramotna 
osuda. Đuran ostaje tvrd i nepokolebljiv. Ako treba u 
smrt ili pod giljotinu, spremanje i na to - piše danas 
Eminenciji. 


1 CP, sv. XIV, str. 805. 


2 Njemu u prilog 

‘Duhovni ugovor s Gospodinom Bogom našim i posljednja volja duše u obli¬ 
ku oporuke 5 (o pripravnosti na smrt i vjeri u vječni život) koji je nadbiskup 
Alojzije Stepinac potpisao godine 1939. 


Dr. Žuvić obrisao Drpića na sudu. »Nije li to po¬ 
četak njegova svršetka?« - kaže Eminencija. I nje¬ 
ga će sigurno stići ‘komunistička nagrada’. I nastavi 
Eminencija: »Samo im ne pružiti prsta, jer ste brzo 
gotovi. Naš je odgovor kratak: ‘Ne, ne idemo.’ Bolje 
je časno trpjeti kao Isus dragi, nego sramotno pokle¬ 
knuti pred Balom. Ako je koji svećenik pogriješio 
bilo u čemu, čemu se zato dati zastrašivati? Odluč- 
nošću neka sada okaje grijeh prošlosti, a ne da sada 
na sve ono gomila nove nevolje.« 

*_* 

Boli Eminenciju laviranje nekih svećenika pa 
veli: “Uostalom, ja sam rekao svećenicima i onima 
na vrhu, što smatram da nam je činiti, pa ćemo vi¬ 
djeti. Što sve više stišću, to mi se vjerojatnijim čini 
da su čovječanstvu blizu dani sreće. Znam: zbog 
Stepinca moraju sada svećenici u ovom kraju da to¬ 
liko trpe... Neka, ali popustiti ne! Ja nisam kriv što 
sam ovdje. Sjećam se kad mije pred odlazak saop¬ 
ćeno da idem u Krašić, jer je takav propis. Tada mi 
se jedan upravo cinički nasmijao. Danas im je krivo 
da sam tu... Volio bih doduše mir, ali što ću kad me 
je Bog odabrao za borbu!” 

*_* 

Na ime Fonda u SAD-u podigao je Eminencija 
nešto novaca u Zagrebu i kupili smo nešto odjeće i 
obuće siromašnoj djeci. 

1. XI. 1953. 

Prvi put predao sam molbu za održavanje pro¬ 
cesije prema novom zakonu o pravnom položaju 
vjerskih zajednica. Odgovora nisam primio. Javim 
to narodu u crkvi neposredno prije procesije na 
groblje. U velikoj grupi, s upaljenim svijećama, 
krenemo na groblje u tišini - moleći krunicu. - Na 
groblju je Eminencija krasno izgovorio propovijed 
o uskrsnuću tijela. 

Zabranili su procesiju, ali efekt je protivan! 

*_* 

Dr. Šercer, Sučić, Riesner, Bogičević, Popović, 
Pišonić i Stella. Eritrociti se podigli na 7,000.000. 
Pustit će mu malo krvi i bit će dobro. 


2. XI. 1953. 

Sve tri sv. mise služio je Eminencija 
na groblju. Ispovijedao je in vigilia Svih 
svetih, na sam dan i danas. Rado pomaže 
u ispovjedaonici. Jednom me je preko¬ 
rio što mu nisam priopćio da irnade do¬ 
sta penitenata, te sam s preč. Šimečkim 
dugo ispovijedao. 

3. XI. 1953. 

Čitamo u katoličkim američkim novi¬ 
nama da Tito sprema logor za svećenike 
kod Travnika, i to za one koji su u Hrvat¬ 
skoj i Bosni nepopravljivi. - 

Samo neka sprema - veli Eminencija 
- ali progovoriti će i Gospodin Bog, a na 
to on zaboravlja. Neće Gospodin zabo¬ 
raviti 300 svećeničkih žrtava! A onda ni 
ovaj pritisak, što ga toliki podnose danas, 
neće biti bez ploda. 

*_* 

Pokažem mu marku što su je izdali 
naši u Americi s njegovom slikom i oznakom. Nato 
će on: »Platit ćemo mi te marke ovdje, kao što koje¬ 
šta drugo ispaštamo, što oni vani upriličuju. Ali, neka 
bude...!« 

4. XJ. 1953. 

Dr. Šercer, Bogičević, Popović, Pišonić, Stella. 

Dr. Šercer je poklonio Eminenciji korpus Raspe¬ 
toga. To je rezbarija stara 250 g. - negdje iz Zagorja. 
Odmah smo ga smjestili u prvu sobu, a sliku Kraljice 
sv. krunice stavili na hodnik. 

Danas su Eminenciji izvadili 1/2 1 krvi. 

*_* 

Biskup Pavlišić je mobiliziran. Vjerojatno i dr. 
Nežić! 

*_* 

Kod večere: »Što se ovi razbacuju s tim izrazima: 
‘Savjet za prosvjetu, nauku, kulturu’! - Jadne li nji¬ 
hove kulture! To je bestijalizacija čovjeka, a ne kul¬ 
tura. - Ili civilizacija urlanja i šmajsera...! Sastanci, 
mitinzi, razglasne postaje, a sve laž! Nikada da mi¬ 
ruju. Uvijek nešto nova. Prorok ih je već pred 3000 
godina karakterizirao, kad je rekao: Hi in curribus et 
in equis«. 

Prodali su danas u ime poreza bicikl i tri nadar- 
binske bačve. Naplativši 6.000 kao troškove ovrhe 
na ime poreza pripisali su mi samo 21.000. Bicikl 
je kupio knjigovođa zadruge drug Markušić, a ba¬ 
čve Zadruga! Time sam u ovoj godini namirio već 
74.000 din. Po njihovom još dugujem 73.000 din. 
Stvarno pak ne dugujem ništa. Porez od 1951. iznosi 
mi po IV. skali 90.600 din. Vrhovni sud je to poni¬ 
štio i trebao bih platiti oko 21.000. No, niži organi ne 
mare za to, već utjeruju po svojem. Zato sam rekao 
danas donosiocu rješenja o prodanim stvarima da se 
nemam komu žaliti. Ako mi se i tužba i žalba uvaže, 
nitko to ne sprovodi u djelo. Tragikomedija! 

5. XI. 1953. 

»Dajte na moj račun pofarbati drvene prozore na 
tornju crkve. Želio bih druge godine da popravimo 
crkvu izvana, a onda da barem jedan prozor u crkvi 
bude novi - slikani. I kapelu sv. Ivana morali bismo 


36 









BLAŽENI ALOJZIJE STEPINAC 1. (god. XV.] 2008. 


obnoviti. Učinit ćemo to ako dobijem pomoć iz Ame¬ 
rike... Nadam se da bi i župljani nešto za to dali, ali 
što mogu kad ih toliko uništavaju s tim porezom.« 

Toliko bi želio sirotinji pomoći, ali nema odakle. 
Dobio je neki mali dar i odmah obukao dvoje siro¬ 
mašne djece. 

6. XI. 1953. 

Rekao sam Eminenciji, kako je nekiČunko- Pri- 
bićanac iz Amerike pisao ovamo svome bratu da se 
zasada zbog Trsta ništa ne treba bojati. A na proljeće 
ili će se komunisti križati ili će ih nestati. - Na to će 
Eminencija: »Takve vijesti, pa onda marke s granica¬ 
ma hrvatske države, sve me više uvjeravaju daje bli¬ 
zu vijek Majke Božje i da ćemo brzo biti slobodni!« 

7. XI. 1953. 

Pošli smo na šetnju. Bilo je malo blata, ali godi 
mu šetnja. Zbog nevremena i uređenja župnog dvora 
10 dana nismo izlazili. Po običaju nosi bombone za 
djecu. Voli ih, ali i oni njega. Veseli ga što te male 
duše mole za nj i za Božju stvar... »Dajte samo, pre¬ 
poručite, osobito malenima, da mole. Mnogo poma¬ 
že molitva tih nevinih. Ne treba nikada gubiti nadu. 
Bog sam znade naći molitelja i mi ni ne slutimo čija 
nam molitva pomaže. Nedokučivi su putovi Božje 
Providnosti.« 

*_* 

Ovih je dana miran. Ništa ne spominje CMD, što 
mu je inače najbolnije poglavlje. 

*_* 

Rekao mije daće odsada ranije poći na počinak, 
čak već u pola 9 sati. Preporučim mu neka ujutro ne 
ustaje tako rano. Ustaje u 3, a najkasnije u pola 4. 

- A, to neću - kaže on. -Ako izjutra ne izmolim 
običajne molitve, iskustvo mi govori daje često teš¬ 
ko naći vrijeme preko dana. A eto tolike su nakane i 
potrebe i moram moliti... 

*_* 

Šalju mu sa svih strana vjernici misne intencije. 
Danas ih donosi meni rekavši: »Ne mogu primati po¬ 
sebnih intencija. Tolike su potrebe Božje Crkve i jad¬ 
nog našeg naroda, i na te nakane moram prikazivati 
misnu žrtvu...« 

*_* 

Aludirajući danas u šetnji na izoliranost u koju 
su ga stavili ovdje u Krašiću, mimo je rekao: »Neka 
samo! Podnosit ćemo sve koliko samo možemo uz 
milost Božju. Što imamo ovdje tužiti se? Ako treba, 
kako ne bih rado dao svoj kukavni život, samo neka 
bude dobro jadnom našem narodu! Uostalom, ja sam 
uvjeren daje propast komunizma u svijetu blizu!« 

8. XI. 1953. 

Vidi na cesti malog učenika Josipa Barundića iz 
Hrženika. Istom je za Sve svete kupio dvije košulje. 
Mali je obučen u očev kaput, hlače stare i pokrpane 
- na nogama velike cipele - bez kape. Sažali mu se. 
Uzme svoj stari ogrtač, što gaje nosio 17 god., na 
mjestima već poderan, i dade mi ga neka bič. s. još 
sutra sašila malome kaputić, ako je ikako moguće. S 
takvim veseljem i smiješkom mi to pruži i nekoliko 
puta ponovi: »Ako joj to uspije, e onda ću biti poseb¬ 
no veseo. Toliko mi je služio i kad sam ga doderao, 
još će nekome poslužiti«. Kod večere veselo reče s. 


VA 


predstojnici: »Ako mi sestra to sutra sašije, odmah 
ću služiti sv. misu za Vašu Družbu... Dajte mu i hlače 
kupite, a i cipele!« 

Dade mi francusku kapicu što sam mu je za noć 
kupio... »Neka je sestra malo suzi ili naokolo metne 
lastiku, pa neka 
mu i to bude... 

Stvarno, vrijedan 
je taj mali. Obav¬ 
lja Veliku devet- 
nicu. Ovako jad¬ 
no obučen - ne 
stidi se - i dolazi 
na vjeronauk i sv. 
misu...« 

»Evo, kako 
ga je Bog nagra¬ 
dio već ovdje za 
Devetnicu: dobit 
će odijelo!« - rekao je Eminencija, sav radostan! Po¬ 
moći bližnjemu - sav je u tome! 



Pisaći stroj kojim je kardinal Alojzije 
Stepinac tijekom zatočeništva ispisao 
tisuće pisama i propovijedi 


Veseli ga što djeca uredno dolaze na vjeronauk 
i sv. sakramente, pa veli: »Kako to ne bude smetalo 
ove: Sada eto blagdan Svih svetih, Dušni dan. Ljudi 
dolaze na groblje-mole. Tu je prvi petak, prva subo¬ 
ta i nedjelja. Tu su bile listopadske pobožnosti. Malo 
i doći će zomice i Božić. I onda kroz cijeli mjesec 
dana kako lijepo raspoloženje pružaju lijepe božić- 
ne pjesme. Poslije evo ti korizme, križni put, Veliki 
tjedan, Uskrs. Iza toga prosni dani - cijeli svibanj, 
pa Tijelovo. Zatim u ljetnim mjesecima proštenja, 
hodočašća, Bistrica i si. Kako li je to Crkva uredi¬ 
la lijepo i bogato! Jadnici ovi, ne znaju, kolika je to 
duhovna snaga i utjeha! A oni vječno nemirni, uvijek 
nešto mijenjaju, novo traže, viču, deru se, galame. 
Pravo je nekoć rekao prorok za njih: Hi in curribus 
et in equis\« 

*_* 

»Ne bojim se daće 12. XI. na skupštini CMD-a 
u Zagrebu štogod polučiti. Ali - žao mi je - čemu ta 
sablazan! Seljaci su se othrvali zadrugama i toliko 
pretrpjeli, a mi da se prodajemo da budemo njihove 
trublje za kukavne pare!« 

(Prilog: Poziv iz Petrovine za CMD!) 3 


9. XI. 1953. 

Rado bi pomogao mnogoj sirotinji, ali nema no¬ 
vaca. Molio je preuzv. Salisa, da mu pošalje nešto 
novca, a on će to vratiti iz Fonda u Americi! 

*_* 

Poštom dobio potpuno otvoreno pismo iz Špa¬ 
njolske u kojem ga mole da im za muzej pošalje 
svoj autogram. 

*_* 

Danas me milicioner zaustavi u Penić-Selu, mi¬ 
sleći da sam stranac! - Oko podne i tatu mi zaustave 
i hoće ga vratiti... Ipak ga pustili... Pet milicionera 
su izmijenili. Budniji su no prije. Čini se daje jedan 
od razloga budnosti i sastanak ugovoren za 12. XI. 
u Zagrebu. 


3 Taj poziv danas nije priložen uz Dnevnik i nije poznato gdje 
je završio. 

Nalivpero od bjelokosti kojim se služio bi. Alojzije Stepinac 


Pošaljem Vladu Ivasića do dr. Bankovića da pita 
kako je s poreznom tužbom. Odgovor: »Rješenje je 
tu, ali nitko mu se ne pokorava!« Eminencija: »Ova- 
kovi sudovi znak su daje temelj slab!« 

*_* 

Danas sam pozvao I. r. djece da umjesto u ne¬ 
djelju dođu na vjeronauk u utorak. Učiteljica Bar- 
taković im brani. Dođu samo djeca koja su s ovu 
stranu crkve, a prema Brezariću morali su svi u redu 
dva po dva otići. Mali Josip Županac iz Brezarića, 
da može doći, kaže učiteljici da ide do tetke kod 
Simečkoga. Ode i sav zapuhan dojuri iza crkve na 
sakristijska vrata. Djeca su shvatila o čemu se radi. 
Ovoga puta sam ih pustio kući i za sada vjeronauk 
moram opet držati nedjeljom. 

Jučer sam išao pitati na miliciju mogu li moji ro¬ 
ditelji doći k meni ovamo. Komandir pita telefonom 
u Jasku, ali navodno nema tamo onoga koji bi mu na 
to mogao odgovoriti. »Najkasnije sutra javit ću vam 
kako stvar stoji« - reče mi komandir. No, do sada 
ni riječi. Lažu! Rekao sam im: »Recite Drpiću (šef 
Udbe), ako moji roditelji ne mogu do mene, onda 
sam ja u formalnom zatvoru prije svake presude!« 

-Ne odgovaraju na tužbu, na molbe za procesiju, 
sada na ovo pitanje. Pa ja sam onda izvan zakona! 

*_* 



Ovih dana Eminencija služi svete mise na nakanu 

da »dobri Bog pro¬ 
svijetli ove jadnike 
koji će 12. o. mj. 
pokleknuti pred 
Balom!«... »Neka 
samo dođu na sa¬ 
stanak, ali ja se 
nadam da će dobar 
dio klera izdržati.« 
*_* 


Poklonstvo pastira - sedefne jaslice 
koje je nadbiskup Alojzije Stepinac 
dobio na dar ili ih je osobno donio s 
hodočašća u Svetu Zemlju 1937. 


Kažem Emi¬ 
nenciji da će CMD- 
aši prigodom sa¬ 
stanka u Zagrebu 
imati besplatni 
stan, hranu, dnev¬ 
nice... »Vi ćete to 
već s porezom pla¬ 
titi!« -kaže on. 


Sve molitve i žrtve ovih dana Eminencija prika¬ 
zuje na nakanu: Ut illos confundere digneris, Te ro- 
gamus audi nos! 4 Na tu nakanu svake nedjelje molim 
s vjernicima jedan Oče naš. Danas iza sv. mise Emi¬ 
nenciji je podrhtavao glas kad je molio s narodom 
završne molitve... 

Uzdržaje se odjela... Adorira po cijeli sat. Zami¬ 
šljen je... Crvenilo mu udara u lice... Misli na jadne 
svećenike koji su se dali ‘upreći u ovo kolo’. 

12. XI. 1953. 

Sajović na objedu. Eminenciju veseli daje tako 
odlučan. - Danas Eminencija nije izišao na šetnju. 
Cijeli dan moli da se dragi Bog smiluje ovim jadni¬ 
cima (CMD). - »Znam, da mnogi od njih jednako 
misle u duši kao i mi, ali eto zastrašeni su i nasjeli, i 
već sada je teško natrag. Baš zato što je Crkva toliko 
pritisnuta, čvrsto sam uvjeren u skoru proslavu Cr¬ 
kve i propast bestijalnog komunizma!« 

13. XI. 1953. 

Prema radijskim vijestima i novinama bijedno je 
prošlo ‘jučerašnje slavlje’ u Zagrebu. Sastanak je bio 
u Glazbenom zavodu, a objed u hotelu Esplanade. Na 
sastanku su bili predstavnici vlasti: Zlatan Sremac, 
Kokorenić i dr. Gostiju i učesnika bilo je oko 200. 
Vrlo malo. Tu je bio i predstavnik Udruženja pravo¬ 
slavnih svećenika. Iz Istre nikoga! Dr. Nežić je una¬ 
prijed zabranio da idu, i to sub poena suspensionis! 5 
Iza toga je pozvan u vojsku. - »Možda će mu zato 
dati« - kaže Eminencija - »da zahode čisti u vojsci 
i druga poniženja priuštiti. No, i jedan je Papa čistio 
carske štale i na kraju su ga zatukli. Pa što su time 
polučili?« 

Na sastanku napadaju svećenike-emigrante. 

U odbor su izabrani Markužić i Kristofoli - obo¬ 
jica suspendirani. 

Zato je lijepo odgovorio preuzv. g. Baurlein Ak- 
šamoviću kad ga je ovaj nagovarao da izdaju neku 
deklaraciju u vezi s Udruženjem i da ne brani sveće¬ 
nicima put u Zagreb: »Što imadu tražiti naši svećenici 
među suspendiranima 12. XI. u Zagrebu. Uostalom, 
ja sam biskup!« Isti Bauerlein rekao je prije nekoliko 
dana svećeniku Boži Medvidu 6 da imade u biskupiji 
oko 10 svećenika, koji simpatiziraju s Udruženjem, 
ali to su svećenici drugoga reda - više na štetu negoli 
na korist biskupiji. Ako koji 12. XI. pođe u Zagreb, ja 
znam što je onda moja biskupska dužnost!« - Kamo 
sreće da su svi biskupi tako odlučni! 

*_* 

Pred tri dana uhapšen je u Nadbiskupskom dvo¬ 
ru u Zagrebu dr. Ante Radić. Pretresli mu stan. Tu je 
izagnan iz Šibenika živio s biskupom Banićem. 

*_* 

Pošao sam danas na Prekrižje do Petrovića kod 
kojega je u posjetu Božo Medvid. Tu doznam da 


v ll.XI. 1953. 

Jučer je Eminencija rekao preč. Šimeckom: »Ci¬ 
jelu noć nisam spavao, misleći na one jadnike (CMD) 
što spremaju. Nesretnici! Zar ne vide kuda to vodi! 
Ovi idu za potpunim odcjepljenjem od Rima, a onda 
što smo!?« 


4 »Da ih se dostojiš smesti, Tebe molimo, usliši nas!« 

5 »Pod kaznom obustave« 

6 MEDVID, Božo, rođen 2. ožujka 1924. u Jelsi. Za svećenika 
je zaređen 7. travnja 1947. Najprije je bio službovao u Gdinju, 
odakle je lažno optužen i osuđen na kaznu zatvora. Na povratku 
iz Stare Gradiške pohodio je nadbiskupa Stepinca. Po uputama 
prispio je preko Gornjeg Prekrižja, gdje je župnikom bio njegov 
kolega Stipe Petrović. Nakon povratka u biskupiju, do 1960. bio 
je u Jelsi kapelan i kateheta, a otada župnik do 2000. Danas živi 
kao umirovljeni svećenik u Jelsi. 

će sestre iz Karmela danas doći u Krašić. Brzo se 
vratim kući. Pitam čč. ss. da li je Karmel stigao? - 
Nije. Bilo mi je sumnjivo nisu li ih plavi vratili... 
Pojurim biciklom u pravcu kuda su one prošle ako 
su vraćene. Pred Brlenićem pitam neku ženu, koja 
je tu pasla blago, da li je vidjela tu dvije ženske u 
gradsko obučene? 

- Jesu - kaže ona - dvije išle prema Krašiću, a 
onda se natrag vratile. Jedna je nosila ruksak. 

Bio sam siguran da su one - i pojurim naprijed. 
Stignem ih na ulazu u stanicu u Lazini. Daju mi po¬ 
štu. Veselje! Providnost! - Karmel je jučer molio, 
kao i mi: Ut illos confundere digneris... 

*_* 

Eminencija se malo nahladio. Cijeli dan leži u 
krevetu. 

- Bolje dan-dva leći - veli on - nego da me pre¬ 
hlada gnjavi po 3 tjedna. 

Vedar je. Objedovali smo u njegovoj sobi. Veče¬ 
rao je u krevetu, a ja za stolićem do njegova kreveta. 
Za večeru je zatražio samo čaj i jabuku. No, da ne 
oslabi, dao sam da mu č. sestra donesecijelu večeru. 
Rekao mu da mu je okrjepa potrebna, da ne oslabi 
- i uzeo je. 

14. XI. 1953. 

Dolazi ovamo Božo Medvid. - Petnaesti rujna 
je izišao iz zatvora. Drag je Eminenciji taj posjet, 
pogotovo kad svećenicima brane pristup ovamo. 
Isti priča da se svećenici u logoru Gradiška dobro 
drže. Ne nasjedaju naklapanjima crvenih, pogotovo 
ne što se tiče CMD-a. Kako su pred godinu dana bi¬ 
skupi dosta šutjeli o tom Udruženju, a meni mnogo 
obećavali, to se neki od svećenika počeli kolebati. U 
to dođe tu i tajnik senjskog biskupa, koji im saopći 
daje on osobno predao suspenziju Marohniću. - To 
je bilo dosta tada za ravnanje svima... Svećenike su 
u zadnje vrijeme sastavili po grupama s kriminalci¬ 
ma... Najsramotnije podvale bacaju na svećenike i 
bolno ih vrijeđaju. Pitali su nekog zatvorenika da li 
se svećenici seksualno iživljavaju i si.! Alaj su gad¬ 
ni! 

*_* 

Dr. Bogičević, Popović, Pišonić, Stella. 

Eminencija zadovoljan kad čuje da je relativno 
najmanje svećenika bilo iz Zagrebačke nadbiskupi¬ 
je. Svega oko 30, a od tih polovica što su iz stranih 
biskupija, samo što su ovdje na službi. Svećenike 
iz vojske dopremili u Zagreb, presvukli ih u civil - 
doveli na skupštinu, a po svršetku natrag u kasarnu, 
samo da bude veći broj. Bilo je tu hladno i prazno. Ni 
novinstvo ne polaže tome mnogo važnosti. Dva krat¬ 
ka izvještaja, i gotovo! Erjavec se toga dana maknuo 
iz Zagreba. Kovačić, kapelan, držao se po strani, a 
CMD-aši sami unišli u crkvu sv. Marka - i tu održa¬ 
li Veni Sancte! 7 - A iza toga na sastanku Udruženja 
svećenika govore partijci kao što je dr. Sremac! 


7 Veni Sancte [Spiritus] .-»Dođi, Duše Presveti«. Prvi stih duho¬ 
vske posij ednice. 



Nadbiskup koadjutordr. Franjo Šeper predvodio je euharistij- 
sko slavlje i obred ukopa bi. Alojzija Stepinca u zagrebačkoj 
katedrali u subotu 13. veljače 1960. 


15. XI. 1953. 

»Čitam suđenje Cianu. Kako li mu se ovi rugaju i 
vesele ovakvom svršetku, a ni ne znaju, što njih čeka. 
Zaboravljaju na riječ Sv. pisma: ‘Ne veseli se propa¬ 
sti neprijatelja, da Gospodin ne pogleda na to i skine 
gnjev svoj s njega, a upropasti tebe’.« 

16. XI. 1953. 

»Nikakav OUN ne može bez Boga spasiti narode 
jer iz ralja kako komunizma, tako i kapitalizma sikće 
đavao«, rekao je Eminencija povodom pisanja Der 
grosse Entschluss 8 gdje se u vezi s enciklikom o Ma¬ 
rijanskoj godini sav svijet poziva na molitvu... 

»Baš mi je danas pod adoracijom u crkvi sinu¬ 
lo kako da uredimo ovdje, a i u cijeloj Nadbiskupiji, 
molitvenu akciju u Marijanskoj godini... Da sam ba¬ 
rem prije znao za tu akciju Svetog Oca, učinili bismo 
nešto da se jednako postupi u cijeloj zemlji. Mislim, 
da bismo svake subote uvečer imali pobožnost. Pro¬ 
povijedao bih, zatim krunica, litanije i blagoslov. 
Onda učiniti sve da se krunica zajednički moli u obi¬ 
teljima... Možda bih još mogao javiti Bakšiću da se 
pozove sav kler i narod na molitvenu akciju. Nakana: 
oslobođenje od komunizma! Mislim daje 1954. g. za 
to odlučna. Kao uvijek, tako i sada đavao strepi pred 
tolikim molitvama - i zato toliki pritisak na nas. 

Silno mi se dopada, što autor jednog čjanka izno¬ 
si u istom časopisu o nekoj studentici u Sangaju. 

Mi smo krivi - kažu studenti - daje naša kolegi¬ 
ca klonula, jer smo prestali moliti. 

Zato - kaže Eminencija - što više moliti! 

Velim mu da bismo i tu mnogo postigli preko 
djece. Ona znadu moliti krunicu, pa će je predmoliti 
svaki u svojoj kući. Na prve petke, subote i nedjelje 
još više pozivati ljude na molitvu. U ispovjedaonici 
i na propovjedaonici, u privatnim razgovorima go¬ 
voriti ljudima o subotnjoj pobožnosti... 

Zanimljivo je kako Eminencija u ovom svom za¬ 
tvoru misli na sve to, i kako vodi brigu da koliko 
najviše može, učini za duše - i slavu Božju! 

8 Velika odluka 

KAZALO I IMPRESSUM 


PAPINA RIJEČ 

1 UREDNIKOVA RIJEČ 

2 TEOLOŠKI PODLISTAK 

3 BLEIBURG I NJEGOVE 
POSLJEDICE (2) 

8 EUHARISTIJSKI KONGRESI 

16 KRONIKA 

20 POVIJESNI OSVRT - MOSK 

32 MOLITVENA ZAJEDNICA 

33 SVJEDOČANSTVA 

36 SVJEDOK VREMENA: 

Vi lim Cecelja 

39 HRVATSKI SVECI I BLAŽENICI 

41 OBAVIJESTI 

42 DOJMOVI POSJETITELJA 
NOVOOTVORENOG MUZEJA 
BL. ALOJZIJA STEPINCA 

44 VRANEKOVIČEV DNEVNIK 

V___ ) 

r * 1 > 

Zahvaljujemo svim čitateljima Glasnika koji 

su nam priopćili uslišanja zadobivena na zago¬ 
vor bi. Alojzija Stepinca. Zahvaljujemo i svim 
ozdravljenima koji su se osobno javili i medicin¬ 
skom dokumentacijom potkrijepili osvjedočenje 
da su ozdravili ili im se zdravstveno stanje po¬ 
boljšalo po zagovoru bi. Alojzija Stepinca. Mo¬ 
limo cijenjene čitatelje da nam i dalje šalju takva 
svjedočanstva i potiču svoje prijatelje i znance 
da to isto učine. Istodobno neka mole da naš Bla- 
^ženik što prije bude proglašen svetim. j 

/ . \ 

Hvala Vam što čitate i drugima omogućujete 1 

primati Glasnik ‘Blaženi Alojzije Stepinac 
Ako na vrijeme podmirite svoje obveze pre¬ 
ma Glasniku , on će moći redovito izlaziti i biti 
vjesnik Blaženikovih vrlina, kojima gaje Bog 
proslavio za dobro svoje Crkve i hrvatskoga 
naroda. Glasnik može svaki čitatelj i svjedok 
obogatiti svojim dopisom i uspomenama na 
kardinala Stepinca ili fotografijom iz njegova 
života. Ako ste bili dionikom koje svečanosti 
priređene u njegov spomen, izvijestite o tome 
putem Glasnika sve prijatelje i štovatelje kard. 
l Stepinca. , 


Časopis Blaženi Alojzije Stepinac (skraćeno: Blaž. 
Alojzije Stepinac) glasnik je Postulature za progla¬ 
šenje svetim blaženoga Alojzija Stepinca i časopis 
njegovih štovatelja, Kristovih vjernika i ljudi dobre 
volje. 

God. XV. (2008.), broj 1. 

Cijena: 10 kn; za inozemstvo 4 eura ili 8 USD 
Glasnik izlazi četiri puta godišnje s dopuštenjem cr¬ 
kvenih poglavara. 

Izdavač: Postulatura blaženoga Alojzija Stepinca 
Kaptol 31 - p.p. 949 
10001 Zagreb 

Uređuje i odgovara: dr. Juraj Batelja, Kaptol 18, p. 
p. 949, 10001 Zagreb 

Adresa uredništva: Postulatura blaženoga Alojzija 
Stepinca, Kaptol 31, p. p. 949, 10001 Zagreb; telefon 
(01) 48 14 920; faks: 48 14 921; »Spomen—zbirka iz 
ostavštine blaženoga Alojzija Stepinca«, Kaptol 31, 
p. p. 949, 10001 Zagreb, 
telefon: (01)48 94 879 ili 
e-mail adresa: juraj.batelja@zg.htnet.hr 
Kad se u našem Glasniku spominju riječi »čudo«, 
»svetost«, »svetac« i si., u duhu je to crkvenih 
propisa i treba ih razumjeti u smislu običnoga 
ljudskog izražavanja. Konačan sud o tome izreći 
će Crkva. 

Lektura: Marina ČUBRJĆ, prof. 

Tisak: Tiskara Offset Markulin 



Vezeni pokrov s vijenca koji j e bio položen na tek uređeni 
grob kardinala Stepinca. Na crnoj podlozi, svilenoj tkani¬ 
ni, srebrnom srmom izvezen je tekst: ‘U TEBE SAM SE, 
GOSPODINE, UZDAO’, reljefno. Iznad se nalazi Kardi¬ 
nalov biskupski grb, a ispod dvije palmine grane. Vez je 
izrađen od zlatne i srebrne srme različitim vrstama srme. 
Obrub je izrađen u prepletu zlatnom srmom. 

Kardinal Kuharić bi s propovjedaonice i u privatnim razgovorima svjedočio 
o junaštvu bi. Alojzija o kojem je progovorio i na Stepinčevo 1980.; "Ja 
mislim (...) da moramo neprestano imati na pameti pregorku Muku i smrt na¬ 
šega raspetoga Otkupitelja i biti spremni sve pretrpjeti za Njega, za Njegovu 
svetu Crkvu i za prava Božja: ako treba ići na križ. poput svetoga Petra; ako 
treba staviti glavu pod mač, poput svetog Pavla; ako treba sebi dati kožu ode¬ 
rali, poput svetoga Bartolomeja Crkva je uvijek čuvala uspomenu svojih 
svjedoka, častila ih. ali nikad nije mrzila. Samo velike duše opraštaju!" 




J 


Stolni globus kojega bi zasužnjem 
kardinal Stepinae svaki dan iznova 
zavrtio i gdje mu se zaustavio prst, za 
tu je zemlju i njezin narod prikazivao 
svete molitve 


Na otvorenju nove Spomen-zbirke iz Blaženikove ostavštine 
ili Muzeja bi. Alojzija Stepi nca, u kuli Ncbojan u sklopu Nad¬ 
biskupskog dvora u Zagrebu, u subotu 11. studenoga 20(17., 
nadbiskup zagrebački kardinal Josip Bozanić novi je muzejski 
pos ta v predsta v i o j a vnost i rij eč i ma i 

»Predstavljanje ove dragocjene baštine koju ne promatramo 
samo u sv jetlu starine, postaje nov i djelotvoran način kršćan¬ 
ske evangelizacije i vjernosti otajstvu Kristova utjelovljenja. S 
posebnim osjećajima pobožnosti i radosti molimo za blagoslov 
rada ovoga muzeja bi. Alojzija Stepinca kako bi se u njemu 
spajao navještaj radosne vijesti ii spomen svetosti nama tako 
dragoga pastira koji je trajno smjerokaz za život mjesne Crkve, 
svih hrvatskih vjernika i sjajan znak ljubavi prema sveopćoj 
Crkvi. Upravo on kojem su bezbožni režimi htjeli spriječiti da 
progovori istinom Evanđelja i udaljiti ga od njegova naroda i 
ove prvostolnice još će snažnije biti prisutan u našoj zbilji po 
ovdje čuvanim i izloženim predmetima.« 






C i borij koj i m se k ard i na 1A1 oj z ij e 
Stepinae služio u Lepoglavi 



Dr. med. Mladen Bušić. ravnatelj, prima od nadbiskupa 
kardinala Bozanića pov elju o uspostavi kapele i blagoslovu oltara u 
Općoj bolnici Sveti Duh u Zagrebu. 28, prosinca 2007. 










»Nek' mi se uzdigne molitva kao kad pred lice Tvoje, Gospodine !« (Ps 141,2) 
Kardinal Bozanić posvećuje kapelu u Općoj bolnici Sveti Duh u Zagrebu 


Na blagdan Nevine dječice 28. prosinca zagrebački nadbiskup kardinal Josip Bozanić posvetio je 
kapelu Blažene Djevice Marije u Općoj bolnici Sveti Duh u Zagrebu. U koncelebraciji misnoga slavlja 
na kojem su se okupili djelatnici, bolesnici i donatori, bili su i ministar provincijal Hrvatske provincije 
sv. Jeronima franjevaca konventualaca o. Đuro Hontić i brojni redovnički i biskupijski svećenici. 

Dobrodošlicu kardinalu Bozaniću izrekao je ravnatelj Opće bolnice Sveti Duh dr. Mladen Bušić. 
Izrazivši radost što je prvi kardinalov dolazak u tu ustanovu vezan upravo uz posvetu kapele, istaknuo 
je kako su zaposlenici bolnice kao obvezu preuzeli i osiguranje uvjeta za trajnu skrb za duhovne potrebe 
pacijenata i zaposlenika. Podsjetio je kako je prije šezdesetak godina, kada je na čelu zagrebačke Crkve 
bio nadbiskup Alojzije Stepinac, u ovoj bolnici službeno prestala pastoralna i duhovna skrb za pacijente, 
a danas se u oltar ugrađuju njegove moći. No, kako je istaknuo ravnatelj Bušić, unatoč svim problemima 
prisutnost svećenika u bolnici nije nedostajala. 

Kardinal Bozanić je protumačio sadržaj božičnoga otajstva i značenje Isusova rođenja za suvreme¬ 
nog čovjeka te objasnio i značaj same posvete kapele, čina kojim se prostor simbolički predaje Bogu, 
kako bi Bog u njemu na poseban način djelovao, bio blizak ljudima koji će pojedinačno i zajednički 
dolaziti u sabranosti na susret s Njim, prostor u kojem će moliti, u kojem će dizati svoje misli i svoje 
riječi prema Bogu te se tako više približavati i sebi samima i biti sposobniji, otvoreniji i raspoloženiji 
pomoći jedni drugima. 

Kardinal je istaknuo kako se u oltar ugrađuju moći bi. Alojzija Stepinca, kako bi bile na našu pomoć, 
zagovor i utjehu. 

Na kraju mise svima je na dobročinstvu, a posebno medicinskom osoblju na potpori i suradnji, za¬ 
hvalio bolnički kapelan o. Miroslav Štuban. 






